ހޮލިޑޭ ކަޕް ބާއްވާ ތާރީޚް ބަދަލުކޮށްފި | Landhooinfo\nހޮލިޑޭ ކަޕް ބާއްވާ ތާރީޚް ބަދަލުކޮށްފި\nޔޫސުފު ޢަބުދުއްރަހީމް2އަހަރު ކުރިން\tޚިޔާލެއް ދެއްވާ\nމިއަހަރުގެ ނޮވެމްބަރ5ގައި ފެށުމަށް ހަމަޖެހިފައިވާ ހޮލިޑޭކަޕް ބޭއްވުން ފަސްކޮށްފިއެވެ. މުބާރާތް ފަސްކުރަން ޖެހުނީ ލަންދޫ ޒުވާނުންގެ ފުޓްބޯޅަ ޓީމް އެސްޓީއޯ މިނިވަން ޗެމްޕިއަންޝިޕް ފުޓްބޯޅަ މުބާރާތުގެ ފައިނަލް ބުރުކުޅުމަށްޓަކައި މިމަހުގެ 28ގައި ތ. ތިމަރަފުށި ނުވަތަ ދ. ކުޑަހުވަދޫގައި ދާންޖެހޭތީއެވެ.\nއެސްޓީއޯ މިނިވަން ޗެމްޕިއަންޝިޕް ފުޓްބޯޅަ މުބާރާތުގެ ފައިނަލް ބުރަށް ދިޔުމަށްޓަކައި މަސްވަރާކުރުމަށް ލަންދޫ ކައުންސިލް އިން ވަނީ ޒުވާނުންނާއި ބައްދަލުކޮށްފައެވެ. ބައްދަލުވުމަށް ހާޟިރުވި ހުރިހާ ކުދިންނަށް ފެނުނީ ޝިޔާމް މަޢުރޫފު ކަޕަށްފަހު ހޮލިޑޭ ކަޕް ބޭއްވުމަށެވެ. ހޮލިޑޭކަޕް އަށް4ޓީމުންވެސް އަންނަނީ ވަރަށް ރަގަޅަށް ތައްޔާރުވަމުންނެވެ. ބައެއްޓީމުތަކުން ރަސްމީކޮށް ޕްރެކްޓިސް ވަނީ ފަށާފައެވެ.\nމުޅި ރާއްޖެ އަށް ހުޅުވާލައިގެން ކުޅޭ މުބާރާތުގެ ޒޯންތަކުގެ ޗެމްޕިއަނުންގެ މެދުގައި ކުޅޭ ފައިނަލް މި ބުރުގެ ގުރުއަތުލުން އެފްއޭއެމް ހައުސްގައި މިއަދު ބޭއްވުމަށް ވަނީ ހަމަޖެހިފަ އެވެ. މިގުރުއަތުލުމުގައި ލަންދޫ ކައުންސިލްގެ ފަރާތުން ބައިވެރިވާނީ ލަންދޫ ކައުންސިލްގެ ހިންގުތެރި ޒުވާން ރައީސް އަލްފާޟިލް އަބުދުއްﷲ އާރިފެވެ.\nމި ފަހަރުގެ މުބާރާތުގައި މުޅި ރާއްޖޭން 75 ޓީމަކުން ބައިވެރިވި އެވެ. އެންމެ ފުރަތަމަ އަތޮޅު ބުރު ކުޅުމަށް ފަހު ޗެމްޕިއަނުން ހޮވުމަށް ފަހު ދެން ކުޅުނީ ޒޯންތަކުގައި މެދުގައި ބުރެކެވެ. ފައިނަލް ބުރަށް ހޮވިފައިވަނީ ކޮންމެ ޒޯނެއްގެ ޗެމްޕިއަނުންނެވެ.\nމިޢިމާރާތުގެ ތެރެއަށް އަހަންނަށް ވަދެވުނީ ކިހިނެތްކަމެއް ޚުދު އަހަންނަކަށްވެސް ނޭންގެއެވެ. ވަށައިގެންވަނީ އަނިދިރިކަމެވެ. އިވޭތަފާތު އަޑުތަކުން ހީވަނީ ބިރުން ފިއްކެނޑި …


Kudairu Dhoneh Dhin Kuhjjaa, 30 Aharu Fahun Anbi Meehaa Ah! ކުޑައިރު ދޮނެއް ދިން ކުއްޖާ 30 އަހަރު ފަހުން އަނބިމީހާއަށް – Huvadhoo News Kudairu Dhoneh Dhin Kuhjjaa, 30 Aharu Fahun Anbi Meehaa Ah! Huvadhoo News\nކުޑައިރު ދޮނެއް ދިން ކުއްޖާ 30 އަހަރު ފަހުން އަނބިމީހާއަށް\nގިނަ މީހުންނަކީ ނަސީބު ޤަބޫލުކުރާ ބައެއް ނޫނެވެ. ނަމަވެސް މަދުން ނަމަވެސް، ކޮންމެވެސް ސަބަބަކާއި ގުޅިގެން ހީވެސް ނުކުރާ ގޮތްގޮތަށް އަހަރަމެންގެ ދިރިއުޅުމުގައި ޚާއްސަ ފާރާތްތަކާއި ބައްދަލުވެ، ހިތްކިޔައި، ހަޤީޤީ ލޯބި ހާޞިލް ވެއެވެ. މިލިޔުމުގައިވެސް ހިމެނިފައިވަނީ އެފަދަ ޚާއްސަ ދެ ފަރާތެކެވެ.\nމަގެއްގެ އެއްފަރާތެއްގައި، ކުޑަ ފިރިހެން ކުއްޖަކު، ކުޑަ އަންހެން ކުއްޖެއްގެ މޫނަށް ދޮނެއް ދޭ މަންޒަރު ދައްކުވައިދޭ ފޮޓޯއެއް ސޯޝަލް މިޑިޔާގައި ވަނީ ދައުރުވެފައެވެ.\nއޭގެ އެތަކެއް އަހަރުތަކެއްގެ ފަހުން މިދެކުދިންނަކީ އެކަކު އަނެކަކަށްޓަކައި އުފަންވެފައިވާ ޚާއްސަ ދެކުދިން ކަން ވަނީ އެނގިގެން ގޮސްފައެވެ.\nމިދެކުދިން މިފަދަ ގޮތަކަށް ބައްދަލުވިތާ 30 އަހަރު ފާއިތުވީ ފަހުން، މިދެކުދިންގެ ނަސީބުވަނީ މިދެކުދިން އެއްތަނަކަށް ދެވަނަ ފަހަރަށް ގެނެސް، ދެފަރާތުގެ ހަޤީޤީ ލޯބި ކާވެންޏަކާއި ހަމަޔަށް ގެންގޮސްދީފައެވެ.\nކުޑައިރުގެ ދޮންދިން ފޮޓޯ އާއި އެކު މިދެފަރާތުގެ ކައިވެނީގެ ރަސްމިއްޔާތުގެ ފޮޓޯ ސޯޝަލް މީޑިޔާގައި ހިއްސާކުރުމުން، މިފޮޓޯ އިންޓަރނެޓްގައި ވައިރަލްވެ ގިނަ ބަޔެއްގެ ސަމާލުކަން މިފޮޓޯއަށް ހުއްޓިގެން ގޮސްފައި ވެއެވެ. ގިނަބަޔަކު ސިފަކުރާ ގޮތުގައި މިއީ ވަރަށްވެސް ޚާއްސަ ލޯބީގެ ގުޅުމެކެވެ.\nމީގެ 30 އަހަރުކުރިން، މަގުމަތިން ހިގާފައި އަންނަމުން، ކުޑަ ފިރިހެން ކުއްޖަކު، މަގުގެ އެއްފަރާތުގައި މަންމަ ކައިރީގައި ހުރި ދާދި އެއް އުމުރެއްގެ އަންހެން ކުއްޖަކާއި ކައިރިވެ މޫނަށް ދޮނެއް ދިނުމަށްފަހު ހަމަޖެހިލައިގެން ދެއެވެ. އަދި އެވަގުތަށް ފަހު ފާއިތުވީ 30 އަހަރުވެސް މިދެކުދިން ބައްދަލުވެފައި ނުވެއެވެ. ނަމަވެސް މިކަމެއް ހިގިތާ 30 އަހަރުފަހުން މަގުމަތިން ދޮންދިން އަންހެން ކުއްޖާ ދިރިއުޅުމުގައި ބައިވެރިޔަކަށް ވެދާނެކަމުގެ އެއްވެސް ވިސްނުމެއް މީގެ ކުރިން ނާދެއެވެ. ލޯބީގެ ޖާދޫވީކަން މިގުޅުމުންވެސް އެނގިގެން ދެއެވެ.\nމި ދެލޯބިވެރިންގެ އާދަޔާޚިލާފު ލޯބި ރަމްޒުކޮށްދިން ކުޑައިރުގެ ފޮޓޯ އަދި އޭގެ 30 އަހަރުފަހުން، ނަގާފައިވާ ކައިވެނީގެ ފޮޓޯއަށް ވަނީ ގިނަ ބަޔެއްގެ ސަމާލުކަން ހުއްޓި ޝެއަރ ކޮށްފައެވެ. ގިނަ ބަޔަކު ކޮމެންޓް ކޮށްފައިވާ ގޮތުގައި، މިއީ ހަޤީޤީ ލޯބީގެ ޖާދޫއެވެ. ކުޑަ ކުދިންގެ ގޮތުގައި ތިބިއިރުވެސް، ދެކުދިންގެ ދެމެދުގައި އެ ހިތްދަމައި ގަންނަ ބާރު އަދި ބުނަންނޭގޭ އާދަޔާ ޚިލާފު ގުޅުމެއް އޮތްކަން ފޮޓޮއިން އެނގިގެން ދެއެވެ.


ހަލީމް – Page 3\nޑރ. ޒަމީރާއި ޑރ. އަންވަރުގެ ބައްޕަ އަވަހާރަވެއްޖެ\n3 ޖެނުއަރީ ހަލީމް\nނ. އަތޮޅު ތަޢުލީމީ މަރުކަޒުގެ ފުރަތަމަ ހެޑްމާސްޓަރ ޑރ. ޢަބްދުﷲ ޒަމީރާއި ދެވަނަ ހެޑްމާސްޓަރ ޑރ. އަޙްމަދު އަންވަރުގެ ބައްޕަ ރޭ ދަންވަރުގެ ވަގުތެއްގައި އަވަހާރަވެއްޖެ އެވެ.\nގޮޑި ގެއްލިފައިވިޔަސް އިސްތިޢުނާފު ކުރުމުގެ ޙައްޤު ދެމި އޮންނާނެ\n15 ނޮވެމްބަރ ހަލީމް\n– ޤާނޫނުއަސާސީ ގައި ބަޔާންވެގެންވާ ހަމަހަމަކަން ނެގެހެއްޓުމަކީ ސުޕްރީމް ކޯޓަށް ލާޒިމުކަމެއް. ވެލިދޫ މުޙައްމަދު ޙަލީމް 2011 ވަނަ އަހަރުގެ އޮކްޓޯބަރ 24 ވަނަ ދުވަހުން ފެށިގެން ރައްޔިތުންގެ މަޖިލީހުގެ ޖަލްސާތައް ވަނީ ހުއްޓުމަކަށް އައިސްފައެވެ. މިޖަލްސާތައް ހުއްޓުމަކަށް އައިސްފައިވަނީ ޤާނޫނުއަސާސީގެ 73 ވަނަ މާއްދާގެ (ނ) ގައިބުނާ 12 މަސްދުވަހަށްވުރެ ދިގުމުއްދަތެއްގެ ޙުކުމް ކާށިދޫ ދާއިރާގެ މެންބަރު އިސްމާޢީލް ޢަބްދުލްޙަމީދަށް އިިއްވާފައިވިޔަސް، ޤާނޫނުއަސާސީގެ 56 ވަނަ މާއްދާގައިބުނާ އިސްތިޢުނާފު ކުރުމުގެ ޙައްޤު އޭނާއަށް އޮތްކަމަށްބުނެ، އޭނާ މަޖިލީހުގެ ޖަލްސާތަކަށް ޙާޟިރުވުމެވެ.\nއެންމެ ފަހުން ޑީއާރުޕީ/ޕީއޭ ކޯލިޝަން ރޫޅާލައިފި\n16 ޖުލައި ހަލީމް\nއިދިކޮޅު ޑީއާރުޕީ އާއި ޕީއޭ އިން 2008ގެ ރިއާސީ އިންތިހާބާ ދިމާކޮށް ހެދި ކޯލިޝަން މިދިޔަ ބުދަ ދުވަހުގެ ރޭ ޕީއޭ އިން ރޫޅާލައިފި އެވެ. ޕީއޭގެ އެކްޓިން ސެކްރެޓަރީ ޖެނެރަލް އަހުމަދު މުސްތަފާ މިއަދު ވިދާޅުވީ ކޯލިޝަން ރޫޅާލުމަށް ނިންމީ ބުދަ ދުވަހުގެ ރޭ ބޭއްވި އެ ޕާޓީގެ ކައުންސިލް ބައްދަލުވުމުގައި ކަމަށެވެ.\nޖުލައި 26 ގައި މާލޭ އިންޓަރނޭޝަނަލް އެއާޕޯޓްގެ ނަން ރައީސް އިބްރާހީމް ނާޞިރުގެ ނަމަށް ބަދަލުކުރަނީ\nމާލޭ އިންޓަނޭޝަނަލް އެއާޕޯޓްގެ ނަން ރައީސް “އިބްރާހިމް ނާސިރު އިންޓަނޭޝަނަލް އެއާޕޯޓް”ގެ ނަމަށް މި އަހަރުގެ މިނިވަން ދުވަހުން (ޖުލައި 26) ފެށިގެން ބަދަލުކުރަން ނިންމާފައިވާ ކަމަށް ޓްރާންސްޕޯޓް މިނިސްޓަރު އާދިލް ސަލީމް ވިދާޅުވެއްޖެ އެވެ. “ހަވީރާ” ވާހަކަދައްކަވަމުން މިނިސްޓަރު އާދިލް މިއަދު ވިދާޅުވީ އިބްރާހިމް ނާސިރު އިންޓަނޭޝަނަލް އެއާޕޯޓްގެ ނަމަށް ބަދަލުކުރަން ނިންމީ، ނާސިރަކީ އެއާޕޯޓްގެ ތާރީހާ ވަރަށް ބޮޑަށް ގުޅިފައިވާ ބޭފުޅަކަށްވާތީ ކަމަށެވެ. އެ ނަމަށް ބަދަލުކުރުމަށް އެއާޕޯޓް ހިންގާ ޖީއެމްއާރު މާލޭ އިންޓަނޭޝަނަލް އެއާޕޯޓް ޕްރައިވެޓް ލިމިޓެޑަށް އަންގާފައިވާ ކަމަށް


SunOnline: #VVAHAKA: Nirubaveriya 28\nއައިޝާ ނަސީމް 25 May 2020, 11:36\n"ކަލޭ ކޮން އަޑެއް ނެރޭކަށްތަ؟ " ކުއްލިއަކަށް އެމީހަކު އާލިޔާގެ މޫނުގައިވާ ފޮތިގަނޑުވެސް ދަމައިގެންފިއެވެ. އެހިސާބުގައި ދިއްލާފައިވާ ހޮޅިބުރީގެ ގަދަ އަލި އާލިޔާގެ މޫނަށް އެޅުނެވެ. ކިތަންމެ ރީއްޗަށްވެސް އެމީހަކަށް އޭނަގެ މޫނު ފެނިއްޖެއެވެ. އެމީހަކު ފަސްޖެހުމެއްނެތި ބުރުގާވެސް ދަމައިގެން އިސްތަށިގަނޑު ނިއުޅި އޭނަގެ އައުރަ ކަޝްފުވިއެވެ. ވަޅިން ހަމަލާދޭން އުޅުމުން ހުއްޓުވީ އެތަނަށް ދެން އައި މީހާއެވެ. އޭނަ އެދޭތެރެއަށް އަތް ލެއްވުމުން ވަޅީގެ ހަމަލާ އަތަށް އެރިގޮތަށް އިނގިލީގެ ބަދައެއް ވިއްސައިގެންގޮސް ދުރުގައި ޖެހުނެވެ. އެ މަންޒަރު ފެނުމުން އާލިޔާގެ ހެޔަށްވެސް ގޮތެއްވާން އުޅުނެވެ.\n"ކަލޭ ދެން ދޭ.."މަހުދީ މާސްކު އަޅައިގެން ހުރި މީހާއަށް އަމުރުކުރުމުން އޭނަ ކިޔަމަންވިއެވެ.\n"މަހުދީ...." އާލިޔާއަށް ބުނެވުނެވެ.\nމަހުދީއަށް އޭރުވެސް ހުރެވުނީ ޝޮކެއްގައެވެ. ހަގީގަތުގައި އޭނަ އެހެންމީހަކު ލައްވާ އެ ހަމަލާ ދޭން ރޭވީ އަމިއްލަ އަގު ވައްޓާނުލަންވެގެންނެވެ. ވެރިން އެހާ ދަށު ދަރަޖައަކަށް ވެއްޓި ނުގަންނާނެއެވެ. އެފަދަ މަސައްކަތްކުރަން ޖެހޭނީ އެމީހުންގެ ދަށުން މަސައްކަތް ކުޓާ މުވައްޒަފުންނެވެ. އާލިޔާ ބިރުގަންނަވަ ޒަޚަމްކޮށް ކައިވެނި ހުއްޓުވަން އެމީހާގޮވައިގެން މަހުދީ އައުމުން އޭނަ ހައިރާންވެ ބުއްދި ލުހޭވަރުވިއެވެ. ވާނީ އެހެންނޫންހެއްޔެވެ؟ އާލިޔާގެ މޫނު ފެނުމާ އަދި ލޮލުގެ އެސްފިޔަ އަވަސް އަވަހަށް ޖަހައިލުމުން ހަމަ މީރާ ދިރިގެން އައިހެން ހީވިއެވެ. މީރާގެ ސިފަތައް އާލިޔާގެ މޫނުން ފެނުނެވެ. މިންކާގެ ބުޅި އިސްތަށިގަނޑެވެ. އެމޫނު ފެނުމުން ކުރި އަސަރާއި ލޭގައި ހިނގައިގަތް އަސަރަކީ މީރާމަތިން ހަދާން ވުމުން ކަމެއް ނޫނީ އެހެން އިހުސާސެއް ކަމެއް ނޭގުނެވެ.\nއާލިޔާ ފަތެއްގެ މަތީ އޮތް އިނގިލީގެ ބަދަ ގެނެސް މަހުދީގެ އަތުގެ އިނގިލީގައި ޖެއްސިއެވެ. ވަރަށް ހިތްވަރު ކުރަން ޖެހުނެވެ. ފިލްމުތަކުން މިފަދަ ބިރުވެރިކަމެއް ފެނުނަސް ލޮލުން ފެނުމުން ވާ އުދަގޫތަކާއި ބިރުގަތްވަރު ދުލުން ބުނެލަން ނުކުޅަދާނައެވެ. އޭނާ ހުރީ ބުރުގާ އަޅަންވެސް ނޭގިފައެވެ.\n"ސުބުހާނަﷲ ހާދަ ވަރަށޭ ލޭ އަންނަނީ....."\n"އިޓްސް އޯކޭ. އަހަރެން އައީ ކާރުގައި...އާލިޔާ......" މަހުދީ އެއްޗެކޭ ބުނަން އުޅުނެވެ.\n"ތޭންކްސް......ފޯ ސޭވިން މީ.." އާލިޔާއަށް ހުރީ ރަގަޅަށް އޮޅިފައެވެ.\nމަހުދީ އިތުރު އެއްޗެކޭ ނުބުނެ ހިނގައިގަތީ ކުށްވެރި އިހުސާސްތަކާއި އެކު ލަދުގެންފައެވެ. ކުޑަ ނާޒުކް އަންހެންކުއްޖަކަށް ހަމަލާދޭން ބޮޑެތި ފިރިހެނުން އައުމުން ފިރިހެންވަންތަކަމަށް ހުތުރެވެ. އިނގިލީގައި އަޅަމުން ދިޔަ ގަދަ ވޭނަށްވުރެ ހިތަށް ކުރި އަސަރު ބޮޑެވެ.\nހޮސްޕިޓަލަށް ގޮސް ފަރުވާއަށްފަހު ގެއަށް އައި މަހުދީ ހުރީ މިންކާއާއި އެކަނި ދިމާނުވެގެންނެވެ. މިންކާ އޭނަ ގައިގާ ބައްދަައިލިގޮތަށް ޖަޒުބާތީވެގެން ރޯންފެށިއެވެ.\n"ދޮންބެ ޔޫ އާ އެ ހީރޯ..."\n"ކީއްވެ" މަހުދީ އެހިއެވެ.\n"އާލިޔާ ބުނީ އެގެއަށް ވަނީޔޯ މާސްކް އަޅާފައި ހުރިމީހެއް. އޭނަ ވަންތަން ފެނިފައި ކަން ނޭގެޔޯ ދޮންބެ އެހެން ދަމުން ވަދެލީ. އަދި އޭނަ ސަލާމަތްކޮށްދިނީ. ދޮންބެގެ އިނގިލިވެސް ގުރުބާންކޮށްލީނު. ޔޫ އާ އެ ޖެންޓްލްމޭން. އެ ސޭވިއާ..." މިންކާ މަހުދީގެ ކޯތާފަތަށް ބޮސްދިނެވެ.\n"މިންކާ. އަހަރެންގެ ސުވާލަށް ދޮގުނަހަދާ ޖަވާބު ދީފާނަންތަ؟" މަހުދީ އެހިިއެވެ. "އާލިޔާއަކީ ކާކު؟ އާލިޔާގެ މަންމައަކީ ކާކު؟ އައި ސޯ ހާރ ފޭސް. މީރާއާއި މިންކާގެ މިކްސްއެއް ފެނުނީ. މިންކް ދޮގު ނަހަދާ ބުނާތި....."\nމިންކާއަށް މަހުދީގެ ލޮލުން ފެންނަން ހުރި ސީރިޔަސްކަމާއި ޔަގީންކަމުން ދޮގުހަދައިގެން ސަލާމަތްނުވާނެކަން އެނގުނެވެ. ލޮލުގައި ގިނަވެގަތް ކަރުނަތައް މަޑުމަޑުން ކޯތާފަތުން ތިރިއަށް ދެމެންފެށިއެވެ.\n"އާނ ދޮންބެ. އާލިއާއަކީ މަންމަގެ ދަރިއެއް...."\n"ހޫމް އެވާހަކަ ނުބުނަން ކަމަށް ހުރީ. އެކަމަކު މަންމަގެ ފޮޓޯ އެގެއިން ފެނުމަށްފަހު އެކަން ޔަގީންވި. އާލިޔާ މަންސޫރު ކިޔާކަން އެނގުނީ ވަރަށް ފަހުން..." މިންކާ އަޔާޒް ބައްޕަގެ މައުލޫމާތު ހޯދަން އުޅުމުން އޭނަ ބައްޕައަށް އޮޅުވާލައިގެން އެ މައްސަލަ ކޯޓާއި ހަމަޔަށް ގެންގޮސްފައިވާ ކަމުގައި ބުންޏެވެ. ހުރިހާ ވާހަކަތަކެއް އަހަން މަހުދީ ހުރީ ހުއްޓުން އަރާފައެވެ.\n"މާމަގެ ހުރޭ ޑިމެންޝިއާ. އެކަނިވާ ވަގުތުގައި މަންމަގެ ވާހަކައެހިން. މަންމަގެ އެންމެ ފަހު ދުވަސްކޮޅު އޮޅުން ފިލުވަން މަސައްކަތްކުރިން. މާމައަކަށް އެކައްޗެއްވެސް ނޭގޭ. ހަމަ ބޭބީއެކޭ ތަފާތެއް ނެތް. އާލިޔާގެ ޓްވިންއެއް ހުރި. އިއާންއެއް. އެކުއްޖާ މަރުވީކަމެއް ނޫންކަމެއް އަދިވެސް އޮޅުން ނުފިލާ...ދޮންބެ. އާލިއާ އަހަރެމެން އާއިލާގެ ގޮތުގައި ބަލައެއް ނުގަންނާނެ. އެނގިއްޖެއްޔާ ހޭޓް ކުރާނީ. ބައްޕަދެކެ ރުޅިއަންނަވަރު އޭނަގެ ވާހަކަތަކުން އެނގޭ. މަންމަ ޕްރެގްއިރު ނިކަމެތިކޮށްލާފައި ދޫކޮށްލީއޭ. އެއީ ތެދެއްތަ؟މަންމަ މިގެއިން ދާން ޖެހުނީ އެ ނުލަފާ އަފްރީނާއާއި ހެދިތަ؟ބައްޕަ މަންމައަށް ބޭވަފާތެރިވެ މަންމަ ދޫކޮށްލީތަ؟އެހެންވެއްޖެއްޔާ ބައްޕަވެސް ހާދަ ގޯހޭ. އެހުރިހާކަމެއް ނުހިނގިނަމަ މަންމަ އަދިވެސް އަހަރެމެންނާއެކު ވާނެ. އާލިޔާވެސް އަހަރެމެންނާއެކު ވާނީ.. އާއިލާ ރޫޅުމުގެ ޒިންމާ އުފުލާނީ ކާކު؟ އަހަރެން ކުށްވެރިކުރާނީ އެ އަފްރީނާ. ދެމަފިރިއެއްގެ ދޭތެރެއަށް ވަދެ ހުރިހާ ފަންޏެއް ހެދި މީހަކީ އެއީ......" މިންކާ ބުނަމުން ދިޔައެވެ.\n"ބައްޕައާއި ވާހަކަދައްކާލަން ބޭނުން..."\n"ނޫން ދޮންބެ...މިހާރަކު ނޫން." މިންކާ މަހުދީގެ އަތުގެ މުލައްދަނޑީގައި ހިފެހެއްޓިއެވެ.\n"އޯލްރެޑީ ލަސްވެއްޖެ. ތިބުނީނު އާލިޔާ މެރީކުރަން ބައްޕަގެ ވަލީބޭނުންވާނެއޭ. ވީމަ މިކަންތައް ނިންމަން ހިނގާ. އާލިޔާ ބައްޕަދެކެ ނަފްރަތުކުރުމާއި ނުކުރުން އެއީ އާލިޔާގެ ކަމެއް. އަދި އޭނައަށް އެ ހައްގު ލިބިގެންވޭ ދޯ. ބައްޕަވެސް ކޯޓަށް މައްސަލަ ގެންގޮސް ސީރިޔަސް ކްރައިމްއެއްގެ ގޮތުގައި އެ ދެކުނީ ހަމަ ރަގަޅަށް. ބައްޕަވެސް އަމިއްލަ ދަރިއަކަށް ނުވެ ބޮލުގައި އެޅުވިއްޔާ ހިތްހަމައެއް ނުޖެހޭނެ. މިންކްވެސް ކުރީ ކުށެއް. ފްރެންޑެއްގެ ސާމްޕަލް ދީގެން ނުވާނެއްނު. އެނީވޭސް ހުރިހާ ކަމެއް ކްލިއާ ވީމަ ދެން ވާގޮތެއް ވެދާނެ..އާދޭ..." މަހުދީ ގެ ވާހަކައިން މިންކާއަށްވެސް އިތުރަށް ބުނާނެ އެއްޗެއް ނޭގުނެވެ.\nމަންސޫރު ހުރިހާ ވާހަކަތަކެއް އަހަން ހިމޭނުން އިނެވެ. ފެންކަޅިވެފައެވެ.\n"ބައްޕަ ވަލީ ދީފާނަން. ކުށެއްނެތް ފުރާނައެއް ދުނިޔެއަށް ގެނެސްފަ އިހުމާލުވުމަކީ ބައްޕަގެ ކުށް. ހަގީގަތަކީ ދަރިފުޅުމެންގެ މަންމަ މައުސޫމްކަން. އެއްވެސް ކުށެއްނެތި ބައްޕަ މަންމަ ދޫކޮށްލީ....." މަންސޫރުގެ ޖުމްލައާއެކު މަހުދީގެ މޫނުމަތި ރަތްވެގެން ދިޔައީ ރުޅީގެ އަސަރުތަކުންނެވެ. ނަމަވެސް އޭނަވެސް ކެތްތެރިވިއެވެ. ޝަކުވާއާއި ރުޅިންގޮސް އެތެރެހަށި ފުރުނަސް ހަގީގީ ކުށްވެރިއަކީ އަފްރީނާ ކަމުގައި އޭނަވެސް ނިންމިއެވެ. މިންކާ ފަދައިންނެވެ. އަފްރީނާގެ ރީތިކަމާއި ޒުވާންކަމުގެ ދަލުގައި ޖައްސާލައިގެން ބައްޕައަށް މަގު އޮޅުވައިލީއެވެ.\nމަންސޫރު ކޮޓަރިއަށް ވަދެފައި ވަގުތުން އަޔާޒުއަށް ގުޅިއެވެ. ވަގުތުން ބައްދަލު ކުރަން ބޭނުންވާކަމުގައި ބުނެލިއެވެ. އަޔާޒް އާއެކު ރެސްޓޯރެންޓެއްގެ އެންމެ މަތީބައިގެ އެކަހެރި ކަނެއްގައި ތިބެ މަންސޫރު އަޔާޒުއަށް ހުރިހާ ވާހަކައެއް ކިޔައިދިނެވެ. މިންކާގެ ފަރާތުން ހަގީގަތް ހާމަވެއްޖެ ކަމަށާއި އޭނަ އަލިޔާއާއި ބައްދަލުކުރަން ބޭނުން ކަމުގައި ބުނެލިއެވެ. މާފަށް އެދުނެވެ. އަޔާޒު ބުނީ މާފަށް އެދެން ޖެހޭނީ ހިރާއާއި އާލިޔާގެ ގާތުން ކަމަށެވެ. މަންސޫރުއާއިމެދު ކިތަންމެ ހިތްހަމަނުޖެހިފައި ހުއްޓަސް އޭނަ ވާހަކަދެއްކީ ރީތިކޮށެވެ. މާފުކުރުމާއި މާފަށް އެދުމަކީ ދީނުގައި ރީތި ސިފައެކެވެ. އިންސާނުންނަށް ކުށެއް ކުރެވިދާނެއެވެ. މާފަށް އެދުމުން މާފުކޮށްދޭން އެނގޭނީ އެމީހެއްގެ ހުރި އީމާންތެރިކަމަކާއި ވަރުގަދަ ކަމަކުންނެވެ. މަންސޫރުއަށް ހެޔޮ ވިސްނުނުއިރު ހިރާ ވަނީ ދުނިޔެއާއި ވަކިވެގެން މާ ދުރަށް ގޮސްފައެވެ. ނަމަވެސް ދަރިފުޅު ދުނިޔޭގައި އެބަހުއްޓެވެ.\n"ޕްލީޒް ލެޓް މީ ސީ ހާ...." މަންސޫރު އެދުނެވެ.\n"ޔަގީން...." އަޔާޒު ތެދުވެ ސަލާމްކޮށްލިއެވެ.\nއާލިޔާ ފެންވަރާލާ ތާޒާވެލިއެވެ. ފިޔާތޮށިކުލައިގެ އަތްދިގު ޓީޝާޓަކާއި ފްލޯރަލް ހަރުވާޅެއް ލުމަށްފަހު އިސްތަށިގަނޑު ނުހިކޭތީ ވިހުރުވާލައިގެން ނުކުތީ މޫނުގައި މޮއިސްޗަރައިޒާއެއް އުގުޅަމުންނެވެ. އޭރު މާމަ ތަންތަނުގައި ހިފަމުން ލަސް ހިނގުމެއްގައި އިއާން ގެއްލިގެން ހޯދަން އުޅެއެވެ.\n"އެކުއްޖާ ކޮބާ ކޮންތާކަށް ދިޔައީ......ކޮންމެވެސް ތާކު އުޅޭނެއްނު...އިއަން. އިއާން......" މާމަގެ އަޑު ތަންކޮޅެއް ހަރުވިއެވެ. އާލިޔާ މާމަގެ ފަހަތުން މަޑުމަޑުން ދިޔައެވެ. މާމަ ދޮރު ހުޅުވިއެވެ. "އަނހަ އެއުޅެނީނު މޫދުކައިރީ. އަަވަހަަށް އެތަނަށް ދާންވީ...ނޫންނޫން އިއަން އެއޮތް ގެނބެނީ. އިއާން ނަގާބަލަ....."\nއާލިޔާ ގޮސް މާމަގެ ގައިގާ ހިފަހައްޓާލާފައި އެތެރެއަށް ގެންދާން އުޅުނެވެ.\n"މާމާ. އިއާން އެތަކު ނެތް. މޫދެއްވެސް ނެތް. އެންމެން މިތިބީނު ގޭތެރޭގައި. މިއީ މާމަގެ އާލިޔާ. ދޮންބެ ވެސް އިރުކޮޅަކުން ދުރުވާނެ.. "އާލިޔާ މާމަ މަސަލަސްކޮށްފައި ގެންގޮސް ސޯފާގައި ބޭންދިއެވެ. މާމަ ހަަމަ ނުޖެހޭ ވާހަކަތައް ދައްކާތީ ދެރަވިޔަސް ބައެއްފަހަރު ހެވޭކަހަލަ އެއްޗެއް ބުނުމުން ހެވެއެވެ. މާމައަތަށް ޓެބްލެޓް ދިނުމުން ހައްޖު ކުރާ މަންޒަރު ބަލަން އުފާވެފައި އިނެވެ. އާލިޔާ ސޯފާގެ އަތްގަނޑުގައި އިސްތަށިގަނޑު ފަތުރާލައިގެން ކައުޗްގައި ހަމަޖެހިލީ އިސްތަށިގަނޑު ހިއްކާށެވެ. އަޔާޒް ސަލާމް ގޮވައިލުމުން ޖަވާބު ދީފައި އާލިޔާ ބުނީ މާމަ އިއާން ހޯދަން ނުކުތް ވާހަކައެވެ. މާމަ އެންމެން މަތިން ހަދާން ނެތުނުއިރުވެސް އިއާން މަތިން ހަދާން ނުނެތޭކަމުގައެވެ.\n"އާލިޔާ. ކޮއްކޮއާއި ބައްދަލުކުރަން މިހުންނެވީ ޚާއްސަ ފަރާތެއް.." އަޔާޒުގެ އަޑަށް ސޯފާއިން ފުންމައިގެން ތެދުވުނުގޮތަށް ދޮރުމަތީގައި ހުރި ފިރިހެނަކަށް ބަލަން ހުރެފައި ހޯދާލެވުނީ ބުރުގާއެއް އޮތްތޯއެވެ. އޭނަ ގާތު ނުބުނެ ދޮންބެ ފިރިހެނަކު ގެއަށް ގެނައުމުން ޝަކުވާ އުފެދުނެވެ،\n"މިއީ ދުރުމީހެއް ނޫން. އާލިޔާގެ ބައްޕަ......މަންސޫރު.."\nމަންސޫރުވެސް ހުރީ ޝޮކެއްގައެވެ. އޭނައަށް މިކުއްޖާ ފެނުމާއެކު ޑީއެންއޭ އަކަށް ބޭނުންނުވާހާ ވަރަށް އަމިއްލަ ދަރިއެއްކަމުގެ އިހުސާސް ކުރެވުނެވެ. އެހެންނުވާންވީ ކީއްވެހެއްޔެވެ؟ މިންކާގެ އިސްތަށިގަނޑެވެ. މީރާގެ ދެލޮލެވެ. ލޮލުގެ ކުލަ ތަފާތުވިޔަސް އެ މޫނުމަތިން މީރާގެ ސިފަތައް މިހިރީ ފެންނާށެވެ. މަންސޫރުގެ ހިތުގައި އުފެދިގަތް ޖަޒުބާތުތައް ލޮލުން ކަރުނަ ހިލުވައިލިއެވެ. މީރާގެ ހަނދާންތަކާއެކު އާލިޔާ މިގޮތަށް ފެނުމުން ހިތަށް ކުރި ފުން އަސަރުތައް ބަޔާން ކުރަން ދަތްޗެވެ.\n"އިށީންނަވާ..." އަޔާޒު އެދުނެވެ.\n"މިއީ އަޅުގަނޑުގެ މަންމަ...." އަޔާޒު ކޮންމެވެސް ވަރަކަށް ދެބަފައިންގެ ނުތަނަވަސްކަން ފިލުވައިލަން އޭނަގެ މަންމަވެސް މަންސޫރަށް ތައާރަފުކޮށްދިނެވެ." މަންމައަށް މިއީ މަންމަގެ ދަނބިދަރިއެކޭ ބުންޏަސް މިއަދަކު ނޭގޭނެ."\n"މަންމަ ހިރާ އަޅުގަނޑާއި ކައިވެނި ކުރަން ގަބޫލެއްނުވި. އެކަމަކު އެއީ ހަމަ ރަގަޅަށް. މަންމައެއްގެ އިންސްޓިންކްޓް ދޮގަކަށް ނުވާނެ. އަހަންނަށް ހިރާއާއިމެދު ކަންތައް ކުރެވުނީ ރަގަޅަކަށް ނޫން. މިއަދު މަންމައަކަށް އަހަރެން ވަކިކުރާކަށް ނޭގޭނެ. އާލިޔާ. އެނގޭ އާލިޔާ ގާތުގައި ބައްޕައަކީ ކުށްވެރިއެއްކަން. މާފުކުރަން ފަސޭހަ ނުވާނެކަން. ބައްޕަގެ ދަރިއެއް ހުންނަކަން އެނގުމުން ވަގުތުން ބައްދަލުކުރަން ބޭނުންވީ. އިތުރު ޓެސްޓްތަކެއް ނެހެދިޔަސް އާލިޔާ ފެންނައިރަށް އަހަރެންގެ ދަރިއެއްކަން އެނގިއްޖެ. އަޔާޒު، އަހަރެން ވަލީދޭނަން. ވަރަށް އުފާވެއްޖެ އަހަރެންގެ ދަރިފުޅާއި ބައްދަލުވީމަ. މި ވަގުތުކޮޅު ހިތުން ނުފިލާނެ.." އެންމެ ފަހު ޖުމްލަ ވީ މަންސޫރުގެ ހިތުގައެވެ. "އަޔާޒު. ވަރަށް ބޮޑަށް ޝުކުރިއްޔާ.."\n"އާލިޔާ ނައިސް ޓު މީޓް ޔޫ...." މަންސޫރު ސަލާމްކުރަން އަތް ދިއްކޮށްލިއެވެ.\nއާލިޔާ ހުވަފެނުގައިވާ ކުއްޖެއް ފަދައިން އަތް ދިއްކޮށްލިއެވެ. ރޮބޮޓެއް ހެންނެވެ. އެމޫނުމަތިން އެއްވެސް ޝުއޫރެއް ނުފެނުނެވެ. ލޮލުން ހުސްކަމެވެ. ކުރިމަތީގައި ސްމާޓްކޮށް ހެދުން އަޅައިގެން ހުރި މީހާއަކީ ބަައްޕަކަމަށް ދޮންބެ ބުންޏަސް ހިތަކަށް ނަގައެއް ނުގެނެވުނެވެ. ބައްޕައެއްގެ ލޯބި އޭނައަށް ލިބިފައެއް ނެތެވެ. ބައްޕައެއްގެ މަގާމުގައި ހުރީތީ އަދަބުވެރިވާން އޭނަ ކަންތައްކުރީ ރީތިކޮށެވެ. ނަމަވެސް ސިކުނޑިއަށް އެވަގުތުކޮޅު އޭނަގެ މަންމަ ވެރިވިއެވެ.\n"މިންކާ މަންސޫރުގެ ބައްޕަ އާލިޔާގެ ބައްޕައަށް ވުމަކީ އިމްޕޮސިބްލް ކަމެކޭ އާލިޔާ ބުނީމެއްނު..." އަޔާޒު ހަދާން ކޮށްލަދިނެވެ. "އެކަމަކު......ފޯ ﷲ ނަތިން އިޒް އިމްޕޮޒިބްލް..."\n"ލައްބަ.." އާލިޔާ ބުނެލިއެވެ.\n"ނައިސް ޓު މީޓް ޔޫ ޓޫ...." އާލިޔާ ތުން ތަޅުވައިލިއެވެ.\nނަސީބަކުން މަންސޫރު އަދި އާލިޔާވެސް "ޑްރެމެޓިކް" ނުވެ ހިތުގައިވާ ޝުއޫރުތައް ވަންހަނާ ކުރަމުން މަޑުމަޑުން ވާހަކަ ކުރިއަށް ގެންދިޔައެވެ.\n"އާލިޔާ މެރީ ކުރަނީ ކާކާތަ؟ "\nއާލިއާ ކަންބޮޑުވެފައި ބަލައިލީ އަޔާޒުގެ މޫނަށެވެ.\n"އޯ މައި ގޯޑް....."\n"ވަރަށް ގިނަ ކަންތައް އިއްތިފާގުން ހިނގާ، ދުނިޔެއަކީ އެކަހަލަ ތަނެއް. ނޭގިވެސް މާޒިން ކުރިން އިންނަން އުޅުނު ކުއްޖާ މިވީ އާލިޔާގެ ދައްތައަށް. އަދި އަޅުގަނޑުގެ ދައްތަގެ ދަރިއެއް ލޮލަށް ނުފެނި ނިޔާވިކަން އެއީވެސް ހިތާމަކުރާ ކަމެއް. ވަރަށް މިކްސްޑް ފީލިންގްސްތަކެއް ގައިމު މި ރިލޭޝަންތަކުގައި އެބަ އާދޭ. އަދި މާޒިންއަކަށްވެސް އެ ހަގީގަތް ނޭގޭނެ. އެ އާއިލާއަކަށްވެސް އެކަން އެނގިފައެއް ނުވާނެ. ޔަގީނުންވެސް މާޒިންގެ ފެމިލީއަކުން ކުރިއަކުން މި ކައިވެންޏާ ގަބޫލެއް ނުވާނެ. ސަބަބަކީ ފެމިލީ ސްޓެޓަސް.....އެކަމަކު މަންސޫރުގެ ދަރިއެއްކަން އެނގުނީމަ އެއްގޮތުން ނަސީބެއް. ސަބަބަކީ އެމީހުންވެސް އާލިޔާ ބަލައިގަންނަން ފަސޭހަ ވާނެތީ. އެމީހުންގެ ފެންވަރުކަމަށް ގަބޫލުކުރާނެތާ...." އަޔާޒު ބުނެލިއެވެ.\n"ކިހިނެއް އަޅުގަނޑު ހަދަންވީ؟ " އާލިޔާ ކަންބޮޑުވިއެވެ.\n"ތިބުނީ.." އަޔާޒު އެހިއެވެ.\n"ދޮންބެ ތިބުނީ މީރާއަކީ.........." އާލިޔާ ހިންދިރުވައިލިއެވެ.\n"ނޭގުމުގެ ތެރޭ އެފަދަ ކަމެއް ހިނގާފާނެ. ޝީޒް ނޯ މޯ.. ދެން އެންމެ ރަގަޅު، މާޒިންއަށްވެސް ހަގީގަތް ކިޔާދެމާ. އޭނަ ކޮމްފޮޓަބްލް ނޫނިއްޔާ ހުއްޓާލާފާނެތާ. އޮޅުމެއްގެ ތެރޭ ބަހައްޓާފައި ކައިވެނި ކުރުމުގެ މާނައެއްނެތް. މީރާއާއި އާލިޔާއަކީ ސިސްޓާސްއިންކަން މާޒިންއަށް އެނގެންވާނެ.." އަޔާޒުގެ ވާހަކައަށް މަންސޫރުވެސް އެއް ބަސްވިއެވެ.\n"އަޅުގަނޑު ދިޔަސް އެންމެ ރަގަޅުތޯ؟ "އާލިޔާ މަންސޫރާއި ހަތަރުކަޅި ހަމަނުކުރިޔަސް އޭނަގެ ސުވާލު އަމާޒުވީ މަންސޫރަށް ކަން ޔަގީނެވެ.\nއާލިޔާ ސަލާމް ގޮވާލާފައި އެތަނުން ދާން ހިނގައިގަތެވެ.\n"އަސްލު އާލިޔާ އެހެރީ ޝޮކެއްގައި. އެހެންވާނެތާ. ކުއްލިއަކަށް ހިތަށް ނާރާ ގޮތަކަަށް ހިތަށް ނާރާ ބައްޕައަކާއި ދިމާވީ. އެކަން ބަލައިގަންނަން ޓައިމް ނަގާފާނެ. އެކަމަކު ވަލީދޭން އާލިޔާގެ ބައްޕަ ދުރުވުމަކީ އަޅުގަނޑުގެ ކަންބޮޑުވުމަށް ލިބުނު ހައްލެއް. އަލްހަމްދުލިﷲ....." އަޔާޒު ބުނެލިއެވެ.\nއާލިޔާ އޭނަގެ މަންމަގެ އަލްބަމް ނަގައިގެން މޭގައި ޖައްސާ ބާރުކޮށްލައިގެން ރަޖާދަށުގައި ފޮރުވިގެން އޮތެވެ. ފޯނުން އެފްބީ ހުޅުވާލައިގެން މީރާއާއިމެދު ކުރި ޕޯސްޓްވެސް ކިޔައިލިއެވެ. މީރާގެ ފޮޓޯތައް ބެލިއެވެ. މީރާގެ އެފްބީގައި އަދިވެސް އޭނައާއި މާޒިންގެ ފޮޓޯތައް މިހިރީ ފެންނާށެވެ. މިއީ އޭނައަށް ނޭގިވެސް އޭނަގެ ދައްތައެކެވެ. އޭނަގެ އާއިލާއެވެ. އޭނަ ކައިވެނިކުރަން މިއުޅެނީ ދައްތައެއްގެ "އެކްސް"އާއެވެ. ދުވަހަކު ދިމާވެފައި ނެތަސް ގުޅުމެއް ނެތްކަމުގައިވިޔަސް ލޭގެ ގޮތުން ގުޅުން އެބައޮތެވެ. އެއްބަނޑު އެއްބަފާ ކުއްޖެވެ. ވީމަ މާޒިންއާއި ދޭތެރޭ ހިތުގައި މިފަދަ އިހުސާސެއް އުފެދޭތީ އަމިއްލަ ނަފުސް ކުށްވެރި ކުރެވުނެވެ. މާޒިންއަށް މި ސިއްރު އެނގޭއިރަށް އޭނަވެސް ވަކިވާނީކަން ނޭގެއެވެ. ދެން ހުރީ މިންކާއާއި މަހުދީއެވެ. އާލިޔާ އިސްތަށިގަނޑުގެ ބުޅިކޮޅުތަކާއި ކުޅެލިއެވެ. މިންކާގެ ބުޅި އިސްތަށިގަނޑެއް އޮތޭ ކިޔާފައި ތިމާގެ ވެދާނެކަމަށް އޭނަ ހީކުރަންވީވެސް ކީއްވެހެއްޔެވެ؟ ބުޅި އިސްތަށިގަނޑުވެސް ކިތަންމެ ބަޔަކަށް ލިބިފައިވޭ ނޫންހެއްޔެވެ؟މަހުދީގެ އަތުގެ އިނގިލި ވަކިވީ އޭނަ ސަލާމަތް ކުރަން ހަދައިގެންނެވެ. މިއީވެސް އިއްތިފާގުތަކެވެ. އޭނަގެ ދިރިއުޅުމަށް އޭނަގެ އާއިލާ މިއައީ އެއްގޮތުން ބަލާއިރު އެންމެ ބޭނުންވި ދަނޑިވަޅުގައެވެ. މީރާ ހުރި ނަމައެވެ. މަންމަ ހުރި ނަމައެވެ.\n"އާލިޔާ ހަނދާން ނެތުނީތަ؟ ދިރިއުޅުމަކީ ވަގުތީ ފާލަމެއް. ހުރިހާ ކަމެއް ފުރިހަމައެއް ނުވާނެ. "ނަމަ" އެ ލަފުޒު ބޭނުންނުކޮށް ލިބިފައިވާ ނިއުމަތަށް ޝުކުރުކުރޭ...."\nހިތާމައާއި ހިތްދަތިކަމެއް ކުރިމަތިވުމުން އޭނަ އަބަދުވެސް ކުރާކަމަކީ ނަމާދުކުރުމެވެ. ދުޢާކުރުމެވެ.\nތެދުވެގެންގޮސް މުސައްލަމަތީގައި އިށީދެ ނަމާދުކޮށްގެން ދުޢާކުރުމުން ހިތަށް ތަސައްލީއެއް ލިބުނެވެ.\nއާލިޔާ ތެދުވުނުތަނާހެން އަޔާޒު އައެވެ. މިރޭ އެގެއަށް ތަރާވީސްދަމަށް އަންނަން މަންސޫރު ދައުވަތު ދިންކަމުގައި ބުނުމުން އަނގަޔަށް ގޮތެއް ހަދައިގެން ހުރެވުނެވެ.\n"ތުންކޮޅު އޫނުކޮށް ބައްޕަގެ ދައުވަތު ގަބޫލުކުރަންވީނު..."\n"އެކަމަކު. ދޮންބެ ކިހިނެއް؟ މަންމައަށް އެގެއެއްގެ ތެރޭ ނުހުރެވުނު ގެއެއްގައި ގޮސް ކިހިނެއް އެންމެ މިނިޓަކަށްވެސް ހުންނަން ހިތް ރުހޭނީ. ބައްޕައަށްވީމަ އަދަބުވެރިވިން. ވާހަކަދެއްކީ ރީތިކޮށް. އެކަމަކު އައި ޑޯންޓް ނީޑް އެ ފާދާ. ބައްޕައަކަށް މަންމައަކަށް ބޭނުންވީ ދުވަހު އެ މަގާމުގައި ހުރީ ދޮންބެ. އެހެންވީމަ ދެން ނުދިޔަސް އޯކޭވާނެ...." އާލިޔާ ރީތިވާ މޭޒުމަތީގައި ހުރި ސެންޓު ފުޅިއެއް ނަގާފައި ބޭރު ކިޔަންފެށިއެވެ.\n"ދޮންބެ ހީނުކުރަން ކޮއްކޮ ތިހާ ބިޓާ ވެދަނެކަމަށް.. މާފު ނުކުރާނީތަ؟ "\n"ނޭގޭ....." އާލިޔާ ގޮސް ސޯފާއަށް އަރާ ކުޝަން ނަގާ މޭގައި ޖައްސާ ބާރުކޮށްލިއެވެ.\n"ދޮންބެ ބުނެފާނަން ވާހަކައެއް. ހިތް ބުރަކޮށްގެން އެކަކު އަނެކަކަށް ހިތް ހަމަ ނުޖެހިފައި ތިބޭވަރަށް ވުރެ ދިރިއުޅުމަކީ ކުރު އެއްޗެއް. އެއީ އާލިޔާގެ ފެމިލީ. ބައްޕައާއި ބޭބެ އަދި ދައްތަ. ހަޔާތުގެ ވަރަށް ބޮޑުބައި ފެމިލީއާއި ވަކިން އުޅެވިއްޖެ. ބާކީ އޮތް ބައި ހަމަ ރީތި މެމޮރީސްތަކެއް ހެދިދާނެ. މާފުކުރުމަކީ ދީނުގައި ވަރަށް ރީތި ސިފައެއް. ކޮއްކޮ ދޮންބެއަށް ފޮނުވި ވީޑިއޯއެއް ހަދާންވޭ. އިރާން މަންމައަކު އޭނަގެ ފިރިހެންދަރިފުޅުގެ ގާތިލް ދަންޖައްސަން ވާގަނޑު ކަރަށް މަހާފައި ހުއްޓާ ގޮސް އޭނަގެ މޫނުމައްޗަށް އެތިފަހަރެއް ވީއްލާލާފައި އެކަމަކު މާފު ދިނީ. އެ ބަލާފައި ޔޫ ކްރައިޑް. ކޮއްކޮއަށް ފެންނަ ގޮތަކަށް ހަދާ...." އަޔާޒުގެ ނަސޭހަތްތައް ކަނުލާ އަހަން އާލިޔާ އިނެވެ.\nއެހާ ފަސޭހައިން ބައްޕައަށް މާފު ދީފިއްޔާ މަންމަގެ ރޫހަށްވެސް ކުރެވޭ މަލާމާތަކަށް ވެދާނެއެވެ.\nކޮންމެގޮތެއް ވިޔަސް ބައްޕަވީމަ ދައުވަތު ގަބޫލުކޮށްގެން އޭނަ ދާނީއެވެ. ލަދުގަންނަވާލާކަށް ނުވާނެއެވެ. ބައްޕަގެ އަންހެނުންގެ ކުރިމަތީގައި ބައްޕަގެ ގަދަރު ހިފަހައްޓާ ކުއްޖަކަށް އޭނަ ވާން ޖެހޭނެއެވެ. ހިތާ ދެކޮޅަށް ތައްޔާރުވެ އޭނަ އަބާޔާ ލާ މޫނުފޮތިކޮޅުވެސް އެޅިއެވެ. އޭނަ ބަލާ އައީ މިންކާއެވެ. ކޮޓަރިއަށް ވަދެފައި ފުރަތަމަވެސް މާފަށް އެދިފައި އާލިޔާގެ ގައިގާ ބައްދައިލިއެވެ.\n"އަދިވެސް ގަބޫލުކުރަން ނޭގިފައި މިހިރީ. އެކަމަކު އަލްހަމްދުލިﷲ. އެންމެ ގާތް އެކުވެރިޔަކަށް ވި ކުއްޖާ ދައްތައަކަށްވީ...." އާލިޔާ ހިނިތުންވެލަމުން މިންކާގެ ގައިގާ ހިފެހެއްޓިއެވެ.\n"ހިނގާ ދޮންބެއާއި މީޓްކޮށްލަން. ސިޓިންރޫމްގައި މަޑުކޮށްލައިގެން އެބައިން..."\n"ދޮންބެއާއި ދިމާވެފައި ހުރީ. އެކަމަކު...ސުބުހާނަﷲ. ވަރަށް އޯކްވާޑް...." އާލިޔާ މިންކާއާއިއެކު ހިނގައިގަތެވެ. ބޭރަށް ނުކުމެފައި މަހުދީއާއި އާލިޔާ ސަލާމްކޮށްލިއިރުވެސް ރަސްމީގޮތެއް ހުއްޓެވެ. އާލިޔާ ފަދައިން މަހުދީވެސް ހުރީ އަދިވެސް މިކަން ބަލައިގަންނަން އުދަގޫވެފައެވެ. ކާރަށް އެރިއިރު ނިކަން ފިންޏެވެ. ރީތި ލަވައެއް ޖަހާފައި ހުރުމުން މިންކާ މަހުދީ ކައިރީ ބުނީ ދީނުގައި ހަރާމް ކަންތައް އާލިޔާ ހުއްޓާ ނުކުރުމަށެވެ.\n"އޯ....އެހެންވިއްޔާ މި އޮފްކޮށްލީ...ސޮރީ ސިސް.."މަހުދީއަށް މަޖާވިއެވެ.\n"ކުރިން މިނިވަން ފިކުރުގެ ސިސްމެން ތިއްބަސް މިހާރު މިއައީ ދޮންބެ އިސްލާހު ކުރަން އައި ކޮއްކޮއެއް. އެކަން ދަނެގެން މިހާރުއްސުރެ ދޮންބެ ހުރުން ބުއްދިވެރި. އެކްސްޓްރީމިސްޓުންނާއި ދިމާލަށް އެއްޗެހި ގޮވަނިކޮށް ފެމިލީ ކުދިންވެސް އެންމެފަހުން އެގޮތަށް ކަން ނޭގޭ ވާނީ ދޯ އާލިޔާ.." މިންކާ ހިނިގަނޑެއް ޖަހައިލިއެވެ. ސްކައިޕެލެސް ކައިރިއަށް ކާރު މަޑުކޮށްލާފައި ބަރުގޮނު އެެޅުމުން އާލިޔާ އަދި މިންކާވެސް ކަންބޮޑުވެފައި އެގެއަށް އައި ސަބަބެއް މަހުދީ ކައިރިން އެހިއެވެ.\n"މާޒިންއަށްވެސް ބައްޕަ ދައުވަތު ދެއްވި...."\n"ސުބުހާނަﷲ ލަދުން މަރުވާނެ.." އާލިޔާ ހިތާހިތުން ކިޔައިލިއެވެ.\nއިރުކޮޅެއްނުވެ މާޒިން ކާރުގެ ދޮރު ހުޅުވައިލިއެވެ. ކުރިއަށްވުރެ މީރުވަހެއް ކާރުތެރޭ ހިފައިލިއެވެ. އާލިޔާއަށް މާޒިންކަން އެނގުމުން ހިތަށް ތަފާތު އިހުސާސްތަކެއް ކުރެވުނެވެ. މާޒިންވެސް ކާރު ތެރޭ ދެ އަންހެން ކުދިން ތިބިތަން ފެނި ހައިރާންވިއެވެ. އާލިޔާއަށް ދައުވަތު ލިބުނުކަމެއް އޭނަ ނުދެނެ ހުއްޓެވެ. މަހުދީއަށް އިތުބާރުކޮށްފައި އޭނައާއެކު އެގެއަށް އަޔާޒު އާލިޔާ ފޮނުވުމަކީވެސް ހިތުގައި ސުވާލު އުފެދުނުކަމެކެވެ.\n"ހައި އާލިޔާ މިންކާ. ދެކުދިން ކިހިނެއްތަ؟ "\n"އަޅުގަނޑުމެން ހަމަ ރަގަޅު. ޒިން މީރާ މަތިން ހަދާން ވެއްޖެދޯ......" މިންކާ އަހައިލިއެވެ.\n"މީރާގެ ވާހަކަ ދެން ނުދައްކަބަލަ....." މާޒިން އެދުނެވެ.\n"އަސްލު މީރާވެސް މަރުވީ ދާން ނުޖެހޭ ތަންތަނަށް ދިޔައީމައޭ..." މިންކާ ފެށި ވާހަކައަކުން މާޒިންގެ މޫޑު ވަރަށް ގޯސްވިއެވެ. ރުޅިއަންނަގޮތްވެސް ވިއެވެ. ހިތުގައި ލާފައި ހުރި ޒަޚަމް އަލުން ރޯކޮށްލަން މިންކާ އުޅެނީ ކީއްވެހެއްޔެވެ؟\n"ޕްލީޒް މިންކް...." މަހުދީވެސް އެދުނެވެ.\n"ނޫން. ހަގީގަތަކީ މިއުޒިކް ޝޯތަކާއި ނައިޓްކްލަބްތަކަށް ދިޔުމަކީ ހުއްދަކަމެއްނޫން..."\n"އެހެން ބުނީ ކާކުތަ؟ " މާޒިން އެހިއެވެ.\n"އަޅުގަނޑު އެހެން ބުނީ..." އާލިޔާ ބުނެލިއެވެ.\n"މިންކާ ކައިރީ އެކަހަލަ ކަންތައްތައް ދީނުގައި އޮތް ހުކުމް ބުނެދިނިން. މިއުޒިކާއި ބެހޭގޮތުން އަޅުގަނޑު ނޫނީ މިންކާ ބުނާ އެއްޗެއްނޫން ބަލަން ޖެހޭނީ. ގުރުއާނާއި ހަދީސް އަދި ތަފްސީރުން އެކަންތައް އޮޅުން ފިލާނެ. ދީނީ އިލްމްވެރިން ބުނާގޮތެއްވެސް ބަލަންވާނެ. ދީނީ އިލްމުވެރިންވެސް މިއުޒިކް ހަރާމްކަމަށް ބުނަނީ. މާޒިންއަށްވެސް އެފްބީޕޭޖުގައި ހުންނަ ޕޯސްޓުތަކާއި ލެކްޗާސްތައް ފެންނާނެ...."\n"މައިކް......އާލިޔާގެ ވިސްނުން ކުޑަކޮށް އެކްސްޓްރީމް ވާނެ. އަދި އެކަންތައް ރަގަޅުވާނެ ހެހެ.." މާޒިން ހީކުރީ މަހުދީ ރުޅިއައިސްގެން އާލިޔާގެ ގައިގާ ޖަހާފާނެކަމަށެވެ. އެހެންނުވާންވީ ކީއްވެހެއްޔެވެ؟ އާލިޔާގެ އެ ވާހަކަތައް ޚުދު މާޒިންވެސް ގަބޫލެއް ނުކުރެއެވެ. އޭނައަށްވެސް އާލިޔާގެ ދަރުސްތަކުން ބޮލަށް އުދަގޫއެބަވެއެވެ. އަދި މަހުދީ އެކަމާ ކެތްކުރާނީ ކިހިނެއްހެއްޔެވެ؟ ކޮއްކޮގެ ގާތް އެކުވެރިޔާގެ ގޮތުގައި ހުރެ ކޮއްކޮގެ ސިކުނޑި ދޮވެލަންޏާ މަހުދީ މައިތިރިވެގެން ނުހުންނާނެއެވެ. ނަމަވެސް މަހުދީ އާއި މާޒިންގެ ނަޒަރު ބައްދަލުވިހިނދު ރުޅީގެ ބަދަލުގައި އެލޮލުން އެހެން ކަހަލަ ވިދުވަރެއް ފެނުނެވެ.\nމަހުދީ ހާދަ "ކޫލް" މީހަކަށް ވެއްޖެއެވެ. ވަގުތަކީ ހިތްތަކަށް ލިބޭ ފަރުވާއެކޭ ބުނަނީ ތެދެކެވެ. މަހުދީ އެހާ މައްސަލަ ޖައްސާ ޕޭޖް ނަގަން މަޖުބޫރުކުރުވިމީހާ މިއީ ހަމަޖެހިލައިގެން އާލިޔާ ދައްކާ ވާހަކަތައް އަޑުހައިގެންނެވެ. އެންގްރީބާޑް މިންކާގެ ސިނގު ރުޅިދެކެ މަހުދީވެސް ބިރުގަންނަން ފެށީ ކަމަށް ވެދާނެއެވެ.\n"މަށަށް ހީވަނީ މާޒިންހެން އާލިޔާއާއި ޖެހި އިސްލާހުވާނީ.." މިންކާ ހިނިގަނޑެއް ޖަހައިލިއެވެ.\n"ދެމީހުންކުރެ ސްޓްރޯންގް މީހަކަށް ކާމިޔާބުވާނެ.." އާލިޔާވެސް ހީލިއެވެ.\nމަންސޫރުއާއި އަފްރީނާ އެކުދިންނަށް މަރުހަބާކީއިރު އަފްރީނާ އާލިޔާދެކެ ފޫހިވެފައި ހުރި މިންވަރު މޫނުމަތިން ފެނުނެވެ. އޭނަ ހުރީ އާލިޔާ ދެރަކޮށްލަން އެހާ ވާހަކަ ނުދައްކަން ނިންމައިގެންނެވެ. އޭނަ ހީކުރީ އާލިޔާ އެގެއަށް އައީ މިންކާގެ ދައުވަތަކަށް ކަމަށެވެ. މާޒިންއަށް ހުރިހާ ސަމާލުކަން ދީ ބާކީކޮށްލައިގެން ހުރިއިރު ލިބެން އޮތް ޚަބަރުގެ ބިރުވެރިކަމެއް އޭނައަަކަށް ރޭކާނުލިއެވެ. ކާކޮޓަރިއަށް ގޮސްފައި ހަމަޖެހިގެން އާލިޔާ މޫނު ނެގުމުން އަފްރީނާ ސިހުނުވަރުން އަތުގައި ހުރި ޖޫސްތަށިވެސް ވެއްޓުނީ އުނގަށެވެ. އާލިޔާގެ ރީތިކަމާއެކު ދިއްލިފައިވާ ދޮންކުލައާއި ކަޅީގެ ރީތިކަން އެކަންޏެއް ނޫނެވެ. މީރާ އަދި މިންކާއާއި ވައްތަރުވެސް ވިއެވެ.\n"އަފްރީނާ މަންމަ...ޝޮކަކަށް ކިރިޔާ ނުދިޔައީ ؟ހެހެ އަސްލު އާލިޔާ ނިގާބުގައި ހުއްޓާ ފެނުނީމަ އަހަންނަށްވެސް އިމޭޖިންކުރެވުނީ މުސްކުޅި އަޖޫޒެއްގެ ގޮތުގައި އެކަމަކު.....ދެން އަފްރީނާ މަންމަ ހައިރާންވާނީ މިގެއަށް އާލިޔާ އައީ ކޮން ހައިސިއްޔަތަކުން ކަން އެނގުނީމަ. ބައްޕާ. އަވަހަށް އެ ސިއްރުވެސް ހާމަކޮށްދެއްވާ...." މިންކާގެ ވާހަކަތަކުން މާޒިންއަށްވެސް ހައިރާންކަމެއް ލިބުނެވެ.\nމަންސޫރު ފެށީ އޭނަގެ ދިރިއުޅުމުގެ ވާހަކައެވެ. މާޒީއެވެ. އޭނައާއި ހިރާ ވަކިވިއިރު ދަރިއަކަށް ބަލިވެއިން ކަން ނޭގޭކަމުގައެވެ. އެކަން އެނގުނުނަމަވެސް އޭނަގެ ޚިޔާލު ބަދަލުކުރާނެ ކަމުގައި މަންސޫރު ބުނެލިއެވެ. މަންސޫރުގެ ވާހަކައިގެ ވަކި ހިސާބަކުން އާލިޔާ މަންސޫރުއަކީ މަންސޫރުގެ ދަރިއެއްކަން މާޒިން ދެނެގަތެވެ. އަފްރީނާ އިނީ ޝޮކެއްގައެވެ. ޚާއްސަކޮށް މަންސޫރުގެ ދަރިއަކު ހަރުކަށި ފިކުރަކަށް ނިސްބަތްވާއިރު އެމީހުންނާއި ގުޅިގެން އެކީ އުޅެން ފަސޭހަވާނެހެއްޔޭ ހިތުގައި ސުވާލު އުފެދުނެވެ. މިންކާވެސް ބަދަލުވެ ބުރުގާ އަޅާ ދީނީވާން ފެށީ މިކުއްޖާއައި ހެދިއެވެ. ދެން އެ ފިކުރަށް ތަބާވާނީ މަހުދީ އާއި މަންސޫރެވެ. އަފްރީނާގެ ހިތުގައި އާލިއާއާއިމެދު ހަސަދައާއި ރުޅިވެރިކަމުގެ އޮއިވަރެއް ހިގާލި ނަމަވެސް އެކަން ބޭރުފުށުން ދައްކައެއް ނުލިއެވެ. އޭނަ އާލިޔާއަށް މަރުހަބާ ކިއެވެ.\n"މީރާގެ ކޮއްކޮކަން އެނގުމުން އާލިއާއާއި ކައިވެނި ކުރަން މާޒިން ބޭނުންތަ؟ " މަންސޫރު އަހައިލިއެވެ.\n"ލައްބަ. އެއީ މައްސަލައެއްކަމަކަށް އަޅުގަނޑު ނުދެކެން....." މާޒިންއަށް ބުނިލެއް އަވަސްކަމުން އެހެންމީހުންނަށް ޝައްކު ނުވާނެ ބާވައޭވެސް ހިތަށް އެރިއެވެ. އޭނަ އާލިއާއާއި ކައިވެނި ކުރަނީ އޭނަގެ އަމިއްލަ ބޭނުމެއްގައެއް ނޫނެވެ. އާލިޔާ އަދި އިންނާނީ އަރްސަންއާއެވެ. އާލިއާ މީރާއާއި ވައްތަރުކަމުން މީރާގެ ހަދާނާއި ވަކިވުން ފަސޭހައެއް ނުވާނެއެވެ.\n"މީރާ ދުނިޔޭގައި ނެތަސް އެންމެ އެދޭނީ މާޒިން އާލިއާއާއި ކައިވެނި ކުރުން. ސޯ ރަގަޅަށްތާ މިދިމާވީ...މާޒިން ތިގޮތަށް ނިންމީމަ އަޅުގަނޑުވެސް ވަރަށް އުފާވެއްޖެ.." އަފްރީނާ ގަދަކަމުން ތުންފަތަށް ވެރިކޮށްލި ހިނިތުންވުން ލޮލާއި ހަމަޔަކަށް ނުފޯރާ ނިކަން އަވަހަށް ގެއްލިއްޖެއެވެ.\nއުފާވެރި މާހައުލެއްގައި ކެއުމުގެ ކަންތައް ކުރިއަށް ދިޔައިރު އާލިޔާއިނީ ތަންކޮޅެއް ބަސްމަދުވެފައެވެ. މަންސޫރުގެ ސުވާލުތަކަށް ޖަވާބުދޭއިރު އިހުތިރާމް ކުރުމާއި ގަދަރުކުރުން ފެނުނެވެ. ރަގަޅުގޮތުގައި ހިރާ އެކުއްޖާ ތަރުބިއްޔަތުކޮށްފައިވާކަން އަފްރީނާވެސް ފާހަގަކުރިއެވެ. އަނެއްކޮޅުން މާޒިންވެސް ވިސްނަމުން ދިޔައީ މީރާއާއި އާލިޔާ ތިމާގެވީމަ އެކަމާއެވެ. އާލިޔާއަކީ ކޮއްކޮކަން އެނގުނުނަމަ މީރާވެސް ފޫހިވާނެކަން ޔަގީނެވެ. އޭނަވެސް ވަކި އާލިޔާއަށް އިހުތިރާމް ކުރާކަށް ނުޖެހޭނެއެވެ. މީރާ ދުނިޔޭގައި ހުރިއިރު އަދި އާލިއާއާ ދިމާވެ ގުޅުމެއްވެސް އޮތީއެއް ނޫނެވެ. މާޒިން އެކަހަލަ ގޮތަކަށް އަމިއްލަ ނަފުސަށް ވިސްނައިދީ ހިތްހަމަ ޖައްސައިލިއެވެ.\nއީދުވިލޭރޭ މާޒިންއާއި އާލިޔާގެ ކައިވެނި ކުރެވުނީ އެކުދިން ރޭވިގޮތަކަށް ނޫނެވެ. ދެފަރާތު އާއިލާއިން ސިއްރުން އެކައިވެނި ހީނުކުރާހަ ކުލަގަދަކޮށް ބޭއްވިއެވެ. އާލިއާއަކީ ދީނީ ކުއްޖަކަށްވީމަ އަންހެނުންނާއި ފިރިހެނުންނަށް ވަކިން ތިބެވޭގޮތަށް ރިޒޯޓްވެސް އޮތީ ތައްޔާރުކޮށްފައެވެ.


Hashigan'dah Cardio Kasrathuge' Faidha - TrendingRED\n1 ނޮވެންބަރ 2017 - 12:00\nކަސްރަތަކީ ހަށިގަނޑަށް މުހިންމު އެއްޗެއްކަން ގިނަމީހުންނަށް އެނގެއެވެ. ތަފާތު ވައްތަރުގެ ކަސްރަތުތައް މަޝްހޫރުވަމުންދާއިރު ކާޑިއޯ ކަސްރަތަކީ އާންމުކޮށް އެންމެންގެ ތެރޭގައިވެސް މަޤުބޫލު ކަސްރަތެކެވެ. މިކަން ކުރަން ޖިމަކަށް ދާކަށް ކޮންމެހެން ބޭނުމެއްނޫނެވެ. އަދި ވަކި ޚާއްސަ މެޝިނެއް ނުވަތަ އާލާތެއް ބޭނުމެއް ނުވެއެވެ. ކާޑިއޯ ކަސްރަތަކީ އޭގެ ސަބަބުން ހިތުގެ ހިނގުން އަވަސްކޮށް ހަށިގަނޑުގައި ލޭދައުރުކުރުވާ ކަސްރަތެކެވެ. މިކަމަށް 20 ވަރަކަށް މިނެޓްވެސް ފުދެއެވެ. ދުވުން، ހިނގުން އަދި ނެށުން ފަދަ ކަންކަމަކީ އާންމުކޮށް ކޮށްއުޅޭ ކާޑިއޯ ކަސްރަތުތަކެވެ.\nއާދަވެގެން ކާޑިއޯ ކަސްރަތު ކުރާނަމަ ވިސްނުމުގެ ޤާބިލިއްޔަތުކަން އިތުރުވެ އަލްޒައިމާޒް ފަދަ ސިކުނޑީގެ ބަލިތަކުން ދިފާޢުކޮށްދެއެވެ. އަދި ހަށިގަނޑުގައި ހުންނަ ކޮލެސްޓްރޯލްގެ މިންވަރު ހިފަހައްޓައިފީ ސްޓްރޯކާއި ހިތުގެ ބަލިތަކުން މީހާ ސަލާމަތްކޮށްދެއެވެ. ކާޑިއޯ ކަސްރަތަކީ ހަންގަނޑާއި އިސްތަށިގަނޑަށްވެސް ނުހަނު ފައިދާހުރި ކަސްރަތެކެވެ. ސަބަބަކީ މިކަމުގެ ސަބަބުން ހަށިގަނޑުގައި ލޭދައުރުވުން އިތުރުވެ ބޮލާއި ހަންގަނޑަށް ކާނާ ފޯރުކޮށްދޭ މިންވަރު އިތުރުވުމެވެ. އަދި ހަށިގަނޑުގައި ހުންނަ ވިހަ މާއްދާތައް ބޭރުކޮށް ހަޖަމުކުރުމުގައި ކަސްރަތުކުރުމުގެ ސަބަބުން އެހީތެރިކަން ލިބޭތީއެވެ. ކާޑިއޯ އަކީ ޖިންސީ ބާރުވެސް ގަދަކޮށްދޭ ކަމެކެވެ. އަދި ޕުއްޕާމޭ ވަރުގަދަކޮށް ނޭވާ ކުރުވުމުން ދުރުހެލިކުރާ ކަސްރަތެކެވެ. ކާޑިއޯ ކަސްރަތަކީ ނިދުމުގަޔާއި ސްޓްރެސް ދަށްކުރުމުގައިވެސް އެހީވެދޭ ކަސްރަތެކެވެ. އަދި ކަށިތަކަށްވެސް މިކަމުގެ ސަބަބުން ފައިދާކުރެއެވެ. އާދަވެގެން ކާޑިއޯ ކަސްރަތުކުރާނަމަ އޮސްޓިއޯޕޮރޯސިސް ފަދަ ކަށީގެ ބަލިތަކުން މީހާ ދުރުކޮށްދެއެވެ. އެހެންކަމުން ނުކޮށް ދޫކޮށްލެވޭ ކަސްރަތެއް ނޫނެވެ.


Dhivehin neh dhaairaathakah noonee bidheyseen nugeney goi hadhanee\nއިމާރާތްކުރާ ސައިޓެއްގައި ބިދޭސީން މަސައްކަތް ކުރަނީ: ރާއްޖޭގައި ބިދޭސީ މަސައްކަތްތެރިންގެ ބޮޑު އާބާދީއެއް އެބައޮޮތް -- އަވަސް ފޮޓޯ\nދިވެހިން ލިބެން ނެތް ދާއިރާތަކަށް ނޫނީ ބިދޭސީން ނުގެވޭ ގޮތް ހަދަން މަސައްކަތް ކުރަމުން ގެންދާ ކަމަށް އިކޮނޮމިކް މިނިސްޓަރު ފައްޔާޒު އިސްމާއީލް ވިދާޅުވެއްޖެ އެވެ.\nއެމްޑީޕީގެ ރަށްވެހި ފަތިސް ކެންޕެއިން ބައްދަލްވުމުގައި މިނިސްޓަރު ފައްޔާޒު ރޭ ވިދާޅުވީ އެކި ދާއިރާތަކުން ދިވެހިން އުފެއްދުމަށް ގިނަ މަަސައްކަތްތަކެއް ކުރަމުންދާ ކަމަަށާ މިހާރުވެސް ވޯލްޑް ބެންކުގެ އެހީގައި ދެ ޕްރަގްރާމެއް ހިންގަމުންދާ ކަމަށެވެ. އެއް ޕްރަގްރާމަކީ ދިވެހި އެކައުންޓެންޓުން އުފެއްދުމަށް ހާއްސަކޮށް ގެން ކުރިއަށް ގެންދެވޭ ޕްރަގްރާމެއް ކަމަށާ ރިސޯޓްތަކަށް ދިވެހިން ނެރުމަށް ހާއްސަ އިސްކަމެއް ދެއްވާ ކަމަށެވެ. އެގޮތުން ރިސޯޓްތަކުގެ މިޑުލް މެނޭޖްމަންޓް ލެވެލްގެ ވަޒީފާތަކަށް ދިވެހިން އުފެއްދުމަށް ހާއްސަ މަސައްކަތްތަކެއް ކުރަމުން ގެންދާ ކަމަށެވެ.\nމިނިސްޓަރު ވިދާޅުވީ ޖޮބް ސެންޓަރުގެ މަސައްކަތް އިތުރަށް ފުޅާކޮށް ހަރުދަނާ ކުރަމުންދާއިރު ބޭރު މީހުން ވަޒީފާތަކަށް ގެނައުމަށް ބަދަލުތަކެއް ގެންނަން މަސައްކަތް ކުރަމުންދާ ކަމަަށެވެ. އެ ގޮތުން ދިވެހިން ލިބެން ނެތް ދާއިރާތަކަށް ނޫނީ ބިދޭސީން ނުގެވޭ ގޮތް ހައްދަވާނެ ކަމަށް ވިދާޅުވިއެވެ.\n"ޖޮބް ސެންޓަރުގައި ހުނަރުހުރި ވަކި ދާއިރާއަކުން ވަޒީފާއެއް ބޭނުންވެފައި ހުރި މީހަކު ރަޖިސްޓްރީވެފައިވާނަމަ އަޅުގަނޑުމެންގެ ވިސްނުން ހުރީ އެ ދާއިރާއަކުން ފުރުސަތެއް ނުދެވޭނެއޭ ދިވެއްސަކު އެކަމަށް ބޭނުންވެފައި ހުއްޓާ ބިދޭސީ އަކަށް،" ފައްޔާޒު ވިދާޅުވިއެވެ.\nރާއްޖޭގައި ބިދޭސީ މަސައްކަތްތެރިންގެ ވަރަށް ބޮޑު އާބާދީއެއް އެބައޮތެވެ. އޭގެ ތެރޭގައި ރާއްޖޭގައި ގަވާއިދާ ހިލާފަށް މަސައްކަތް ކުރަމުންދާ އެތަށް ހާސް ބިދޭސީނެއް އުޅެއެވެ. އެކަމުގެ ސަބަބުން ދިވެހި އިގްތިސާދަށް ކޮންމެ އަހަރަކު އެތަށް ބިލިއަން ރުފިޔާގެ ގެއްލުން ވަމުންދެއެވެ. އިމާރާތް ކުރުމުގެ ދާއިރާ އާއި އެ ނޫން ބައެއް ދާއިރާތަކުގައި މުޅީންހެން މަސައްކަތް ކުރަނީ ބިދޭސީންނެވެ. މީގެ ކުރިން ދިވެހި މަސައްކަތްތެރިން އިސްކޮށް އުޅުނު އެތަށް ދާއިރާއެއް މިހާރު މުޅީން ކޮންޓްރޯލް ކުރަނީ ބިދޭސީ މަސައްކަތްތެރިންނެވެ.\nއެމްޑީޕީ ބިދޭސީން މިނިސްޓްރީ އޮފް އިކޮނޮމިކް ޑިވެލޮޕްެމަންޓް + ފައްޔާޒް އިސްމާއީލް


Kulhudhuffushee airport aa gulheygothun dhakkaa vaahaka thakah Muizzu ge raddhu | Mihaaru\nކުޅުދުއްފުށީ އެއާޕޯޓާ ގުޅޭގޮތުން ދައްކާ ވާހަކަތަކަށް މުއިއްޒުގެ ރައްދު\nމިނިސްޓަރު މުއިއްޒު "މިހާރު"އާ ވާހަކަ ދައްކަވަނީ. --ފޮޓޯ: ހުސެއިން ވަހީދު/ މިހާރު\n22 އޮކްޓޯބަރ 2017 - 19:56\nރައީސް އަބްދުﷲ ޔާމީންގެ ރިޔާސީ ވައުދުތަކުގެ ތެރޭގައި ހިމެނޭ ކުޅުދުއްފުށީގެ އެއާޕޯޓުގެ މަސައްކަތް މިއަހަރުގެ ތެރޭގައި ފަށާނެކަމަށް އެ މަނިކުފާނު ވަނީ ވިދާޅުވެފަ އެވެ. އެކަމަކު ކުރިން ހީކުރި ގޮތާ ހިލާފަށް، އެ ރަށުގެ ފުއްޓަރު ފަރާތުގެ ބަދަލުގައި ކުޅި ހިއްކައިގެން އެއާޕޯޓު ހަދާތީ، އެއީ އެ ރަށުގެ ހިމާޔަތަށް އޮންނަ ގުދުރަތީ ތަރިކައެއް ނައްތާލުން ކަމަށް ބުނެ ގިނަ ބަޔަކު އަންނަނީ ފާޑު ކިޔަމުންނެވެ.\nއެކަމަކު މިކަމަށް ރައްދު ދެއްވައި މުއިއްޒު ވިދާޅުވީ އެއީ ކުޅުދުއްފުށީ އެއާޕޯޓު ރައީސް ޔާމީން އަޅުއްވާނެކަން ޔަގީންވުމުން ދައްކާ ވާހަކަތަކެއް ކަމަށެވެ. އަދި ރައްޔިތުންގެ ކުރިއެރުމަށްވުރެ ސިޔާސީ އެޖެންޑާ ކުރިއަށް ނެރޭނީ ގޮތް ހުސްވުމުން ކަމަށް ވިދާޅުވި އެވެ.\nނޫހުގައި ނަން ނުޖެހުމަށް އެދި ވާހަކަ ދެއްކި ކުޅުދުއްފުށީގެ ޒުވާނަކު މިއަދު ބުނީ އެ ރަށުގެ ކުޅިއަކީ އެ ރަށުގެ ތިމާވެށީގެ އިތުރުން ތާރީޚާއި ސަގާފަތާ ވެސް ގުޅުން ހުރި ތަނެއް ކަމަށާއި އެހެންވެ، އެ ތަން ނެތިކޮށްލައި އެއާޕޯޓު އެޅުން ވާނީ ރަށަށް ލިބޭ ކުރިއެރުމަކަށް ވުރެ ގެއްލުމަކަށް ކަމަށެވެ.\nތިމާވެށި ހިމާޔަތް ކުރުމަށް މަސައްކަތް ކުރާ ރާއްޖޭގެ ޖަމިއްޔާއެއް ކަމަށްވާ އީކޯކެއާއިން ބުނިގޮތުގައި ކުޅުދުއްފުށީ ކުޅިއަކީ ސުނާމީ ފަދަ ގުދުރަތީ ހާދިސާތަކުން ރައްކާތެރިވުމަށް ވެސް ބޮޑު އެހީއެކެވެ. އަދި އެ ރަށަށް ވެހޭފެން ކުޅިއަށް ޖަމާވެ، އެ ހިނދެނީ ވެސް ކުޅިއަށް ކަމުން، އެ ތަން ނައްތާލުމަކީ ރަށުގެ ރައްކާތެރިކަމަށް ވެސް އެޅޭ ހުރަހެއްކަން އެތަނުން ފާހަގަ ކުރި އެވެ.\nރަށުގެ ގިނަ ބަޔަކު ފާހަގަ ކުރާ އަނެއް މައްސަލައަކީ ކުޅުދުއްފުށިން ފުރައިގެން ވިއްސަކަށް މިނިޓުން ދެވޭ ހދ. ހަނިމާދޫގައި އިންޓަނޭޝަނަލް އެއާޕޯޓެއް އޮއްވައި، ކުޅުދުއްފުށީގައި އެއާޕޯޓެއް އެޅުމެވެ. އަދި އެއީ އިގްތިސޯދީ ގޮތުން ވެސް އެ ސަރަހައްދަށް ލިބޭނެ ކުރިއެރުމެއް ކަމަކަށް މީހުން ގަބޫލެއް ނުކުރެ އެވެ.\nސަރުކާރަށް މިކަން ނުކުރެވޭނެ ކަމަށް ބުނެ އިދިކޮޅު ފަރާތްތަކުން ވާހަކަ ދައްކާއިރު، ސަރުކާރުން ވަނީ ކުޅުދުއްފުށީގައި އެއާޕޯޓެއް އަޅާނެ ކަމުގެ ޔަގީންކަން ދީފަ އެވެ. އެކަމަކު މިއީ ސިޔާސީ ގޮތުން ރައްޔިތުންނަށް ދޭ ވަރަށް ނުބައި މެސެޖެއް ކަމަށް ބުނެ ގިނަ ބަޔަކު ދަނީ ފާޑު ކިޔަމުންނެވެ.\nތިމާވެށި ހދ. ކުޅުދުއްފުށި ޑރ. މުހައްމަދު މުއިއްޒު، މާލޭގެ މޭޔަރު ކުޅުދުއްފުށި އެއާޕޯޓް\nކުޅިދުއްފުށި ކިޔަންފެންނަނީ ތިރަށަށް...\nދެންވާނީ އެހެންތާ؟ ކުރިންވެސް ކުޅިއޮތް. ތިޔަބުނާ ބަޔަކުވެސް ތިބޭނެތާ؟ އީކޯކެއާވެސް އޮތްތާ؟ ކޮންހާ ގިނަބަޔެއްގެ ފާޑުކިޔުމެއްގެ ވާހަކަތޯ މިދައްކަނީ. ކުޅި ހިއްކީ ހަމައެކަނި ކުޅުދުއްފުށިންތަ؟ ކޮބާ ރާއްޖޭގެ އެހެން ރަށްރަށުގެ ކުޅިތައް؟ އެނގޭތަ އީކޯކެއާއަށް. ކުޅިއެއްނޫންތަ ހަވަރުތިނަދޫން ހިއްކީ؟ ކޮބާ އީކޯކެއާ. އޭރުވީކޮންތާކު؟ ކުޅިއެއް ޗަސްބިމެއްނޫންތަ އައްޑޫން ހިއްކާފަ ބޮޑު ހޯލެއްހެދީ؟ ކޮބާ ގޮތްހުސްވެގެންއުޅޭ މީހުންތަޢް ކަންބޮޑޭމެންތައް\nމަ ހަމަ ހައިރާންވަން! ސީ ޕްލޭން އަޅާލައިގެން ހައްލުކުރެވެން އޮތް ކަމެއްގައި ހިއްކަން މިވަރަށް މި ހިފަނީ ކީއްވެހޭ؟ އަޅޭ މީ އަރަތެއް ނޫންތަ؟ ކަލޭމެން ވެއްޖެއެއްނު މީގެ އަޑި ހޯދަން. މިސަރުކާޜުން ތަންތަން ހިއްކާ ފްލެޓް އަޅަން އެހާ ވަރު ހުންނަނީ ކީއްެވެތޯ؟ ގޯތި ނުދެނީ ކީއްވެތޯ؟ ރަށްރަށުގެ ގުދުރަތީ ރީތިކަން ހަލާކު ކުރަނީ ކީއްވެތޯ؟ ކުޑަގޮތަކަށް ހައްލުކުރެވެން އޮތް ކަމެއްގަވެސް ތަން ސުންނާފަތިކުރާ އެންޓި އެންވަޔަރަމަންޓް ޗޮއިސް ނަގަނީ ކީއްވެތޯ. ހެއްވާ ކަމަކީ ޔޫރަޕުން ތިމާވެށި ހިމާޔަތްކުރްން ދޭ ލާ ރި ހަބޭހަށް ބެނުން. އެކަމު އެ ހަލާކުުކުރަންވެސް ވޭ!\nކުޅި ހިއްކުމުން ރަށުގެ ފެންފޮދު ވަރަށް އަވަހައް ލޮނުވެ އަޅުގަނޑުމެން ފެނަށް ކުރަން ޖެހޭ ހަރަދު އިންތިހާއައް މައްޗަށް ދާނެ ކުޅީގަ އެއާރ ޕޯޓު އެޅުމާ ދެކޮޅު އަދި މުސްތަގުބަލުގަ ގެދޮރުގެ ދަތިކަންވެސް ކުރިމަތި ވާނެއެވެ.\nމުޅި ރާއްޖޭ ކޮންކުރީޓް ޖަންގައްޔަކަށް ހަދަން މީނަ ވިސްނުން ހުރީ. އެވެސް ތަރައްގީޔޯ.\nތީގެން ބަލަންވީ ރަށުގެ ކުރިއެރުމާ ކުރިމަގައް.ކުޅީއެއް އޮވެގެނ ލިބޭ އެއްވެސް އާމްދަނީއެއްނެތް.އެކަމަކު އެއާރޕޯޓް އަޅަިގެން ރަށައް ކިތައް ވަޒީފާ އިތުރު ވާނެ.ވިސްނާލަން އެބަޖެހޭ\nސަރުކާރުން ބަލައި ގަންނާނީ ބިނާކުރަނިވި ފާޑު ކިޔުމެވެ، ރަށާއި ރައްޔިތުންގެ ލާބައަށްޓަކައި ރައީސް ޔާމީން ވެފައިވާ ވަޢްދުތައް ފުރިހަމަ ކުރެއްވުމުގައި ޖެއްސުން ކުރުމާއި މަލާމާތް ކުރުމާއި އަޑުގަދަ ކުރުމަކުން އަޝަރެއް ނުކުރާނެއެވެ. ޒާތީ ވެތިބެ ސިޔާސީ ބޭނުމުގައި ލަވާހަޅޭ ކެއް ރައްޔިތުން ބަލައެއް ނުގަންނާނެއެވެ، ރައީސް ޔާމީން ގެ ތެދުވެރި ވަޢްދުތައް ކުރިޔަށް ބާރަށް ކުރިޔަށް ،\nޢ. އ .\nޑރ. މުއިއްޒު ވިދާޅުވީ ހަމަ ތެދުފުޅެއް ކަމުގައި ފެނެއެވެ، ރައީސް ޔާމީން ކުޅުދުއްފުށީ ގެ ރައްޔިތުންނަށް ވެވަޑައިގެން އެއްވެސް ވައުދެއް ފިުދޭތަން ދެކެން ބޭނުންނުވާ މީހުން އަޑުގަދަ ކުރާތީ މިއިވެނީ ؟\nއަޅުގަނޑައް މައްސަލަޔަކީ ކުޅި ހިއްކާތިއެއްނޫން! އެވަރުގެ ބޮޑުބިމަކުން ޑޮމަސްޓިކު އެއާޕޯޓަކުން ވަޒީފާ އުފެދޭ ވަރުމަދުވީމަ! ރަންވޭހަދަން ބޭނުވާބިމުގެ އިތުރުން ކުޑަމިނުން ހަތަރު ރަންވޭވަރުބިން އެއާފޯޓައް ބޭނުންވާނެ! ބޯޓުޖައްސާ ރަންވޭ ކައިރީގަ އިމާރާތް ނުކުރެވޭނެ! ރަންވޭ މިހާރު އެނަގަން އުޅޭގޮތުން ރަންވޭގެ އިރުމަތީގަ މީހުން އާބާދު ކުރުމުގެ ފުސަތެއްނެއް! ބިމުގެ ދަތިކަންއައީމަ ފެންނާނެ ތިއެއާޕޯޓުގެ ސަބަބުން ބޭނުންނުކުރެވޭ ބިންކޮޅުގެ މުހިންމުކަން!\nކުޅުދުއްފުއްޓަށް އެއާޕޯޓެއް ވަރަށް މުހިއްމު.


"Emme Kaireegai Ulhey Meehun Ge Jinsee Shikaara Akahves Thibaa Vedhaane" - Vaguthu\n"އެންމެ ކައިރީގައި އުޅޭ މީހުންގެ ޖިންސީ ޝިކާރައަކަށް ވެސް ތިބާ ވެދާނެ"\nޖިންސީ ޝިކާރައަކަށް މީހުން ވަމުންދާއިރު، އެ ވާހަކަދައްކަން ލަދުން ތިބޭ އެތައް ބަޔަކު އެބަތިއްބެވެ. އެފަދަ ކަންކަން ލޯ ކުރިމަތީ ހިނގާއިރު، އެކަން ސިއްރުކުރާ މީހުންވެސް މަދެއް ނޫނެވެ. އެ ވާހަކަދައްކަން ބިރުގަނެފައި ތިބޭ މީހުންވެސް މަދެއް ނޫނެވެ. މިފަދަ ކަންކަން ސިއްރުވެފައި ހުންނަނީ ކީއްވެ ހެއްޔެވެ؟ މިއީ ކަމާއި ބެހޭ ފަރާތްތަކަށް އެނގި ހައްލުވާން ޖެހިފައި ހުރި މައްސަލަަތެކެވެ.\nއާނއެކެވެ. އެފަދަ ކަންތައް އެހެންވާން ޖެހެނީ ކައިރީގައި އުޅޭ މީހެއްގެ ފަރާތުން އެކަންކަން ވަމުންދާތީއެވެ. ކައިރީގައޭ މި ބުނެވެނީ އެއީ އާއިލާ މީހެއްގެ ވާހަކައެވެ. ނޫނީ ގާތްތިމާގެ ނުވަތަ އަވައްޓެރިއެއްގެ ވާހަކައެވެ. ނޫނީ އާއިލާގެ ގާތް ރަހުމަތްތެރިއެކެވެ. މިފަދަ ހާދިސާތަކާއި ގުޅޭގޮތުން ބޮލީވުޑްގެ ތަރި ޖެކޮލިން މި ވަނީ ވާހަކަދައްކާފައެވެ.\nޖެކޮލިން ބުނިގޮތުގައި، ޖިންސީ ފުރައްސާރަ ކުރާ މީހުން ކޮންމެ ތަނެއްގައިވެސް ތިބެދާނެއެވެ. އަދި ފިލްމް އިންޑަސްޓްރީ ތެރޭގައިވެސް އެކަން ވަރަށް ބޮޑުކަން އޭނާ ފާހަގަކުރިއިރު، އަމިއްލަ ގޭތެރޭގައިވެސް އެފަދަ ކަންކަން ދިމާވާކަމަށް އޭނާ ވަނީ ބުނެފައެވެ.\n"އެފަދަ ކަންތައްތައްޔަކުން ސަލާމަތްވާން ބޭނުންވާނަމަ ނުވަތަ މަސައްކަތުގެ މާހައުލުގައި އެފަދަ ކަންތައް ދިމާވާނަމަ އެއީ ވަރަށް ސީރިއަސް ކަމެއްކަން އިނގެން ޖެހޭނެ. އަދި އެއީ މައްސަލައެއްކަންވެސް އިނގެން ޖެހޭނެ" ޖެކޮލިން ބުންޏެވެ.\nޖެކޮލިން ބުނީ، މިފަދަ ކަންތައް ދިމާވަމުން އަންނަ މީހުންނާއި މެދު ވަރަށް ދެރަވާ ކަމަށެވެ. ނަމަވެސް ދުވަހެއް ދުވަހަކަށް އިންޑިއާއަކީ އުޅެން ރައްކާތެރިތަނެއްކަމަަށް ވެގެންދާތީ ވަަރަށް އުފާވާކަމަށް ޖެކޮލިން ބުންޏެވެ.\nމިހާރު ބޮލީވުޑްގެ ގިނަ ތަރިންތަކެއް ދަނީ އެ މީހުންނަށް ލިބެމުންދާ ޖިންސީ އަނިޔާތަކުގެ ވާހަކަތައް ފާޅުގައި ދައްކަމުންނެވެ. އެފަދަ ހާދިސާތައް ދިމާވަނީ މަސައްކަތުގެ މާހައުލުން ކަމަށް ފާހަގަކުރަމުންދާ ބައެއް ތަރިންގެ ސަބަބުން، މެނޭޖަރު ލެވެލްގެ މީހުންނަށް އެ މީހުންނަށް އެ މީހުން ކުރަމުންދާ މަސައްކަތްތަކާއި ދުރަށްދާންވެސް ވަނީ ޖެހިފައެވެ.\nއޮކްޓޯބަރ 26, 2018 06:59\nވަރައް ރަށްކާތެރި އެވާހަކަނުދައްވާ\nއެބަކިޔާ އިލެކްޝަންގެ ނައިބު ރައީސް އަމްޖަދު ވެސް އެތަނަށއ އިންތިޚާބު މަސައްކަތް ކުރަން ވެއްދި އަންހެން ކުދިންނަށް ޖިންސީ ފުރައްސާރަ ކޮށް އެކަން ފަޅާ އެރީމަ ކުދިން ވަޒީފާ ތަކުން ކަނޑާލީއޭ. މީ ތެދެއްތަ؟\nއޮކްޓޯބަރ 26, 2018 14:24\nޢުޅެންވީގޮތް ﷲ އެންގެވީމާ އެ ބޮލާލާޖަހާފާ އުޅުނީމާ ތިޔާހެންވާނެކަން ކަށަވަރު!


ކުޑަކުދިންގެ ވާހަކަ: މާމަގެ ތަރުކާރީދަނޑު – DhiSalafiyyah\nމިއީ ޕްރީ ސްކޫލް ޢުމުރުފުރާގެ ކުދިންނަށް ” ތަރުކާރީ” މި ތީމް ނަންގަވާދެއްވާއިރު ބޭނުންކުރެވިދާނެ ވާހަކައެކެވެ.\nމާމަ ދިރިއުޅެނީ ރަށުގައި ޢާއްމުކޮށް މީހުން ދިރިއުޅޭ ހިސާބަށްވުރެދުރުގައެވެ. އެކަނިމާއެކަނި ދިރިއުޅެމުން އަންނަ މާމަގެ ގޯތީގެ ވަށައިގެން ހުސް ބިމެއް އޮވެއެވެ. މި ބިމުގައި މާމަ ކުރާ ކަމަކީ ތަރުކާރީ ހެއްދުމެވެ. މާމަ އެކި މީސްމީހުންގެ ފަރާތުން ތަރުކާރީ ހެއްދުމާ ބެހޭ މައުލޫމާތު ހޯދުމަށްފަހު މިހާރުވަނީ ބޮޑު ތަރުކާރީދަނޑެއް ހައްދާފައެވެ. މާމަގެ ދަނޑުގައި މިހާރު އެކިވައްތަރުގެ ތަރުކާރީ ހުރެއެވެ.އޭގެތެރޭގައި ބަރަބޯ،ބަށި، ކިއުކަމްބާ،ކެޕްސިކަމް،ކޮޕީފަތް،ލެޓިއުސް ކެބެޖް އަދި ކެރެޓް ފަދަ ފައިދާހުރި ތަރުކާރީ ހިމެނެއެވެ.\nތަރުކާރީ ދަނޑެއް އޮތުމުން މާމަ ވަރަށް އުފާ ވެއެވެ. އެއީ މާމަގެ ޑޮކްޓަރު ވިދާޅުވާ ގޮތަށް ސިއްޙަތު ރަނގަޅަށް ބެހެއްޓުމަށްޓަކައި ތަރުކާރީ ކެއުމަށް ފަސޭހައިން ތަރުކާރީ ލިބޭތީ އެވެ. އަދި ތަރުކާރީ ވިއްކައިގެން ލިބޭ ފައިސާއިން މާމަގެ މާމަ ދަރިންނަށް ހަދިޔާ ދެވޭތީ އެވެ.\nއެއްދުވަހަކު ހަވީރު، މާމަ ބަދިގޭގައި އުޅެލާފައި ތަރުކާރީދަނޑަށް ވަންއިރު ފެނުނީ ބަށި އަޅާ ފުރިފައި އޮތް ބަށިގަހެއް އުފުރާލާފައި އޮއްވައެވެ. މާމަދެރަވެގެން ހުރެ އިތުރު ގަހަކަށް ގެއްލުންލިބިފައި ހުރިތޯ ބަލާލިއިރު ކޮޕީފަތް ގަސްތައްވެސް ހުރީ އުފުރާލާފައެވެ.\nމާމަ ވަރަށް ބޮޑަށް ދެރަވެފައި ހުރެ ގޮސް މާމަގެ ބޮޑު އުނދޯލީގައި އިނދެ މިކަމާ ވިސްނަން ފެށިއެވެ. އެވަގުތު ހަ އަހަރުގެ މާމަ ދަރިފުޅު އުނެއިޝް ގޯތިތެރޭގައި އުޅެނިކޮށް ފެނުނެވެ.\nމާމަ އުނެއިޝް ގެނެސް އުނދޯލީގައި ބޭންދުމަށްފަހު ބުންޏެވެ.\nމާމަ: ދަރިފުޅު މާމަގެ ތަރުކާރީ ދަނޑަށް ވަނިންތަ؟\nމާމަ: އެހެންވިއްޔާ ދަރުފުޅަށް އެނގޭތަ ގަސްތައް އުފުރާލީ ކާކުކަން؟\nއުނެއިޝް: އަޅުގަނޑު އުފުރާލީ. މާމަ އެކަހަލަ ގަސް އިންދީ ކީއްކުރަންތަ؟\nމާމަ: އެއީ ކޮންކަހަލަ ގަސްތަކެއް. ކީއްވެ ދަރިފުޅު ގަސްތައް އުފުރާލީ؟\nއުނެއިޝް: މާމާ! އެއީ ވަރަށް ނުބައި ތަރުކާރީ ގަސްތަކެއް.. ބަށިގަސްވެސް އެހެންވެ އަޅުގަނޑު އުފުރާލީ. ހުރިހާ ތަރުކާރީވެސް ނުބައި.\nމާމަ: ދަރިފުޅަށް ނޭނގި ނަމަވެސް ތި ކުރެވުނީ ރަނގަޅު ކަމެއް ނޫން. ފުރަތަމަ ކަމަކީ ގަސްތައް އުފުރާލުން. ތިމާގެ އަމިއްލަ ތަކެތި ނޫން އެއްޗެއްގައި އަތްލަންވާނީ ވެރިފަރާތުގެ ހުއްދަ ލިބިގެން. ދެވަނަ ކަމަކީ ދަރިފުޅަށް ނުބައި ކޮންމެ އެއްޗަކީ އުކާލަންޖެހޭ އެއްޗެއްނޫން. ޚާއްސަކޮށް ތަރުކާރީ ކަހަލަ ފައިދާ ހުރި އެއްޗެހި ނުބައި ވިއަސް ކާން ވާނެ. ކޮޕީ ފަތް ކަހަލަ ފެހި ފަތަކީ ހަމުގެ ބަލިތަކުން ދުރުކޮށްދޭ އެއްޗެއް. ކެރެޓަކީ ލޮލުގެ މައްސަލަތަކުން ސަލާމަތްކޮށްދޭ އެއްޗެއް. ހަމަ މިގޮތަށް ހުރިހާ ތަރުކާރީއެއްގައިވެސް ކޮންމެވެސް ފައިދާއެއްވާނެ. އެހެންވީމާ މީރު ނުވިޔަސް ތަރުކާރީ ކާންވާނެ. ދަރިފުޅަށް މީރުނުވިޔަސް ބަލިވީމާ ބޭސް ވެސް ބޮމެއްނު. ތަރުކާރީ ކެއުމުން ބަލިތަކުން ދުރުވާނެ އިންޝާﷲ.”\nއުނެއިޝް: (ވަރަށް ދެރަވެފައި) މާމާ! ދެން ދުވަހަކުވެސް އެކަހަލަ ކަމެއް ނުކުރާނަން. އަޅުގަނޑަށް ނޭނގުނީ.\nއެވަގުތު އުނެއިޝްގެ މަންމަ އައުމުން މާމަ ވީގޮތް ކިޔައި ދިނެވެ. އުނެއިޝް، މަންމައަށް ބުންޏެވެ. “މަންމާ! ދެން މާމަގެ ތަރުކާރީ ދަނޑަށް ގެއްލުން ނުދޭނަން. ތަރުކާރީ އަކީ ވަރަށް ފައިދާ ހުރި އެއްޗެއް. ތަރުކާރީ ނުބައި ވިއަސް ކާން މަސައްކަތް ކުރާނަން. އިންޝާ ﷲ.”\nމި އަޑު އިވުމުން އުނެއިޝްގެ މަންމަ ހީލާފައި ބުންޏެވެ. “ދަރިފުޅު،މާމަގެ ބަސް ޤަބޫލު ކުރީތީ މަންމަ ވަރަށް އުފާ ވެއްޖެ”.\nއަނެއްދުވަހު، މާމައާއެކު ތަރުކާރީދަނޑުގައި އަލުން ގަސްތައް އިންދުމުގައި އުނެއިޝް ވަރަށް ބޮޑަށް އެހީތެރިވެދިނެވެ. މާމައަށް ވަޅުކޮނެދީ، ގަސްތައް މާމައަށް ގެނެސްދީ، ގަސްތަކަށް ފެންދީހެދިއެވެ.


Marvin aai Lamhaa ge shareeaiy maadhamaa fashanee - One Online\nމާވިން(ވ) އާއި އޭނާގެ ދިވެހި ލޯބިވެރިޔާ ލަމްހާ--\nއައިޖީއެމްއެޗްގައި މަސައްކަތް ކުރަމުންދިޔަ ފިލިޕީންސްގެ ނަރުހެއް ކަމަށްވާ މޭރީ ގްރޭސް މަރާލި ކަމުގެ ތުހުމަތުގައި ހައްޔަރު ކުރި އޭނާގެ ފިރިމީހާ މާވިން އާއި މާވިންގެ ލޯބިވެރިޔާ ޅ. ހިންނަވަރު މާފިނި، ހަލީމަތު ލަމްހާ އަބްދުއްރަހުމާންގެ ޝަރީއަތް މާދަމާއަށް ކުރިމިނަލް ކޯޓުގައި ތާވަލުކޮށްފިއެވެ.\nމޭރީ ގްރޭސްގެ މަރާ ގުޅިގެން އޭނާގެ ފިރިމީހާ މާވިން ހައްޔަރުކޮށްފައިވަނީ މިދިޔަ އޮކްޓޫބަރު މަހުގެ 21 ވަނަ ދުވަހުއެވެ. ލަމްހާ ހައްޔަރުކޮށްފައިވަނީ މިދިޔަ މަހުގެ 16 ވަނަ ދުވަހުއެވެ. އެ ދެ މީހުންގެ މައްޗަށް ދައުވާ އުފުލައި ޕްރޮސެކިއުޓާ ޖެނެރަލް (ޕީޖީ) އޮފީހުން ކުރިމިނަލް ކޯޓަށް މައްސަލަ ފޮނުވީ މިމަހުގެ ހަތަރު ވަނަ ދުވަހުއެވެ. ކުރިމިނަލް ކޯޓުން އެ މައްސަލައިގެ ޝަރީއަތް ތަވާލުކުރީ މާދަމާ ހެނދުނު 10:00 އަށެވެ.\nޕީޖީ އޮފީހުން މޭރީގެ ފިރިމީހާ މާވީގެ މައްޗަށް އުފުލާފައިވަނީ އެނގިހުރެ މީހަކު މެރުމުގެ ދައުވާއެވެ. އެ ދައުވާ ސާބިތުވެއްޖެ ނަމަ އޭނާއަށް ދިހަ އަހަރު ދުވަހުގެ ޖަލު ހުކުމެއް އަންނާނެއެވެ.\nލަމްހާގެ މައްޗަށް ތިން ދައުވާއެއް އުފުލާފައިވެއެވެ. އެއީ އެނގިހުރެ މީހަކު މެރުމުގައި ބައިވެރިވުމާއި އެހެން މީހެއްގެ މުދަލެއްގެ މައްޗަށް ހުއްދަ ނޫންގޮތެއްގައި ބާރުހިންގުމުގެ ކުށުގެ ދައުވާ އާއި ހުއްދަ ނަގައިގެން ކުރަންޖެހޭ ކަމެއް ހުއްދަ ނުނަގާ ކުރުމުގެ ދައުވާއެވެ. އެ ހުރިހާ ދައުވާއެއް ސާބިތުވެއްޖެ ނަމަ ލަމްހާގެ މައްޗަށް ހަ އަހަރާއި ހަތަރު މަހާއި 24 ދުވަހުގެ ޖަލު ހުކުމެއް އަންނާނެއެވެ.\nމާވިންގެ މައްޗަށް އެނގިހުރެ މީހަކު މަރާލިކަމުގެ ދައުވާ އުފުލާފައިވަނީ މިދިޔަ އޮކްޓޫބަރު މަހުގެ 19 ވަނަ ދުވަހުގެ މެންދުރު 12:00 އާއި 12:49 އާ ދެމެދުގެ ވަގުތެއްގައި އޭނާ ދިރިއުޅޭ މއ. އުދުހޭކޮކާގޭގެ ފުރަތަމަ ފަންގިފިލާގެ ތެރޭގައި މޭރީ ބޮލާއި ކަރަށް ހަމަލާދީގެންނާއި ނޭވާ ހާސްކޮށްގެން މަރާލާފައިވާތީއެވެ.\nއެނގިހުރެ މީހަކު މެރުމުގައި ބައިވެރިވުމުގެ ކުށުގެ ދައުވާ ލަމްހާގެ މައްޗަށް އުފުލާފައިވަނީ މޭރީ މަރާލުމުގައި އެހީތެރިވެދީފައިވާތީ އާއި މޭރީ މަރާލުމަށް ރޭވި ރޭވުމުގައި ބައިވެރިވެ، މޭރީ މަރާލުމުގެ އަމަލު ހިންގުމަށް މާވިންއަށް މަގުފަހިކޮށްދީފައިވާތީއެވެ.\nހުއްދަ ނަގައިގެން ކުރަންޖެހޭ ކަމެއް ހުއްދަ ނުނަގައި ކުރުމުގެ ދައުވާ ލަމްހާގެ މައްޗަށް އުފުލާފައިވަނީ ކުރިމިނަލް ކޯޓުގެ އަމުރެއްގެ ދަށުން ލަމްހާ ދިރިއުޅޭ ގެ ބަލައިފާސްކުރިއިރު، އެ ގޭގައި އޭނާ ދިރިއުޅޭ ކޮޓަރި ތެރެއިން ހޮސްޕިޓަލް އަދި ފަރުވާދޭ މަރުކަޒުތަކުގެ ބޭނުމަށް އެކަނި ދޫކުރެވޭ ބާވަތުގެ ބޭސްތަކެއް ފެނިފައިވާތީއެވެ.\nއެހެން މީހެއްގެ މުދަލެއްގެ މައްޗަށް ހުއްދަ ނޫންގޮތެއްގައި ބާރުހިންގުމުގެ ކުށުގެ ދައުވާ ލަމްހާގެ މައްޗަށް އުފުލާފައިވަނީ އޭނާ ދިރިއުޅެމުން އަންނަ ކޮޓަރި ތެރެއިން ފެނުނު ސިޓީ އުރައެއްގެ ތެރެއިން އިންދިރާ ގާންދީ މެމޯރިއަލް ހޮސްޕިޓަލުގެ ހުއްދައަކާ ނުލައި އެ ހޮސްޕިޓަލުން އޭނާ ނަގާފައިވާ، ހޮސްޕިޓަލުން ބޭރަށް ގެންދިއުން މަނާ އަދި ހޮސްޕިޓަލުގެ ބޭނުމަށް އެކަނި ދޫކުރެވޭ އިންޖެކްޝަންތަކެއް ފެނިފައިވާތީއެވެ.\nމޭރީ ގްރޭސްގެ ހަށިގަނޑު އައިޖީއެމްއެޗަށް ގެންގޮސްފައިވަނީ ފިރިމީހާ މާވިންއެވެ. އެއިރު އެތާނގައި ތިބި ހޮސްޕިޓަލުގެ އެހެން މުވައްޒަފުން ކައިރީގައި ބުނެފައިވަނީ މެރީ ގްރޭސް މަރުވެފައިވަނީ ދަން ޖެހިގެން ކަމަށެވެ. ނަމަވެސް ފުލުހުން މައްސަލަ ތަހުގީގު ކުރީ މޭރީގެ މަރުގައި ޝައްކުތަކެއް ހުރުމުންނެވެ.\nގުޅޭ ޓެގު ޕީޖީ އޮފީސް މަރުގެ މައްސަލަތައް ކުށް


Dhandhoo maaraamaaree: Ekehge sikundi aa lolah gellun vefai\nގއ. ދާންދޫގައި ބުރާސްފަތި ދުވަހުގެ ރޭ ހިންގި މާރާމާރީގައި އަނިޔާވި ތިން މީހުންގެ ތެރެއިން ހާލު ސީރިއަސްވެ މާލެ ގެނައި މީހާގެ ސިކުނޑިއާއި ލޮލަށް ގެއްލުން ވެފައިވާ ކަމަށް އޭނާގެ އާއިލާއިން ބުނެފި އެވެ.\nއަނިޔާވި ތިން މީހުންގެ ތެރެއިން ދެ މީހަކަށް ގއ. ވިލިނގިލީގައި ހުންނަ އަތޮޅު ހޮސްޕިޓަލުން ފަރުވާދެމުންދާއިރު ހާލު ސީރިއަސްވެ އިއްޔެ މާލެ ގެނައި މީހާއަށް އައިޖީއެމްއެޗްގެ އައިސީޔޫގައި ދަނީ ފަރުވާ ދެމުންނެވެ.\nއާޢިލާގެ ފަރާތުން އަވަސްއާ ވާހަކަ ދައްކަމުން އަނިޔާވި މީހާގެ ބޭބެ، ޖިނާހު އަބްދުﷲ ބުނީ އޭނާގެ ކޮއްކޮގެ ބޮލުގެ ނާށިގަނޑަށް ގެއްލުންވެ ސިކުނޑިއަށް ލޭ އެޅިފައިވާއިރު އޭނާގެ ލޮލަށް ވެސް ގެއްލުން ލިބިފައިވާ ކަމަށް ޑޮކްޓަރުން ވިދާޅުވެފައިވާ ކަމަށެވެ.\nޖިނާހު ބުނީ އޭނާގެ ކޮއްކޮއަށް ހަމަލާދީފައި ވަނީ ކޯންޗަކުން ކަން ނޭނގޭ ކަމަށާއި ބެލެވެނީ ކޮފީ ބޯން ބޭނުން ކުރާ ޖޯޑަކުން ކަމަށެވެ. އަދި އެ ހަމަލާދީފައި ވަނީ ކަންފަތާ ދިމާލުން ބޮލަށް ކަމަށެވެ.\n"ކޮއްކޮއަކަށް ވެސް ނޭނގެ ހަމަލާދިނީ ކޯންޗަކުން ކަމެއް. ކޮއްކޮ ބުނަނީ ތޫނު އެއްޗެއް އެތާ ނެތް ކަމަށް. އެންމެ ފަސޭހައިން ހަމަލާ ދެވޭނީ ވެސް ކޮފީބޯން އިން ޖޯޑުން ކަމަށް. ކޮންމެވެސް ވަރަކަށް ކޮއްކޮގެ ހޭ ހުރޭ. އެކަމަކު ލޯ ފުސްވެ ބޮލުގަ ވަރަށް ބޮޑަށް ރިއްސާ ވާހަކަ ބުނަނީ. ޑޮކްޓަރުން ވިދާޅުވަނީ އޮޕަރޭޝަނެއް ކުރަން ޖެހުނަސް އެކަން އެނގޭނީ 48 ގަޑިއިރު ފަހުންނޭ،" އޭނާ ބުންޏެވެ.\nޖިނާހް ބުނީ އެ މާރާމާރީ ހިނގި ސީދާ ސަބަބު ވެސް އަދި މުޅީން ސާފު ނުވާ ކަމަށެވެ. އެކަމަކު މާރާމާރީ ހިންގި ދެ ގުރޫޕުގައި ހިމެނޭ މީހުންނަކީ ވެސް މީގެ ކުރިން އެފަދަ އެއްވެސް ކަމެއް ކޮށްފައިވާ ބައެއް ނޫން ކަމަށެވެ. އަދި ހަމަލާ ދީ ސީރިއަސް ހާލަތުގައި އޮތް އޭނާގެ ކޮއްކޮ އަކީ އެމީހުން ޒުވާބު ކުރާތީ ވެގެން އުޅެ ގޮތް ބަލަން އެތަނަށް ދިޔަ މީހެއް ކަމަށެވެ.\nދާންދޫ ކައުންސިލް ރައީސް އިސްމާއިލް މުހައްމަދު އަވަސް އަށް މައުލޫމާތު ދެއްވަމުން ވިދާޅުވީ ރޭގެ ވަގުތެއްގައި ކުޑަކުދިން ހިމެނޭ ގޮތަށް ނުވަ މީހަކު ހައްޔަރު ކޮށްގެން ފުލުހުން ގޮސްފައިވާ ކަމަށެވެ. އަދި ހައްޔަރު ކުރި މީހުންނަކީ މަސްތުވާތަކެއްޗާއި މާރާމާރީގެ ރިކޯޑު އޮންނަ ބައެއް ނޫން ކަމަށެވެ. އިސްމާއިލް އަދި ވިދާޅުވީ މި މާރާމާރީ އައީ ބަޔަކު މަގުމަތީގައި ހުތުރުބަހުން ވާހަކަ ދައްކާ އަޑުގަދަ ކުރާތީ އެ ހިސާބުގަނޑު މީހަކު އެކަން ހުއްޓުވުމުން ހިނގި ދެބަސްވުމެއްގެ ތެރެއިން ކަމަށެވެ.\nފުލުހުން ބުނީ މާރާމާރީގެ މި މައްސަލަ އާއި ގުޅިގެން ކޯޓު އަމުރެއްގެ ދަށުން ރޭގެ ވަގުތެއްގައި ނުވަ މީހަކު ހައްޔަރު ކޮށްފައިވާ ކަމަށާއި މީގެ ތެރޭގައި 18 އަހަރުން ދަށުގެ ކުޑަ ކުދިންވެސް ހިމެނޭ ކަމަށެވެ.\nދާންދޫ ކުށްކުރުން މާރާމާރީ ހިންގުން


Alifaanuge Sababun Haalugai Jehunu2Aailaakah Boahiyaavahikan Dheefi - Vaguthu\nއަލިފާނުގެ ސަބަބުން ހާލުގައި ޖެހުނު ދެ އާއިލާއަށް ވަގުތީ ބޯހިޔާވަހިކަން ދީފި\n1 މަސް ކުރިން ( އޮގަސްޓް 31, 2021 )\nހުޅުމާލޭ 147 ވަނަ ފްލެޓްގައި ރޯވި އަލިފާނުގެ ސަބަބުން ހާލުގައި ޖެހުނު ދެ އާއިލާއަކަށް ވަގުތީ ބޯހިޔާވަހިކަން ފޯރުކޮށްދީފިއެވެ.\nރޭ އެ ފްލެޓްގެ ދެވަނަ ފަންގިފިލާގައި ރޯވި އަލިފާނުގައި ފްލެޓް ވަނީ ބޭނުންނުކުރެވޭ ވަރަށް އަނދާފައެވެ. ވި އެޕާޓްމެންޓުގެ އިތުރުން އިންވެގެން ހުރި އެޕާޓްމެންޓާއި ތިން ވަނަ ފަންގިފިލާގެ ދެ އެޕާޓްމެންޓުގައިވެސް ރޯވެ ގެއްލުންތައް ލިބިފައިވެއެވެ.\nނޭޝަނަލް ޑިޒާސްޓަ މެނޭޖްމެންޓް (އެންޑީއެމްއޭ) އިން ބުނީ ދެ އާއިލާއެއްގެ 13 މީހަކަށް ވަގުތީ ބޯހިޔާވަހިކަމުގެ އިތުރުން ކެއިން ބުއިމުގެ އެހީތެރިކަން ފޯރުކޮށްދީފައިވާ ކަމަށެވެ. އެންޑީއެމްއޭގެ ސީއީއޯ ހިސާން ހަސަން "ވަގުތު" އަށް ވިދާޅުވީ، އެ މީހުންނަށް ބޯހިޔާވަހިކަން ފޯރުކޮށްދީފައިވަނީ ހުޅުމާލެއިން ކަމަށެވެ. އެންޑީއެމްއޭގެ ފަރާތުން ފޯރުކޮށްދޭން ޖެހޭ އިތުރު އެހީތެރިކަންވެސް ފޯރުކޮށްދެމުންދާ ކަމަށް އޭނާ ވިދާޅުވިއެވެ. އެ އާއިލާތައް، އެ ފްލެޓްގައި ދިރިއުޅެމުން އައީ ކުއްޔަށެވެ.\nއަލިފާނުގެ ހާދިސާގައި އެއްވެސް މީހަކަށް ގެއްލުން ލިބުނުކަމެއް އަދި މިހާތަނަށް އެނގިފައެއް ނުވެއެވެ. އަދި އަލިފާން ރޯވަން ދިމާވި ސަބަބެއް އެމްއެންޑީއެފުން ހާމަކޮށްފައެއް ނުވެއެވެ. ނަމަވެސް އެ ސަރަހައްދުގައި އުޅޭ ބައެއް މީހުން ބުނީ ގޮތުގައި އަލިފާން ރޯވީ ކަރަންޓު ޝޯޓެއްގެ ސަބަބުން ކަމަށެވެ.\nމާލޭގެ ގެއެއްގައި އަލިފާނުގެ ހާދިސާއެއް\nފްލޫ ކްލިނިކް ހިންގި އިމާރާތް ކައިރީ އޮތް ޕިކަޕެއްގައި އަލިފާން ރޯވެއްޖެ


Europe vaccine program feshee javvugai kurahaali syringe akun\nޔޫރަޕް ވެކްސިން ޕްރޮގްރާމް ފެށީ ޖައްވުގައި ކުރަހާލި ސިލިންޖަކުން\nޖަރުމަނު ޕައިލެޓަކު އެ ގައުމުގެ މަތީގައި އެތައް ސަތޭކަ ކިލޯމީޓަރަށް ކުރަހާލި ސިލިންޖު\nކޮވިޑް-19 އިގެ ބޮޑު ބަލިމަޑުކަމެއް މުޅި ދުނިޔެއަށް ބޮޑު މުސީބާތެއް ކުރިމަތިކުރުވި އެވެ. އަދި ބަލިމަޑުކަމުން އަރައިގަނެވޭނެ ވެކްސިނަކަށް މުޅި ދުނިޔެ ނޭވާ ހިފަހައްޓާލައިގެން އޮވެ އިންތިޒާރު ކުރި އެވެ. އެތައް މަސްތަކެއް ވަންދެން ސައިންސްވެރިން ރެޔާ ދުވާލު އެމީހުންގެ ސިކުނޑިތަކުން ކުރި މަސައްކަތާއި ވެކްސިން އުފެއްދުމަށް ފަހު ޓްރަޔަލް މަރުހަލާގައި ކުރި ބުރަ މަސައްކަތް ތަކަކަށްފަހު އެތައް ވެކްސިނެއް އުފައްދާ މިހާރު ވަނީ ދުނިޔޭގައި ބޭނުންކުރަން ފަށާފަ އެވެ. އަދި ޔޫރަޕިއަން ޔޫނިއަންގެ ގައުމުތަކުން މިހާރު ވެކްސިން ޕްރޮގްރާމް ފަށަން ދަނީ ތައްޔާރުވަމުންނެވެ.\nޔޫރަޕްގައި ވެކްސިން ކެމްޕެއިން ފެށުން ޖަރުމަނުން އިއުލާންކުރީ ތަފާތު ގޮތަކަށެވެ. ޖަރުމަނުގެ އުތުރުގައިވާ ހިސާބެއްގައި ދަތުރުކުރާ ފްލައިޓެއްގެ ޕައިލެޓަކު ވަނީ އޭނާގެ ކުޅަދާނަކަން ދައްކާލައި ޖަރުމަނުގެ ޖައްވުގައި މުޅި ގައުމަށް ފެންނަ ވަރުގެ ސިލިންޖެއް ކުރަހާލާފަ އެވެ. ސެމީ ކްރެމާ ކިޔާ މި ޕައިލެޓް މި ސިލިންޖު ކުރަހާލަން ގަޑިއެއްހާއިރު ނެގި ނަމަވެސް މިއީ ވެކްސިންއަށް އާއްމުން ހޭލުންތެރިކުރުވަން ކުރެވުނު ވަރަށް ރަނގަޅު މަސައްކަތެއްގެ ގޮތުގައި ބެލެވިފައި ވެއެވެ.\nމި ސިލިންޖު ޖައްވުގައި ކުރަހާލަން ކްރޭމާ 200 ކިލޯ މީޓަރަށް އުދުހުނީ ހުދު ކުލައިގެ ބްލޫ ޑައިމަންޑް ޑީއޭ20 ގެ ސިންގަލް ޕްރޮޕެލާ މަތިންދާބޯޓެއްގަ އެވެ. މިއީ ފައިޒާ-ބައޯންޓެކް ވެކްސިން ކެމްޕެއިން ޔޫރަޕްގައި ފެށުނުކަން އިއުލާން ކުރުމަށް ޕައިލެޓް ކުރި ކަމެކެވެ.\nކްރޭމާ ބުނި ގޮތުގައި އަދިވެސް ވެކްސިން އާ ދެކޮޅު މީހުން ވަރަށް ގިނަ އެވެ. އޭނާ ކުރި މަސައްކަތަކީ ވެކްސިންގެ މުހިންމުކަން މީހުންނަށް ވިސްނައިދިނުމަށް ކުރި ކަމެކެވެ. ތޯތޯ ވާހަކަ އަޑު ނާހާ ކުރިޔަށް ދާން މީހުންނަށް ދިން ހިތްވަރެކެވެ. އަދި މިއީ ވެކްސިން ލިބުމުގެ އުފާވެރިކަން ބަޔާން ކޮށްދޭން ވެސް އޭނާ ކުރި ކަމެކެވެ. ސަބަބަކީ ކޮވިޑް-19ގެ ސަބަބުން އެންމެ ބޮޑު ގެއްލުމެއް ލިބިފައިވަނީ ދުނިޔޭގެ އޭވިއޭޝަން އިންޑަސްޓްރީއަށް ކަމަށް ވާތީ އެވެ.\nއީޔޫ ޖަރުމަން ކޮވިޑް ވެކްސިން


milahandhuvaru5- Hali News\n” އެހެންވީމައޭ އަހަރެން ބުނީ އެއީ ޖިންނިއެކޭ ” ހަސަންފުޅު އެހެން ބުނެލުމާއިއެކު ޝަމްއާންގޮސް ހަސަންފުޅުގެ އަނގަމަތީގައި ޖެހިއެވެ.\nހުކުރުދުވަހު އިރުއޮއްސެން ގާތްވި ވަގުތު ރަށުގެ ބޮޑުމަގުގައި ހުރީ ހުދު ކުލައިގެ ފޮތިން ފުރާލާފައެވެ. މަގުގެ މެދަށްވާ ކަހަލަ ގޮތަކަށް ބޮޑު މޭޒެއް ބަހައްޓައި އެމޭޒުގެ ވަށައިގެން ގޮނޑި ޖަހައިފައި ހުއްޓެވެ. ރަށުގެ ބާރުގަދަކަމަށް ކިޔާ ޒުވާނުން ފިޔަވައި އެހެން ބަޔަކު ފެންނާކަށްނެތެވެ. އަދި އެހިސާބުގައި ވަނީ ފަނޑު އަލިކަމެކެވެ. ހަސަންފުޅާއި އޭނަގެ ގްރޫޕް މަޢްރިބު ނަމާދުން ފައިބައިގެން އައިސް އިށީނީ އެމޭޒު ދޮށުގައެވެ. ވަށައިގެން ޖަހާފައި ހުރި ގޮނޑި ތަކުގައި ގްރޫޕްގެ ކުދިން އިށީނެވެ. އެންމެންވެސް ތިބީ ހަސަންފުޅުގެ އޯޑަރަށް އިންތިޒާރުގައެވެ. އެމީހުން މާގިނަ ވަގުތެއް އިންތިޒާރު ކުރާކަށް ނުޖެހުނެވެ. ހަސަންފުޅުގެ އޯޑަރު އައެވެ. ހަސަންފުޅު ކިޔެވެލި ކިޔަވަންފަށައިފިއެވެ. އަދި ދުންއަޅައި އޭނަގެ ޖާދޫ ދައްކަމުން ދިޔައެވެ.\n”ކުދިންނޭ ހިތްވަރު ދޫކޮށް ނުލާތި. ކޮންމެފަދަ ކަމަކާއިވެސް ދިމާވެދާނެ. އެކަމަކު ބޭބެ މިހެން ހުރިހާ ދުވަހަކު ތިކުދިންނަށް އެއްވެސް ގެއްލުމެއް ނުލިބޭނެ ” ހަސަންފުޅު އެމީހުންނަށް ހިތްވަރު ދެމުންދިޔައެވެ.\n” ތިހެން ކިޔޭ ކުރިންވެސް. އެކަމަކު ކުރީރޭގަވެސް މީހަކު އެ ނިޔާވީ ” އެތަނުން ޒުވާނަކު ބުނެލިއެވެ. ހީވަނީ އެމީހުންވެސް މިހާރު ހަސަންފުޅަކަށް އިތުބާރު ނުކުރަނީހެންނެވެ.” އެއީ އޭނަ އަހަރެންގެ ބަސްނާހާ އުޅުނީމަ ވީގޮތް ” ހަސަންފުޅު ބުނެލިއެވެ.\nކުއްލިއަކަށް ފެނުނީ ޝަމްއާން ބާއްވާފައި އޮތް މޭޒުމަތީގައި އަލިފާން ރޯވެފައި ހުއްޓައެވެ. އެންމެން ދުއްވައިގައިތީ ޝަމްއާން ސަލާމަތް ކުރާށެވެ. ނަމަވެސް އެކަމާއި ހަސަންފުޅު ދެކޮޅު ހެދިއެވެ.” އޭނަ ބާއްވާ. އެކަކުވެސް އޭނަގެ ގައިގައި އަތްލައިގެން ނުވާނެ ” ހަސަންފުޅު ބުނެލިއެވެ.\nޝަމްއާންގެ ބައްޕަ މާލޭގައި އުޅެފައި ރަށަށް އައި ދުވަހެވެ. ޝަމްއާންއާއި ޝަމްއާންގެ މަންމަ ސަކީނާ ގޭތެރޭގައި ހޭލަމޭލައަށް އުޅެމުންދެއެވެ. ގިނަ ދުވަސްތަކެއް ކޮއްލާފައި ޝަމްއާންގެ ބައްޕަ ރަށަށް އަންނާތީއެވެ. ބައްޕަގެ ބަލިހާލަތު ހުރިގޮތުން މާލޭގައި އުޅޭތާ ގިނަދުވަސްތަކެއް ވެއްޖެއެވެ. ނަމަވެސް މިފަހަރު އައީ އިރާދަކުރެއްވިއްޔާ އެއްކޮށް ރަނގަޅުވެގެންނެވެ. ނަމަވެސް ޝަމްއާންމެންނަށް ދިމާވެފައިވާ ކަންތަކުގެ ސަބަބުން ބައްޕަ ހުރީ ވަރަށް ބޮޑަށް ހިތްހަމަނުޖެހިފައެވެ. ބައްޕަ އައިސް ފުރަތަމަވެސް ހޯދީ ޒުމްރާއެވެ. އެއިރު ޒުމްރާ ގެއަކު ނޫޅެއެވެ.” އަހަރެން ބޭނުން ތިޔަބުނާ މޮޅު ހަސަންފުޅާއި ވާހަކަ ދައްކަން ” ޝަމްއާންގެ ބައްޕަ ބުނެލިއެވެ.\n” މިއައީ ހަސަންފުޅު ޒުމްރާއަށް އަނިޔާ ކުރާވާހަކަ އަޑު އިވިގެން. އެކަހަލަ ކަންތައް ނުކުރުމަށް ބުނެލަން ” ޝަމްއާންގެ ބައްޕަ ވާހަކަ ދެއްކީ ވަރަށް ހަމަޖެހިލައިގެންނެވެ.” ކަލޭމެން ގަބޫލުކޮއްބަލަ އަހަރެން މިދައްކާ ވާހަކަ. އެއީ ޖިންނި ކުއްޖެއް. އަވަހަށް އެކަމުން ސަލާމަތްވާން އުޅޭ ” ހަސަންފުޅު އެމީހުންނަށް ވިސްނައިދެވޭތޯ މަސައްކަތްކުރިއެވެ.” ބަލަ ކަލޭ މިރަށަށް އައިފަހުން މިކަމެއް މި މެދުވެރިވީ. އަހަރެން އަޑުއެހިން ކަލޭ ތިއީ ޒުވާން އަންހެން ކުދިންގެ ފަހަތުން ދުވާމީހެކޭ ” ޝަމްއާންގެ ބައްޕަ މަލާމަތުގެ ރާގަކަށް ބުނެލިއެވެ.” އަހަރެންގެ ވާހަކަ އަޑުއަހާ. އިންސާނުންނާއި ޖިންނީންގެ ތަފާތު. ތިޔަބުނާ ޒުމްރާއެއް ދުވާލު ގަޑީގައި މީހުންނަށް ނުފެންނާނެ. ހުރިހާ ކަމެއް ކުރަން އުޅޭނީ އިރުއްއޮއްސޭގަޑީގައި ” ހަސަންފުޅު އެމީހުންނަށް ވިސްނައިދެވޭތޯ އަނެއްކާވެސް މަސައްކަތް ކުރިއެވެ.\n” ކީއްވެތަ ދުވާލުގަޑީގައި ޒުމްރާ ގޭތެރެއިން ނުފެންނަނީ ” ބައްޕަ ޝައްކުގެ ނަޒަރަކުން ޝަމްއާންގެ މޫނަށް ބަލައިލިއެވެ.


Covid in India Salaamaiy Vaan Emmenge Ehee Beynunvey- Ramos - Vaguthu\nކޮވިޑުން އިންޑިއާ ސަލާމަތްވާން އެންމެންގެ އެހީ ބޭނުންވޭ- ރާމޯސް\nއިންޑިއާގައި ކޮވިޑް-19 ގެ ހާލަތު ގޯސްވެ މުޅި ގައުމުގައި އެ ބަލި ޖެހިގެން މަރުވާ މީހުންގެ އަދަދު ގިނަވުމާއި ގުޅިގެން ރެއާލް މެޑްރިޑުގެ ތަރި ސާޖިއޯ ރާމޯސް ކަންބޮޑުވުން ފާޅުކޮށްފި އެވެ.\nމި ހާލަތާއި ގުޅިގެން ޔުނިސެފްގެ ވެބްސައިޓް މެދުވެރިކޮށް އިންޑިއާއަށް އެހީގެ ފައިސާ ހޯދުމަށް ހިންގާ ހަރަކާތަށް ހިތްވަރު ދިނުމުގެ ގޮތުން މީސް މީޑިއާގައި ހިއްސާކުރި ޔުނިސެފްގެ ޕޯސްޓާއެކު ސާޖިއޯ ރާމޯސް ވަނީ އެންމެންވެސް އިންޑިއާ އަށް އެހީވެދިނުމަށް ގޮވާލާފައެވެ.\nފާއިތުވެދިޔަ ހަފުތާގެ ތެރޭގައި އިންޑިއާގެ ހާލަތު ވަރަށްވެސް ގޯހެވެ. މިދިޔަ ބުރާސްފަތި ދުވަހާއި ހަމައަށް އެ ގައުމުގައި ދުނިޔޭގެ ރެކޯޑު މިންވަރަކަށް މީހުން ފައްސިވެ މަރުވެފައިވެއެވެ. އަދި އޮކްސިޖަން ނުލިބުމުގެ މައްސަލަ ކުރިމަތިވެ ގިނަ ގޮންޖެހުންތަކެއް އެ ގައުމަށް ކުރިމަތިވިއެވެ.\nލިބުނު އަނިޔާއާއި ގުޅިގެން މިވަގުތު ފަރުވާކުރަން ކުޅުމާއި ދުރުގައި ހުރި ކުޅުންތެރިޔާ ކުރި ޓްވީޓެއްގައި ބުނެފައިވަނީ އިންޑިއާގައި މަރާ ހަނގުރާމަކުރަމުންދާ މީހުންގެ އަދަދު ދުވަހެއް ދުވަހަކަށް ގިނަވަމުންދާ ކަމަށާއި މީގެތެރޭގައި5އަހަރުންދަށުގެ ކުޑަކުދިން ގިނަކަމަށެވެ. އަދި ތަފާސްހިސާބުތައް ދައްކާގޮތުން މި ރޭޓު ދުނިޔޭގެ ނިސްބަތުން ގިނަވެދާނެ ކަމަށްވެސް ބުނެއެވެ. އެހެންކަމުން އެންމެންގެ އެހީ ދިނުމަށް ރާމޯސް ގޮވާލިއެވެ.\nރާމޯސް ވަނީ މީގެ ދެ ހަފުތާ ކުރިން ކޮވިޑަށް ފައްސިވެފައެވެ. އެއާއެކު އޭނާ ވަނީ 10 ދުވަހަށް ކަރަންޓީނުވެފައެވެ. ޗެމްޕިއަންސް ލީގުގެ ސެމީގައި ޗެލްސީއާއި ދެކޮޅަށް ކުޅުނު ފުރަތަމަ ލެގުގައި ރާމޯސް ނުފެނުނު ނަމަވެސް ދެވަނަ ލެގުގައި އޭނާ ފެނުމުގެ ފުރުސަތު އެބައޮތް ކަމަށް ރިޕޯޓުތައް ބުނެއެވެ.


Salman ge naseyhai fan unnah: geyga madukurey, mee biruveri dhandivalheh – Iru\nފޭދޫ ބަނދަރުގެ މަޝްރޫއު ފަށަން ތައްޔާރުވެއްޖެ\nރޭ ހިނގި ލޯންޗު އެކްސިޑެންޓުގައި އަނިޔާވި މީހަކަށް އައިސީޔޫގައި ފަރުވާދެނީ\nމަހުޖަނު ޖެކް މާ ގެއްލިއްޖެ\nކުރިއަށް އޮތީ އުއްމީދީ އަހަރެއް: ރައީސް ނަޝީދު\nފުލުހުންގެ ހިދުމަތުގެ ބިލާއެކު ފުލުހުންނަށް އޮތީ އުންމީދީ ކުރިމަގެއް: ނަޝީދު\nޓޫރިޒަމް މިނިސްޓްރީގެ އީ-މެގަޒިން ނެރެފި\nއިންޑިއާއިން ކޮވިޑުގެ ދެވަނަ ވެކްސިނަކަށްވެސް ހުއްދަ ދީފި\nއޮސްޓްރޭލިއާގައި މާސްކު އެޅުން މަޖުބޫރުކޮށްފި\nސައުތު ތައުފީގަށް ބަޔަކު ބިރު ދައްކަނީ\nމިހާތަނަށް 2053 ކުދި ވިޔަފާރިއަކަށް ލޯން ދޫކޮށްފި: ފިނޭންސް މިނިސްޓްރީ\nބާބީ ޖީ ގެ އަނީތާ ބާބީ އަކީ ނޭހާ\nސަލްމާންގެ ނަސޭހަތް ފޭނުންނަށް: ގޭގައި މަޑުކުރޭ، މިއީ ބިރުވެރި ދަނޑިވަޅެއް\nޝާޝާ·7އެޕްރީލް 2020\nކޮރޯނާވައިރަސް ފެތުރުން ހުއްޓުވުމުގެ ގޮތުން އިންޑިއާގައި ލޮކްޑައުން އިޢުލާނު ކުރުމާ ގުޅިގެން، އެ ޤައުމުގެ ގިނަބަޔަކު ވަނީ އެއްތަނުން އަނެއް ތަނެއް ދަތުރު ނުކުރެވި، ގޭގައި މަޑުކުރަން މަޖުބޫރުވެފައެވެ. މި ދަނޑިވަޅުގައި، ބޮލީވުޑުގެ މަޝްހޫރު ފިލްމީ ތަރި ސަލްމާން ޚާން މި ވަނީ، ގޭގައި މަޑުކުރުމަށް ނަސޭހަތްދީ އޭނާގެ ފޭނުންނާ ވީޑީއޯއެއް ހިއްސާކޮށްފައެވެ.\nމިދިޔަ އާދީއްތަ ދުވަހު ސަލްމާން، އޭނާގެ އިންސްޓްގުރާމުގައި ހިއްސާކުރި ވީޑިއޯގައި ފެންނަނީ އޭނާއަށް ބޮޑުބޭބެ ކިޔާ ނިރްވާނާއެކީ އިށީނދެލައިގެން އިންނަ މަންޒަރެވެ. އަދި އެމީހުން އެތިބީ ޕާންވެލްއަށް ދިޔަ ގޮތަށް އެތާނގައި ތާށިވެފައި ކަމަށް ސަލްމާން ހާމަކުރެއެވެ. “އަހަރެމެން މިތަނަށް އައީ ކުޑަދުވަސްކޮޅަކަށް. އެކަމަކު މިހާރު މިތިބީ އިތުރު ތަނަކަށް ނުދެވޭ ޙާލަތުގަ”، ޕާންވެލްގައި ހުންނަ ސަލްމާންގެ ފާމްހައުސްގައި ނަގާފައިވާ ވީޑިއޯގައި އޭނާ ބުނެއެވެ.\nއޭގެ އިތުރުން، ސަލްމާން ކިޔައިދިން ގޮތުގައި، އޭނާގެ ބައްޕަ ނުފެންނަތާ ވެސް މިހާރު3ހަފްތާ ވެއްޖެއެވެ. އަދި ނިރްވާން ވެސް އޭނާގެ ބައްޕަ (ސޮހެއިލް ޚާން)އާ ދިމާ ނުވާތާ އެހާ ދުވަސް ވެއްޖެ ކަމަށް ބުނެއެވެ. އެހެންނަމަވެސް، ބޭރަށް ދިޔުމަކީ އެއްގޮތަކަށް ވެސް ރައްކާތެރި ކަމެއް ނޫން ކަމާއި، ކޮރޯނާވައިރަހަކީ ވަރަށް ނުރައްކާތެރި އެއްޗެއް ކަމަށް ސަލްމާން އެއްބަސްވެއެވެ. “އަހަރެމެން ވަރަށް ކެރިގެން މި ބުނަނީ، އަހަރެމެން ވަރަށް ބިރުގަނޭ”، ކޮރޯނާވައިރަސްދެކެ ބިރުގަންނަކަން ހާމަކުރަން ލަދު ނުގަންނަ ކަމަށް ބުނަމުން ސަލްމާން ބުންޏެވެ.\nއެއާއެކު، މި ދަނޑިވަޅަކީ ކިހާ ބިރުވެރި އަދި ނުރައްކާތެރި ދަނޑިވަޅެއްކަމާއި، މި ދުވަސްވަރު އެއްގޮތަކަށް ވެސް ބޭރަށް ނުދިޔުމަށް އޭނާގެ ފޭނުންނަށް ހަނދުމަކޮށްދެއެވެ. އަދި އެކަކު އަނެކަކާ ފިޒިކަލް ކޮންޓެކްޓު ނުކުރުމަށް ވެސް ސަލްމާން ނަސޭހަތްތެރިވެއެވެ. “ކޮރޯނާވައިރަސް ދެކެ ބިރުގަންނަންވީ ނިކަން ކެރިގެން. ބިރުގަންނަ މީހުން މިކަމުން ސަލާމަތްވާނީ”، ވީޑިއޯގައި ސަލްމާން ބުނެއެވެ.\n31 ޑިސެންބަރު 2020\nޓޫރިޒަމަށް އައްޑޫއިން ބިން ގަންނަން 45 ފަރާތަކުން ހުށަހަޅައިފި\nސަލްމާންގެ ވީޑިއޯ މިހާތަނަށް3މިލިއަނަށްވުރެ ގިނަ މީހުން ބަލާފައިވެއެވެ. އަދި ގިނަބަޔަކު ކޮމެންޓުކޮށްފައި ވަނީ ސަލްމާން ދެއްކި ވާހަކައަށް ތާއީދުކޮށެވެ.\nސަލްމާން ޚާން، 54، އަކީ އާންމުންނަށް އެހީވުމުގައި ވެސް ވަރަށް ފާހަގަކޮށްލެވޭ ތަރިއެކެވެ. އެގޮތުން އޭނާގެ ފައުންޑޭޝަން “ބީންގ ހިއުމަން” އަކީ އެހީ ބޭނުންވެފައިވާ އެކިއެކި ފަރާތްތަކަށް މާލީ އެހީ ވަމުން އަންނަ ފައުންޑޭޝަނެކެވެ.


Rresort hissaa nulibunas....\nރިސޯޓް ހިއްސާ ނުލިބުނަސް...\nރައީސް ޔާމީން ވަނީ ރިސޯޓް ހިއްސާ މުވައްޒަފުންނަށް ލިބޭނެ ގޮތެއް ހައްދަވާނެ ކަމަށް ވިދާޅުވެފައި\nމާޒީގައި ރައީސް ޔާމީނަށް ރިސޯޓްތަކުން މެޖޯރިޓީ ލިބިލައްވާފައެއް ނެތް\nރިސޯޓްތަކުގައި މަސައްކަތްކުރާ މުއައްޒަފުން ވޯޓް ލުމަށް ދިގު ދަތުރުތަކެއް ކުރަން ޖެހޭ\nކ. މާލެ 17 ޖުލައި 2018 | އަންގާރަ 21:37 3,940\nހުރަވަޅި އައިލެންޑް ރިސޯޓް - މިއަހަރު ރާއްޖޭގައި ބާއްވާ ރިޔާސީ އިންތިހާބުގައި ވޯޓް ފޮށި ބަހައްޓަނީ އެންމެ ހަތް ރިސޯޓްގައި - ހުސެން ފިޔާޒް\nރާއްޖޭގެ ރިސޯޓުތަކުގެ މުވައްޒަފުން މި އަހަރު ބާއްވާ ރިޔާސީ އިންޠިހާބުގެ ވޯޓުލުމުގެ ހައްގުން މަޙްރޫމުވެދާނެ ކަމުގެ ޚަބަރާއެކު އެންމެންނަށްވެސް ލިބުނީ ބޮޑު ސިޙުމެކެވެ. ސަތޭކައަށްވުރެ ގިނަ ރިސޯޓުގެ ތެރެއިން މިފަހަރު ވޯޓުފޮށި ބަހައްޓާނީ ހަތް ރިސޯޓުގައޭ އިލެކްޝަން ކޮމިޝަނުން ބުނުމުން ލިބުން ޙައިރާންކަން އެއަށްވުރެ ބޮޑެވެ. އެހެންނުވާންވީ ސަބަބެއްވެސް ނެތެވެ. އެއީ ރަންބިސް އަޅާ ކުކުޅެވެ. މި ޤައުމުގެ އިޤްތިސާދު އެމައްޗަށް ބިނާވެފައިވާ މައިގަނޑު ސިނާއަތެވެ. ރާއްޖެއަށް ވަންނަ އެންމެ ގިނަ ބޭރު ފައިސާ އެބައެއްގެ އަތްމަތިން ލައިފާ ވަންނަ މީހުން ތިބި އިންޑަސްޓްރީއެވެ. އެހެންކަމުން އެފަދަ އަގުބޮޑު ސިނާއަތެއްގައި އުޅޭ ރައްޔިތުންނާމެދު އެހާ ބޮޑު އިޙްމާލެއް ވެދާނެ ކަމަށް ޤަބޫލުކުރަން ބޭނުން ނުވާތީއެވެ. އެކަމަށް ކިތަންމެ ބޭނުން ނުވިއަސް ޙަޤީޤަތް ވާނީ ހަމަ ޙަޤީޤަތަށެވެ.\nރާއްޖޭގެ އެކި ރަށްރަށުން އަނބި ދަރިންނާއި އާއިލާތަށް ދޫކޮށް ދުރު ހިސާބު ތަކުގައި ހެދިފައިވާ ރިސޯޓުތަކަށް އައިސް ބުރަ މަސައްކަތްތަކެއް ކުރަމުންދާ ދިވެހި އެތަކެއް ރައްޔިތުންނަކަށް ސަރުކާރުން މި ދޭން އުޅެނީ ކިހާ ބޮޑު ލަނޑެއްތޯއެވެ. މަޙްރޫމް ކުރަން އެ އުޅެނީ ކިހާ ބޮޑު ޙައްޤަކުންތޯއެވެ. އެމީހުންގެ ފިކުރާއި ޚިޔާލު ތިމާމެންނާ ތަފާތު ވުމަކީ ވޯޓު ދިނުންފަދަ އަސާސީ ޙައްޤުތަކުން މަޙްރޫމްކޮށް އަދަބު ދޭންޖެހޭވަރު ކުށެއްތޯއެވެ.\nމާޒީގައި ރިސޯޓުތަކުން މެޖޯރިޓީ ލިބިފާ ނެތުމަކީ މިއަދު އެމީހުންގެ ކިބައިން ބަދަލު ހިފަން ވެދާނެ ކަމެއްތޯއެވެ. އެއީވެސް ދިވެހި ރައްޔިތުންނެވެ. އެއީވެސް ދިވެހި އެތައް އާއިލާއެކެވެ. އެމީހުންގެ ބަސްއަހާނެ ކިތަންމެ ބަޔަކުވެސް ތިބޭނެ ނޫންތޯއެވެ. އެހެނަކަމުން އެމީހުންގެ ވޯޓު ހިފަހައްޓައިގެން ހާސިލްކުރެވޭނެ މޮޅެއް އޮންނާނެތޯއެވެ. އެއީ ރަންބިސް އަޅާ ކުކުޅު ބަލަހައްޓާ މީހުންނެވެ. އެ ކުކުޅަށް އަޅާލާ ކާންދޭ މީހުންނެވެ. އެއިން ބިސް އަޅުވައިގެން އެ ބިހުން ދިވެހި އިޤްތިޞާދު ވަރުގަދަ ކުރާ މީހުންނެވެ. އެއީ ބުރަ މަސައްކަތް ކުރާ ބައެކެވެ. މަތިވެރި ޤުރުބާނީއެއްވާ ބައެއްވެސް މެއެވެ.\nއެމީހުންގެ ވެސް އުންމީދުތަކަކާއި ހުވަފެން ތަކެއްވެސް ވާނެއެވެ. ރިސޯޓުން ދެއްވަން ބުނި ހިއްސާގެ މަތިން އެމީހުން ހަނދާން ނެތޭހާ ދުވަހެއް އަދި ނުވެއެއްނޫންތޯއެވެ. މިއީ ޒުވާނުންގެ އުންމީދޭ ވިދާޅުވެ އެމީހުންނަށް އުންމީދު ދެއްވި އިރު ވޯޓުލުން ފަދަ އަސާސީ ޙައްޤަކުން އެމީހުން މަޙްރޫމް ވެގެން ދާ ތަން ބައްލަވަން ކެތްކުރެއްވެނީ ކިހިނަކުންތޯއެވެ. ރިސޯޓުގެ ހިއްސާ ނުލިބުނު ތާންގައި ވޯޓުން މުސްތަޤުބަލު ކަނޑައެޅުމުގެ ފުރުސަތު ރިސޯޓު ތަކުގެ މުވައްޒަފުންނަށް ގެއްލުވާލުމުށްވުރެ ނިކަމެތި ކަމެއް އެމީހުންނަށް ކުރިމަތު ކުރެވިދާނެތޯއެވެ. ތިމާމެންގެ އަމިއްލަ އެދުމަށްޓަކައި އެތައް ހާސް ބައެއްގެ ޙައްޤުތައް ޤުރުބާން ކުރުމަށްވުރެ ހުތުރު އަމަލެއް ހިންގިދާނެތޯއެވެ.


ނޫޓްރަފިލް - ވިކިޕީޑިއާ\nނޫޓްރަފިލް ނުވަތަ (އިނގިރޭސި ބަހުން: Neutrophil) އަކީ ލޭގެ ހުދު ސެލްތަކުގެ ތެރޭގައި އެންމެ ގިނައިން ހިމެނޭ ސެލްގެ ވައްތަރެވެ. ލޭގެ ހުދު ސެލްތަކުގެ 70-50 އިންސައްތަ ހިއްޞާކުރަނީ މިސެލްތަކެވެ. ބެކްޓީރިއާތަކާއި އިދިކޮޅަށް ހަށިގަނޑު ދިފާއުކުރުމުގައި އަސާސީ ދައުރެއް ނޫޓްރަފިލް އަދާކުރެއެވެ. ބެކްޓީރިއާ މަރާލުމުގެ ގޮތުން ނޫޓްރަފިލް ކުރާކަމަކީ ބެކްޓީރިއާ ދިރުވާލުމެވެ. މިގޮތަށް ދިރުވާލާ ދިރުވުމަށް ނުވަތަ ކާލުމަށް ފަގަސައިޓޯސިސް( Phagocytosis ) އޭ ކިޔައެވެ. ނޫޓްރަފިލް ދިރިހުންނަ މުއްދަތުގައި ގާތްގަނޑަކަށް 20-5އާއި ދެމެދުގެ އަދަދަކަށް ބެކްޓީރިއާ ދިރުވައެވެ.\nލޭގެ ހުދު ސެލްގެ ވައްތަރެއްކަމުގައިވާ ނޫޓްރަފިލް\nނޫޓްރަފިލް ޖަރާސީމާއި ގާތްވުން\nނޫޓްރަފިލް ޖަރާސީމްގައި ބީހުން ނުވަތަ ތަތްލުން\nނޫޓްރަފިލްގެ ބޭރު ފަށަލަ(Cell membrane) ދެފަރާތުން ނިކުމެ ޖަރާސީމްގެ ވަށާލުން\nޖަރާސީމް ނޫޓްރަފިލްގެ ސައިޓޮޕްލާޒަމް( Cytoplasm ) ނުވަތަ ހަތާގެ އެތެރެއަށް އައުން\nޖަރާސީމް ސެލްގެ ތެރެއަށް ވަނުމުން އެއަށް ކިޔަނީ ފަގަސޯމް( Phagosome ) އެވެ. ނޫޓްރަފިލް ގައި އެކުލެވޭ ގްރެނިއޫލްތަކާއި، ލައިސަސޯމްތައް ފަގަސޯމްގެ ބޭރުފަށަލައިގައި ތަތްވެ، އޭގައި ހިމެނޭ ޕްރޮޓިއޯލިޓިކް އެންޒައިމް( Proteolytic enzyme ) ތަކުގެ އެހީގައި ބެކްޓީރިއާ މަރާލައެވެ.\nނޫޓްރަފިލްތަކުގައި ނިއުކްލިއަސް( Nucleus ) ހުންނަނީ ބައިބައިވެފައި ނުވަތަ މަލްޓިލޯބްޑް ކޮށެވެ. ލޭގައި ހިމެނޭ ފުރިހަމަނުވާ ނޫޓްރަފިލް ތަކަށް ކިޔަނީ ބޭންޑްސް( Bands )އެވެ. ބެކްޓީރިއާގެ ސަބަބުން ޖެހޭ ބައްޔެއް ހުރިނަމަ ނޫޓްރަފިލްތަކުގެ އަދަދު އިތުރުވެ، ބޭންޑްސްތައް ފެންނަށްހުރެއެވެ.


SunOnline: Jabir gavaaidhaa hilaafah Funadhoo ah eri massala eh\nމެމްބަރު ޖާބިރު މިއަދު ފުނަދޫގައި\nކާށިދޫ ދާއިރާގެ މެމްބަރު އަބްދުﷲ ޖާބިރު މިއަދު ހެނދުނު، ގަވާއިދާ ހިލާފަށް ށ. ފުނަދުއަށް އެރި މައްސަލައެއް ށ. އަތޮޅު ހޮސްޕިޓަލްގެ ފަރާތުން ކަމާބެހޭ ފަރާތްތަކަށް ހުށަހަޅައިފި އެވެ.\nޖާބިރު އެރަށަށް ފައިބައިވަޑައިގެންފައި ވަނީ މިއަދު ހެނދުނު އެވެ. އަދި މާސްކް ނާޅުއްވާ ރަށު ތެރޭގައި ވަނީ އުޅުއްވައިފަ އެވެ.\nފުނަދޫ ކައުންސިލްގެ ރައީސް އަހްމަދު އިބްރާހީމްފުޅު "ސަން" އަށް ވިދާޅުވީ ޖާބިރު އެރަށަށް ކައިރި ކުރީ ދަތުރުކުރެއްވި އުޅަނދުގެ އިންޖީނު މައްސަލައެއް ޖެހިގެން ކަމަށެވެ.\nއަދި ރަށު ތެރެއަށް ނުފޭބުމަށް ކައުންސިލުން އެދުމުން، ރަށު ތެރެއަށް ފައިބައިވަޑައިނުގަންނަވާނެ ކަމުގެ ޔަގީންކަން ދެއްވި ކަމަށެވެ.\n"ދެން ފަހުން ވީގޮތެއް ނޭނގެ. ފަހުން ރަށު ތެރެއަށް ވެސް ފައިބައިގެން އުޅުއްވި. ރައްޔިތުންގެ ފަރާތުން ޝަކުވާ ވެސް އައި،" އޭނާ ވިދާޅުވި އެވެ.\nއަހްމަދު އިބްރާހީމްފުޅު ވިދާޅުވީ ޖާބިރު ޓެކްސީއެއްގެ ކުރީ ސީޓުގައި އިންނަވައިގެން ދަތުރުކުރެއްވި ކަމަށެވެ. އަދި މާސްކް ނާޅުއްވާ އުޅުއްވި ކަމަށާއި އަދި ރަށުގެ މީހުންނާއެކު ފޮޓޯ ނަންގަވައި ހެއްދެވި ކަމުގެ ޝަކުވާ ކައުންސިލަށް ލިބިފައިވާ ކަމަށް އޭނާ ވިދާޅުވި އެވެ.\nއަދި ޖާބިރު އެރަށަށް ވަޑައިގަތީ ހެލްތު ޕްރޮޓެކްޝަން އެޖެންސީގެ ހާއްސަ ހުއްދަ ނުނަންގަވައި ކަމަށް ވެސް އޭނާ ވިދާޅުވިއެވެ.\n"ގައިމުވެސް ކައުންސިލަކަށް ފޮނުވާފައެއް ނެތް ހާއްސަ ހުއްދައެއް،" އަހްމަދު އިބްރާހީމްފުޅު ވިދާޅުވި އެވެ.\nށ. އަތޮޅު ހޮސްޕިޓަލުގެ މެނޭޖަރު އަހްމަދު ޒުމްރަތު "ސަން" އަށް ވިދާޅުވީ މިހާރު އެ މައްސަލަ ކަމާބެހޭ ފަރާތްތަކަށް ހުށަހަޅާފައިވާނެ ކަމަށެވެ.\n"ހާއްސަ ހުއްދައިގެ ދަށުން އަންނަ ބޭފުޅުން އުސޫލަށް ތަބާނުވޭ"\n"ސަން" އާ ވާހަކަދައްކަވަމުން ފުނަދޫ ކައުންސިލްގެ ރައީސް ވަނީ އެޗްޕީއޭގެ ހާއްސަ ހުއްދައިގެ ދަށުން ވަޑައިގަންނަވާ ބޭފުޅުން އެޗްޕީއޭގެ ގައިޑްލައިންތަކާ އެއްގޮތަށް އަމަލުނުކުރާތީ އެކަމާ ވަރަށް ބޮޑަށް ކަންބޮޑުވުން ފާޅުކުރައްވައިފަ އެވެ.\nއަހްމަދު އިބްރާހީމްފުޅު ވިދާޅުވީ ހާއްސަ ހުއްދައިގެ ދަށުން ވަޑައިގަންނަވާ ބޭފުޅުން ފަޅުރަށްތަކަށް ޕިކްނިކް ގޮސް ހައްދަވާ ކަމަށެވެ. އަދި ރިސޯޓުތަކަށް ދިއުމާއި، ރަށުތެރެއަށް ނުކުމެ ރަށު މީހުންގެ ސައިކަލު ފަހަތުގައި ބުރުޖެހުން ފަދަ ކަންކަން ވެސް ކުރާ ކަމަށް އޭނާ ވިދާޅުވި އެވެ.\n"ހާއްސަ ހުއްދައިގެ ދަށުން މި އަންނަ އެއްވެސް ފަރާތެއް، ސަރުކާރުން މި އަންނަ އެއްވެސް ފަރާތެއް އޮންނަ އުސޫލުގެ ތެރެއިންނެއް ނޫން އުޅުއްވަނީ. އެކަމަކީ ރައްޔިތުންގެ ކަންބޮޑުވުން ވަރަށް ބޮޑަށް އޮންނަ ކަމެއް،" އޭނާ ވިދާޅުވިއެވެ.\nއަހްމަދު އިބްރާހީމްފުޅު ވިދާޅުވީ ކައުންސިލްގެ ފަރާތުން ތަކުރާރުކޮށް އެފަރާތްތަކާ ބައްދަލުކޮށް، އެގޮތަށް އެކަން ނުކުރުމަށް އެދިފައިވާނެ ކަމަށާއި އެހެން ނަމަވެސް އެއްބާރުލުން ނުލިބޭ ކަމަށެވެ.\nހަމައެއާއެކު އެކަން އެޗްޕީއޭގެ ސަމާލުކަމަށް ވެސް އެތައް ފަހަރަކު ގެނެސްފައިވާނެ ކަމަށާއި، ނަމަވެސް އެޗްޕީއޭގެ ފަރާތުން ވެސް އެކަމަށް ޖަވާބެއް ނުލިބޭ ކަމަށް އޭނާ ވިދާޅުވި އެވެ.


Pakistan ge stock exchange ah hamalaadhin meehun maraalaifi\nމިއަދު ހެނދުނުގެ ޕާކިސްތާނުގެ ސްޓޮކް އެކްސްޗޭންޖަށް ވަނީ ބަޑީގެ ހަމަލާއެއް ދީފައި. -- ފޮޓޯ: ރޮއިޓާސް\nކަރާޗީ (ޖޫން 29) - ޕާކިސްތާނުގެ ދެކުނުގައި އޮންނަ ސިޓީއެއްކަމަށްވާ ކަރާޗީގައި ހުންނަ ސްޓޮކް އެކްސްޗޭންޖަށް ބަޑިހިފައިގެން ބައަކު ވަދެ ދިން ހަމަލާގައި މިހާތަނަށް ދެ މީހަކު މަރުވެ، ގިނަ ބައަކު ޒަހަމްވެފައިވާކަމަށް ފުލުހުން ބުނެފި އެވެ.\nސްޓޮކް އެކްސްޗޭންޖު ހުންނަ އިމާރާތުގެ މައި ގޭޓަށް ގްރެނޭޑު ހަމަލާއެއް ދިނުމަށްފަހު ބަޑިހިފައިގެން ވަދެ ހަމަލާދިން ހަތަރު މީހުން، ފުލުހުންނާއެކު ހިނގި ކުރިމަތިލުމުގެ ތެރެއިން މަރާލެވިފައިވާކަމަށް އިތުރަށް ބުންޏެވެ.\nނަމަވެސް، އެ ހަމަލާދިނީ ހަތަރު މީހުން ކަމެއް އަދި ހަމަލާގެ ފަހަތުގައި އޮތީ ކޮން ޖަމާއަތެއްކަމެއް އަދި ސާފެއް ނުވެ އެވެ.\nސްޓޮކް އެކްސްޗޭންޖުގެ ޑިރެކްޓަރު ވިދާޅުވީ، ބަޑިހިފައިގެން އެ މީހުން ވަދެފައިވަނީ ކާ ޕާކުގެ ތެރެއިން ކަމަށާއި، އިމާރާތަސް ވަދެ، އެތަނުގެ ތެރޭގައި ތިބި އެންމެނަށް އަމާޒުކޮށް ބަޑިން ހަމަލާދީފައިވާ ކަމަށެވެ.


ބާ އެޓޯލް ފުޓްބޯލް ޗެލެންޖުގައި މިއަހަރު އަށް ޓީމު\n1 ޖުލައި 2013\nބ. އަތޮޅަށް ހުޅުވާލައިގެން ބޭއްވި ފުޓްބޯޅަ މުބާރާތުގެ ތެރެއިން: ފޮޓޯ / އަހްމަދު އަބްދުﷲ ސައީދު\nއޭދަފުށީ ޔޫ ސްޕޯޓްސް އިން އިންތިޒާމުކޮށްގެން ބ. އަތޮޅަށް ހުޅުވާލައިގެން މިދިޔަ އަހަރު އަލަށްފެށި “ބާ އެޓޯލް ފުޓްބޯޅަ ޗެލެންޖު” ގައި މިއަހަރު 8 ރަށަކުން ބައިވެރިވެއްޖެ އެވެ.\nމިއަތޮޅުގައި ބާއްވާ އެންމެ ބޮޑު ފުޓްބޯޅަ މުބާރާތުގައި ބައިވެރިވުމުގެ މުއްދަތު އިއްޔެގެ ނިޔަލަށް ހަމަވިއިރު މުބާރާތުގައި ބައިވެރިވެފައިވަނީ މިދިޔަ އަހަރުގެ ގޮއިދޫ، ދަރަވަންދޫ، މާޅޮސް، ކެންދޫ، ފެހެންދޫ، ދޮންފަން، ކުޑަރިކިލު އަދި އޭދަފުއްޓެވެ.\nބ. އަތޮޅުގެ ކުޅުންތެރިންނަށް ފަސްޓް ޑިވިޝަންގެ ފުރުސަތުތަކެއް ހޯދައިދިނުން މަގުސަދުގައި، ރާއްޖޭގެ ގައުމީ ޓީމުގެ ކުރީގެ ޑިފެންޑަރު މުހައްމަދު ޖަމީލް (ޖަމްބޭ) އިސްނަގައިގެން ބާއްވާ މި މުބާރާތުގައި ވާދަކުރާ ކޮންމެ ޓީމަކަށް ވެސް ރަށުން ބޭރު ތިން ކުޅުންތެރިން ހިމެނުމުގެ ފުރުސަތު އޮވެއެވެ. އަދި ފަސްޓް ޑިވިޝަން5ކުޅުންތެރިން ހިމެނުމުގެ ފުރުސަތު އޮވެއެވެ. ނަމަވެސް އެއްވަގުތެއްގައި ކުޅެވޭނީ އޭގެ ތެރެއިން ތިން ކުޅުންތެރިންނަށެވެ. ފާއިތުވި އަހަރުގައި ވެސް މި މުބާރާތުގައި ގައުމީ ޓީމުގެ މަޝްހޫރުރު ގިނަ ކުޅުންތެރިންތަކެއް ކުޅުނެވެ.\nމުބާރާތުގައި އޭދަފުށި ތަމްސީލްކުރާ ޓީމު މިފަހަރު ނަގާނީ ރަށު ކައުންސިލުންނެވެ.\nމުބާރާތް އިންތިޒާމު ކޮމެޓީން ބުނީ މުބާރާތަށް ސްޕޮންސަރުން ހޯދުމާއި އެހެނިހެން މަސައްކަތްތައް މިހާރު ކުރަމުން އަންނަ ކަމަށާއި ސްޕޮންސާ ކުރަން ބޭނުންވާ ފަރާތްތަކުން 7992334 ނަންބަރު ފޯނާ ގުޅުމަށެވެ. މިއަހަރުވެސް މުބާރާތް ބޭއްވުމަށް ހަމަޖެހިފައިވަނީ ބޮޑު ޗުއްޓީ ބަންދާ ދިމާކޮށެވެ.\nޖުލައި 2, 2013 at 9:50 am\nކިހާދޫ ބައިވެރި ނުވިޔަސް ކިހާދޫގެ ހުނަރުވެރި ކުޅުންތެރިން މިމުބާރާތުގައި އެހެން ޓީމް ތަކުން ފެނުން އެކަށީގެން ވޭ ……\nޖުލައި 2, 2013 at 7:49 am\nއަޅުގަނޑުމެން އެނބުރި އަންނާނެ. އަޅުގަނޑުމެންގެ އަޒުމެއް ބައްޔެއްނުވާނެ. އަޅުގަނޑުމެންނަށް މަލާމާތް ކުރެވިދާނެ. ޖޯކުޖަހާވެސް ހެދިދާނެ. އެކަމަކު އަޅުގަނޑުމެންގެ އަޒުމެއް ބައްޔެއްނުވާނެ. ކިހާދޫގެ ފުޓުބޯޅަ ފިލޯސަފީ ނައްތައެއް ނުލެވޭވެ.\nއަޅުގަނޑުމެން އޭދަފުށީމީހާ ބަލާހިތްވާފަދަ ފޯރިގެންނާން.\nޖުލައި 2, 2013 at 7:46 am\nކިހާދޫގަ މިހާރު ތި ކަން ކުރާފަދަ ފުޓުބޯޅަ ރޫޙެއް ނެތް. ޒުވާނުން މިފަދަ ކަންކަމަށް ދޭ ސަމާލްކަން ވަރަށް ކުޑަ. މި ދިޔަ އަހަރުވެސް މުބާރާތުގެ ތައްޔާރީތަށް ދިޔައީ ވަރަށް ދަށްކޮށް. އެހެންވެ ކިހާދޫން މިފަހަރު ބައިވެރިނުވާން ނިންމީ. މައިގަނޑު ސަބަބަކީ ކުޅުންތެރިންގެ ތަރުޙީބް މިކަމަށް ނެތުން. ކުޅުންތެރިންގެ ކޮމިޓްމަންޓް ދަށްވުން. އެހެން ގޮތަކަށް ބުނާނަމަ ކުޅިވަރުގެ އަޚްލާގް އެއްކޮށްހެން ގެއްލުން. އެހެން ޓީމްތަކަށް ބުނެލަންއޮތީ ގޫގޫގޫޑް ލަކް އޭ!\nޖުލައި 1, 2013 at 7:47 pm\nމިދިޔަ އަހަރުގެ ނަތީޖާ އަށްބަލާފަ ކިހާދޫ ހަމަ ޖެހިލުންވީ!! ވަރަށް ސާފު!!!\nޖުލައި 1, 2013 at 3:54 pm\nކިހާދޫ ބައިވެރި ނުވީ ކީއްވެބާ؟\nޖުލައި 1, 2013 at 12:38 pm\nގޮއިދޫ ތަށި ދިފާޢުކުރުމުގެ އަޒުމުގައި!!!!!\nޖުލައި 1, 2013 at 11:05 am\nކަމަދޫ، ކިހާދޫ ބައިވެރިވާން ޖެހިލުންވީބާ…


Clique College in Business Management Masters course eh tha'araf koffi | Mihaaru\nކްލިކް ކޮލެޖުން ބިޒްނަސް ދާއިރާ އަށް ހާއްސަ މާސްޓާސް ކޯހެއް ތައާރަފް ކޮށްފި -- ފޮޓޯ: ކްލިކް ކޮލެޖް\nކްލިކް ކޮލެޖުން ބިޒްނަސް މެނޭޖްމަންޓް މާސްޓާސް ކޯހެއް ތައާރަފް ކޮށްފި\n16 ނޮވެމްބަރ 2018 - 16:39\nބިޒްނަސްގެ ދާއިރާއިން މަތީތައުލީމް ހާސިލްކުރަން ބޭނުންވާ ދަރިވަރުންނައް ހާއްސަކޮށްގެން ކްލިކް ކޮލެޖުން "މާސްޓާސް އޮފް ސައިންސް އިން ބިޒްނަސް އެންޑް މެނޭޖްމަންޓް" ކޯހެއް ތައާރަފްކޮށްފި އެވެ.\nމާސްޓާސް އޮފް ސައިންސް އިން ބިޒްނަސް އެންޑް މޭނޭޖްމަންޓަކީ ބިޒްނަސް އަދި މެނޭޖްމަންޓްގެ ދާއިރާއިން ޕޯސްޓް ގްރެޖުއޭޓް ޑިގްރީ ހާސިލް ކުރަން ބޭނުންވާ ދަރިވަރުންނަށް ފަރުމާ ކުރެވިފައިވާ މާސްޓާސް ފެންވަރުގެ ކޯހެކެވެ.\nއެ ކޮލެޖުން ބުނި ގޮތުގައި މިކޯހަކީ ކްލީކް ކޮލެޖްގެ އަމިއްލަ ކޯހެއް ކަމަށެވެ. އެހެންނަމަވެސް ކޯހުގެ ކޮންޓެންޓް އިނގިރޭސިވިލާތުގެ ޔުނިވާސިޓީތަކުގައި ބިޒްނަސް ދާއިރާއިން މާސްޓާސް ކިޔަވޭ ކޯސްތަކާއި، ކޮލިޓީ، ކޮންޓެންޓް އަދި ސްޓަރަކްޗާގެ ގޮތުން އެއްގޮތް ވާނެއެވެ.\nއެގޮތުން މާސްޓާސް އިން ބިޒްނަސް އެންޑް މެނޭޖްމެންޓް ކޯސް ތައްޔާރު ކުރުމުގައި އިނގިރޭސިވިލާތުގެ ޕްރޮފެސާރުންގެ އެހީ ހޯދައިފައި ވާނެ ކަމަށް އެ ކޮލެޖުން ބުންޏެވެ. އަދި ކޮލިޓީ ހިފެހެއްޓުމަށް ޓަކައި ކޮލިޓީ އެޝުއަރަންސް އޭޖެންސީ ފޯ ހަޔާ އެޑުކޭޝަން (ކިއު.އޭ.އޭ) އިން މާސްޓާސް ޑިގްރީ އެއްގައި ހުންނަން ޖެހޭ މިންގަނޑުތައް އެ ކޯހުގައި ހުންނާނެ އެވެ.\nކްލިކް ކޮލެޖުން ބުނި ގޮތުގައި ކޯހުގެ އެންމެ ބޮޑު އަމާޒަކީ ފެންވަރު ރަނގަޅު ޑިޒަޓޭޝަން ތައްޔާރު ކުރުމަށް ދަރިވަރުނަށް ބޭނުންވާ ރިސާޗް ސްކިލް ދަސްކޮށްދިނުން ކަމަށެވެ. އެގޮތުން ޑިސާޓޭޝަން ހެދޭނީ ހިއުމަން ރިސޯސް މެނޭޖްމެންޓް، މާކްޓިން އަދި ކޯޕަރޭޓް ސޯޝަލް ރެސްޕޮންސިބިލިޓީގެ ދާއިރާއިންނެވެ.\nމާސްޓާސް އޮފް ސައިންސް އިން ބިޒްނަސް އެންޑް މެނޭޖްމަންޓަކީ އެމް.ކިއު.އޭ އިން އެޕްރޫވް ކޮއްފައިވާ ލެވެލް ނުވައެއްގެ އެއް އަހަރު ދުވަހުގެ ކޯހެކެވެ. އެ ކޮލެޖުން އަލަށް ތައާރަފް ކުރި އެ ކޯހުގައި ބައިވެރި ވުމުގެ އެންމެ ފަހު ތާރީހަކީ 1 ޑިސެމްބަރު 2018 އެވެ. އަދި ކޯސްތަކުގައި ބައިވެރިވުމައް އެދޭފޯމް ކްލިކް ކޮލެޖްގެ ރިސެޕްޝަނުން މިހާރު ވަނީ ދޫކުރަން ފަށައިފައެވެ.\nކްލިކް ކޮލެޖުން އަށް ދަރިވަރަކަށް ސްކޮލަޝިޕް ދީފި


Faisaa aa gulhey sirruthah hoadhan Baabil ge enme mussan'dhi meehaage arihah - Ihavandhoo.com\nOctober 07, 2020 07:54\nފައިސާއާ ގުޅޭ ސިއްރުތައް ހޯދަން ބާބިލްގެ އެންމެ މުއްސަނދި މީހާގެ އަރިހަށް\nގޭގެ ވަށާ ފާރުބުރި މަތީ އިށީންދެގެން އެއިނީ ބަންސީރެވެ ކިޔުނު ބާބިލްގެ އަސްގާޑިޔާ ހަދާ މޮޅު ވަޑިއެކެވެ. ބަންސީރުގެ ކުރިމަތިން އޭނާ އަސްގާޑިޔާ ހެދުމުގެ މަސައްކަތް ކުރާ ވަޑާންގެ ފެނެއެވެ. މި ވަޑާންގޭގައި ހަދާ ނުނިމި ހުރި އަސްގާޑިޔަލެއް ބަހައްޓާފައި ހުއްޓެވެ.\nގޭގައި ކާނެއެއްޗެއް ނެތެވެ. ކާނެ އެތިކޮޅެއް ލިބޭނީ ނުނިމިހުރި ގާޑިޔަލުގެ މަސައްކަތް ނިންމައި އެ ވިއްކާލެވިގެންނެވެ. މިކަން ބަންސިރު ހަނދާންނެއް ނުނެތެއެވެ. ނަމަވެސް މަސައްކަތައިގެން އަވަދިވުމުގެ ބަދަލުގައި، އަޑި ނޭނގޭ ފުން ވިސްނުމެއްގެ ތެރެއަށް ގެނބި، ފާރުބުރި މަތީ ޖެހި ތަނބެއް ހެން ގަބުވެފައި ހަމަ އިނީއެވެ.\nކުއްލިއަކަށް ފަހަތަށް އެނބުރި ބަލައިލެވުނީ ކަންފަތުގައި ޖެހުނު މިޔުޒިކެއްގެ އަޑަށެވެ. ހިނިތުން ވެލަައިގެން ފަހަތުގައި އެހުރީ ބަންސީރުގެ ގާތް އެކުވެރިޔާ، އަދި ބާބިލްގެ މޮޅު މިޔުޒިކް ކުޅުންތެރިޔާ ކަބީއެވެ.\n“ތިޔަ އެކުވެރިޔާގެ ފައިސާ ދަބަސް މިހާރު ދަނީ ބަރުވަމުންނެވެ. އެހެންނޫން ނަމަ މިހާރު ތިޔަ އެކުވެރިޔާ އުޅޭނީ ވަޑާންގޭގައި އަވަދިނެތި މަސައްކަތުގައެވެ. އެހެންވީމާ، އެކުވެރިޔާގެ ފައިސާ ދަބަހުން އެންމެ2ޝެކެލް ދަރަންޏައް ދެވިދާނެ ތޯއެވެ؟”\nތިމަންނަގެ ދަބަހުގައި އެންމެ2ޝެކެލް އޮތް ނަމަވެސް، އެ ވާނީ ތިމަންނަގެ ހުރި ހުރިހާ ވެސް މުދާ ކަމުގައި ކަމަށް ބުނެ، ބަންސީރު ޖަވާބު ދިނެވެ. ރަށްޓެއްސަކަށް ވިޔަސް ދަރަންޏަކަށް އެއެއް ނުދެވޭނެއެވެ. އެއްވެސް މީހަކު އެމީހެއްގެ މުޅި މިލްކިއްޔާތު، އެކުވެރިޔަކަށް ވިޔަސް ދަރަންޏަކަށް ނުދޭނެޔޭ ކިޔައި ބަންސީރު އޭނާގެ ޖަވާބު ނިންމައިލިއެވެ.\nހައިރާން ކަމާއެކު ކަބީއަށް ސުވާލު ކުރެވުނީ، ދަބަހުގައި އެންމެ ފައިސާ ފޮއްޗެއްގެ މިންވަރު ވެސް ނެތްއިރު، ޖެހި ތަނބެއްހެން ފާރުބުރި މަތީ ގަބުވެފައި ތި އިނީ ކީއްވެތޯ؟ އާ މެދުއެވެ. ނިންމަން ހުރި ގާޑިޔަލުގެ މަސައްކަތައިގެން އުޅެންވީ ނޫންޙޭ ކިޔައި ކަބީ ވާހަކަ ފަށައިފިއެވެ. އަދި، ކަމަކާ މާބޮޑަށް ފިކުރު ބޮޑުވެ، ހިތްހަމަ ނުޖެހެނީތޯ ސުވާލުކުރިއެވެ.\nއާއެކެވެ. އާއެކެވެ. މި ހުރިހާ ފިކުރު ތަކެއްވެސް ފެށުނީ ހުވަފެނަކުން ކަމަށް ބުނެ ކަބީގެ ސުވާލަށް ބަންސީރު ޖަވާބު ދިނެވެ. އެ ހުވަފެނުގައި ބަންސީރަށް ފެނުނީ މުއްސަނދި އަދި ފުދުންތެރި މީހެއްގެ ގޮތުގައި އޭނާ ވަނިކޮށް ކަމަށް ބުނެ ވާހަކަ ކިޔައިދޭން ފެށިއެވެ.\nއެއީ އެއްވެސް އަސްލެއް ނެތް ޚިޔާލީ ހުވަފެނެކެވެ. ބަންސީރަށް ފެނުނީ އޭނާގެ ކަމަރު ގައި ވާންކޮށް އައްސާފައިވާ ފައިސާ ދަބަސް، ލާރި ފޮތިތަކުން ބަރުވެފައި ވާތަނެވެ. ސަލާންޖަހާ މީހުންނަށާއި ބޭނުން ޖެހިފައިވާ މީހުން ބޭނުން ކުރުމަށް، އެއްވެސް ބެލުމެއް ނެތި އެ ލާރި ފޮތިތަށް ޖައްވަށާއި ހަވައަށް އުކަމުން ދާތަނެވެ. ދިރިއުޅުމުގެ ހާޖަތްތައް ފުއްދޭވަރަށް ރަނާއި ރިހީގެ ފައިސާ ފޮތިތައް ދަބަހުގެ ވާތަނެވެ. ދުވަހަކު ވެސް ނުލިބޭ ފަދަ އުފާވެރި ކަމެއްގައި ވާތަނެވެ.\n“އަހަރެމެން ކަންބަޅި ބަކަށްޓަށް ވުރެއް ވެސް މޮޔާއީ ބާވައެވެ؟” ބަންސީރު ސުވާލު ކުރިއެވެ. “އަހަރެމެން މިއުޅެނީ ދުނިޔޭގައިވާ އެންމެ މުއްސަނދި ޝަހަރުގައެވެ. ގާފިލާ ތަކުގައި ދަތުރު ކުރާ މީީހުންވެސް އެކިޔަނީ، މުދަލާއި މުއްސަނދި ކަމުގެ ގޮތުން ބާބިލާއި އަޅައިކިޔޭނޭ ދެވަނަ ތަނެއް މި ދުނިޔޭގައި ވެސް ނެތް ވާހަކަ ވިއްޔާއެވެ. އަހަރެމެންގެ ލޯ ކުރިމަތީގައި ރަނާއި ރިހީގެ ފައިސާ ފޮތިތައް ފެންނަން އެހުރީއެވެ. އެކަމަކު އެއިން އެކަތި ވެސް އަހަރެމެންގެ އަތައް ލިބޭނެ ގޮތެއް ނުވެއެވެ.”\nބަންސީރު އެބުނީ ހަމަ ތެދެކެވެ. ބާބިލްގެ އުސް ގަނޑުވަރު ތަކާއި މުއްސަނދި ދިރިއުޅުން ލޯމައްޗަށް ފެންނަން އެބަހުއްޓެވެ.\n“އަހަރެމެންނަށް ދިމާވެގެން މިއުޅޭ މައްސަލަ އަކީ އަޅެ ފަހެ ކޮބައިހެއްޔެވެ؟ ކެއުމަށާއި އުނު އަންނައުނު ގަތުމަށް ފަހު، އޭގެ އިތުރަށް ބޭނުން ކުރަން ރަނާއި ރިހި ނުހުންނަނީ ކީއްވެހެއްޔެވެ؟”\nމި ފިކުރެއް ކުރާން ދެ މީހުން ތިއްބައި، “އެހެން މީހުން ވެސް ރަނާއި ރިހި ހޯދައި ގޮތް ބަލައި، އެ މީހުން ކަންކުރާ ގޮތަށް އަހަަރެމެން ވެސް ކަންކުރަން ވީ ނޫންހޭ؟” ކިޔައި ކަބީ މޮޅު ޚިޔާލެއް ދީފިއެވެ. މި ޚިޔާލު ބަންސީރަށް ވެސް ވަރަށް ކަމުގޮއްސިއެވެ.\n“ރަނުން ޖަރީކޮށްފައިވާ އަސްގާޑިޔަލެއްގައި ދުއްވާފައި ދަނިކޮށް، ތިމަންނަގެ ދުވަސްވީ އެކުވެރި އެއް ކަމަށްވާ އަރުކަދާއި މިއަދު ދިމާވި،” ވާހަކައިގެން ކަބީ ކުރިއަށް ދިޔައެވެ. މި ވާހަކަ އެއް ދައްކާ ނިމުނު ތަނާހެން ބަންސީރު ބުނެފިިއެވެ. “ބުނެވޭ ގޮތުގައި ތިއީ މުޅި ބާބިލްގައި ވެސް ހުރި އެންމެ މުއްސަނދި މީހާއެވެ.”\nކަބީ މި ބުނާ އަރުކަދަކީ، މުއްސަނދި ކަމާއި މުދާވެރިކަމުގެ ގޮތުން ބާބިލްގައި އަރައި ހުރި، އެކަމަށް ނަން މަޝްހޫރު މީހެއް ކަމުގައި ބުނެވެއެވެ. މީނާގެ މުއްސަނދިކަން ހުރިވަރީ، ޚުދު ބާބިލްގެ ރަސްގެފާނު ވެސް ގަނޑުވަރުގެ ޚަޒާނާތައް ބެލެހުއްޓުމާއި ގުޅޭ ކަންކަމުގެ މަޝްވަރާއާއި ލަފާ މިނާގެ ގާތުން ހޯދައި ވަރަށެވެ.\nއަރުކަދަކީ އަބަދުވެސް ރަނގަޅު، ހެޔޮ ރަހުމަތްތެރި އެކެވެ. އެހެން ނޫނަސް، ގާތް ރަހުމަތްތެރިއެއްގެ ގާތުގައި ކަމެއްގައި ނަސޭހަތަކަށް ނުވަތަ ލަފައަކަށް އެހުން އެއީ އަތުން ބޮޑު ޚަރަދެއް ކުރަން ޖެހޭ ކަމެއް ނޫން ވިއްޔާއެވެ. ފައިސާ ދަބަސް ހުސްވެފައި ހުރިކަމަކު މިކަމުގައި ފަސްޖެހެމެއް ނެތޭ ކިޔައި، “މިއަދުން މިއަދަށް އަރުކަދުގެ ގާތަށް ދާން ހިނގާށޭ” ބަންސީރު ކިޔަން ފަށައިފިއެވެ. މި ދެ މީހުން ވެސް، ފައިސާއާ ގުޅޭ ސިއްރުތަކާއި ހިކުމަތްތެރި ބަސްތައް ދަސްކުރުމަށް އަރުކަދުގެ ގާތަށް ދިޔުމަށް ނިންމާފިއެވެ.\n“ދަ ރިޗެސްޓް މޭން އިން ދަ ބޭބިލޯން” (ބާބިލްގެ އެންމެ މުއްސަނދި މީހާ) އަކީ 1926 ވަނަ އަހަރު ޖޯރޖް ސެމުއެލް ކްލަރސަން ނަމަކަށް ކިޔުނު ބޭކަލަކު ލިޔުއްވާފައިވާ ފޮތެކެވެ. މިފޮތަކީ ފައިސާއާ ގުޅޭ ސިއްރުތަކާއި، ރަނގަޅު ގޮތުގައި ފައިސާ ގެންގުޅޭނެ ގޮތުގެ ނެސޭހަތްތައް ހިމަނައިގެން ލިޔެވިފައިވާ ފޮތެކެވެ. މި ސިއްރުތަކާއި ލަފާތައް ގެނެސްދެއްވާފައި ވަނީ ވަރަށް ވެސް ފުރިހަމަ ކޮށް، މީގެ 4,000 އަހަރު ކުރީގެ މަޝްހޫރު ގަދީމީ ޝަހަރެއް ކަމަށްވާ، ބާބިލް ގައި ހިނގައިފައިވާ ޚިޔާލީ ވާހަކަ ތަކެއްގެ މައްޗައް ބިނާ ކޮށެވެ.\nމިފޮތުގައި މައިގަނޑު ގޮތެއްގައި ބަލައިލާފައިވަނީ ފަހަށް ރައްކާކުރުމާއި، ގެދޮރުވެރިކަމުގެ މުހިއްމު ކަމާއި، ފައިސާ ޚަރަދު ކުރުމުގައި ސަމާލު ވުމާއި، އަދި ރައްކާ ކުރާ ފައިސާއިން އިންވެސްޓް ކުރުމާއި ގުޅޭ ނަސޭހަތާއި، އިރުޝާދު ތަކުގެ މައްޗަށެވެ.\nއަހަރެމެން ދިވެހި ޒުވާނުންނަށް ވެސް ކުރިމަތިވެފައި މިވަނީ ބަންސީރަށް ޖެހިފައިވާ ކަހަލަ މުސީބާތަކާއެވެ. މުސާރަ ލިބޭތާ މަދު ދުވަސް ކޮޅެއް ނުވެ، އަހަރެމެންނަށް ލިބުނު ފައިސާ ކޮޅު ހުންނަނީ ހުސްވެފައެވެ. ޖެހިގެން އޮތް މަހުގެ މުސާރަ ލިބެންވާއިރު އެކައުންޓް ބެލެންސް ހުންނަނީ ސުމެއްގައެވެ. ކައިބޯ ތަކެއްޗާއި، އުނު ނިވާކުރާނެ އަންނައުނާއި، ބިލުތަކާއި، މާލޭގައި އުޅޭނަމަ ގޭ ކުލި ވެސް ހިމެނޭ ގޮތަށް، ދައްކާ ޚަލާސް ކުރުމަށް ފަހު ދެން އިތުރު ޚަރަދެއް ކުރާނޭ އެންމެ ލޮއެ ލާރި ފޮއްޗެއް ވެސް އަހަރެމެންގެ ފައިސާ ދަބަހަކު ގިނަފަހަރު ނޯވެއެވެ. އަދި ފަހަށް ރައްކާކުރުމުގެ ޚިޔާލެއް ވެސް އަހަރެމެންގެ ތެރެއިން ގިނަ މީހުންގެ ނުހުރެއެވެ.\nއަހަރެމެން ހެން، ބަންސީރު ވެސް އެ އުޅެނީ ކައިބޮއެ, އުނު އަންނައުނު ގަތުމަށް ފަހު ފައިސާ ދަބަސް އެއްކޮށް ހުލިވާތީއެވެ. މިކަމަށް ފަރުވާއެއް ހޯދަން އޭނާ އެވަނީ ބާބިލްގެ އެއްމެ މުއްސަނދި މީހާ، އަރުކަދުގެ ގާތަށް ދިޔުމަށް ނިއްމައިފައެވެ. އަހަރެމެން ވެސް މިކަމަށް ފަރުވާއެއް ހޯދަން އެބަޖެހެއެވެ. އެހެންކަމުން, ފުދުންތެރި ބަޔަކަށް ވުމަށްޓަކައި ކޮންމެ ގޮތެއް ހަދާފައި ނަމަވެސް، ބަންސީރާއެކު އަރުކަދުގެ ގާތައް އަހަރެމެން ދާން އެބަ ޖެހެވެ. އަދި ފައިސާއާ ގުޅޭގޮތުން އޭނާ ކިޔައިދޭ ހިކުމަތްތެރި ބަސްތަކާއި އިރުޝާދުތަކަކީ ކޮބައިތޯ ބަލާން އެބަޖެހެއެވެ.\nމިފޮތުގެ ފެށުމުގައި ޖޯރޖް ކްލަރސަން ލިޔުއްވާފައިވެއެވެ. “ގައުމެއްގެ ފުދުންތެރިކަން ބިނާވެގެން ދާނީ އެ ގައުމެއްގައި ދިރި އުޅޭ ވަކި ވަކި ފަރުދުންގެ ފަރުދީ ފުދުންތެރިކަމުގެ މައްޗަށެވެ.”\nމި ލިޔުމުގެ ދެވަނަ ބައިގައި، މި ބުނާ އަރުކަދު ބޮޑު މުއްސަންޖަކަށް ވެގެން ދިޔަ ގޮތުގެ ވާހަކައާއި، އަދި އެ ވާހަކައިން ލިބޭ ފައިސާއާ ގުޅޭ ފިލާވަޅުތަކާއި ހިކުމަތްތެރި އިރުޝާދު ތަކުގެ މައްޗަށް ބަލައިލާނަމެވެ.\nނޯޓް: މި ލިޔުމުގައި ހިމަނައިފައިވާ ޑައިލޮގްތައް، ފޮތުގައި ހުރި ޑައިލޮގް ތަކުގެ އަސްލާ މުޅިން އެއްގޮތް ނުވުން އެކަށީގެންވެއެވެ.


Enmefahun Leonardo DiCaprio ah oscar libihjje\nއެންމެފަހުން ލިއަނާޑޯ ޑިކެޕްރިއޯ އަށް އޮސްކާ ލިބިއްޖެ\nއެންމެ މޮޅު ފިލްމަކީ "ސްޕޮޓްލައިޓް"\nމިފަހަރުވެސް މޮޅު ޑައިރެކްޓަރަށް އަލެހަންދުރޯ ޖީ އިނިއާރީޓޫ\nއޮސްކާގެ އެންމެ މޮޅު އެކްޓަރުގެ އެވޯޑާ އެކު ލިއަނާޑޯ ޑިކެޕްރިއޯ: އޭނާ އަށް މި އެވޯޑް މި އެތައް ފަހަރެއްގެ މަތިން ކުރިން ވެސް މި އެވޯޑަށް ނޮމިނޭޓްވުމަށް ފަހު. --ފޮޓޯ:އޭއެފްޕީ\nގިނަ ބަޔަކު ހީކޮށްގެން ތިބީ ނޮމިނޭޝަންސް ލިސްޓްގެ ކުރީގައި އޮތް ފިލްމު "ދަ ރެވަނަންޓް" ގެ ޑައިރެކްޓަރު އަލެހަންދުރޯ ޖީ އިނިއާރީޓޫ އެންމެ މޮޅު ޑައިރެކްޓަރުގެ އެވޯޑް ގެންދިއުމުންނާއި މީގެ ކުރިން ހަ ފަހަރެއްގެ މަތިން އޮސްކާ އެވޯޑަށް ނޮމިނޭޓްވެ ހުސްއަތާ ގެއަށް ދާން ޖެހުނު ލިއަނާޑޯ ޑިކެޕްރިއޯ އަށް "ރެވަނަންޓް" އިން އެންމެ މޮޅު އެކްޓަރުގެ އެވޯޑް ލިބުމުން އެންމެ މޮޅު ފިލްމަކަށް ވެސް މިފަހަރު ހޮވޭނީ "ރެވަނަންޓް" ކަމަށެވެ.\nނަމަވެސް ލިއަނާޑޯ ޑިކެޕްރިއޯގެ އޮސްކާގެ އިންތިޒާރަށް ނިމުން އައިއިރު އޭނާގެ ފިލްމު ރޭހުން ކަޓުވާލުމަށް ފަހު އެންމެ މޮޅު ފިލްމުގެ އެވޯޑް ގެންދިޔައީ އެންމެ މޮޅު އޮރިޖިނަލް ސްކްރީންޕްލޭގެ އެވޯޑް ވެސް ގެންދިޔަ "ސްޕޮޓްލައިޓް" އެވެ.\nއެހެން ނަމަވެސް ލޮސް އެންޖެލިސްގެ ޑޮލްބީ ތިއޭޓަރުގައި ނިމިގެން ދިޔަ އޮސްކާގެ 88 ވަނަ ހަފުލާގެ އެންމެ ގިނަ އެވޯޑް ކާމިޔާބުކުރި ފިލްމަކީ މިދިޔަ އަހަރުގެ އެންމެ މޮޅު ފިލްމުގެ ގޮތުގައި ފާޑުކިޔުންތެރިން ހޮވި "މޭޑްމެކްސް" އެވެ. "މޭޑް މެކްސް: ފިއުރީ ރޯޑް" 10 އެވޯޑަކަށް ވާދަކުރިއިރު އޭގެ ތެރެއިން ހަ އެވޯޑް ކާމިޔާބުކޮށްފައިވެ އެވެ.\nމުޅިން ވެސް ޓެކްނިކަލް އަދި ޑިޒައިން އާއި މޭކަޕާ ގުޅުން ބޮޑު އެވޯޑްތަކެވެ.\nއިނިއާރީޓޫ އާއި ލުބެޒްކީ އަދި ޑިކެޕްރިއޯ (މ) އެމީހުންގެ ފިލްމު "ރެވަނަންޓް" އިން ލިބުނު އެވޯޑްތަކާ އެކު. --ފޮޓޯ:އޭއެފްޕީ\n"ރެވަނަންޓް" މި ހަފުލާ އަށް ދިޔައީ 12 އެވޯޑަކަށް ނޮމިނޭޓްވެގެންނެވެ. މި ފިލްމުގެ ޑައިރެކްޓަރު ސިނެމެޓޯގްރެފާ އެމަނުއެލް ލުބެޒްކީ އަށް އޮސްކާ ލިބުނުއިރު ފާހަގަކޮށްލަން ޖެހެނީ މިދިޔަ އަހަރު ބޭއްވި އޮސްކާ ހަފުލާގައި ވެސް މި ދެ އެވޯޑް ކާމިޔާބުކޮށްފައި ވަނީ މެކްސިކޯގެ މި ދެ ފަންނާނުން ކަމެވެ.\n"ދަ ރެވަނަންޓް" އިން އިނިއާރީޓޫ އަށް އޮސްކާ ލިބުނުއިރު މިދިޔަ އަހަރު އޭނާ މި އެވޯޑް ކާމިޔާބުކުރީ އެންމެ މޮޅު ފިލްމަކަށް ހޮވުނު "ބާޑްމޭން" އިންނެވެ. ލުބެޒްކީގެ މި ކާމިޔާބީއާ އެކު އޭނާ މިހާރު އެވަނީ ޖެހިޖެހިގެން ތިން ވަނަ ފަހަރަށް ސިނެމެޓޯގްރެފީގެ އެވޯޑް ކާމިޔާބުކޮށްފަ އެވެ.\nނިމިގެން ދިޔަ ދެ އަހަރު އޭނާ މި އެވޯޑް ކާމިޔާބުކުރީ "ގްރެވިޓީ" އާއި "ބާޑްމޭން" އިންނެވެ.\nއެންމެ މޮޅު ބަތަލާއަކަށް ހޮވިފައި ވަނީ "ރޫމް" އިން ބްރީ ލާސަން އެވެ. "ބްރިޖު އޮފް ސްޕައިސް" އިން މާކް ރައިލޭންސް އަށް އެންމެ މޮޅު ސަޕޯޓިން އެކްޓަރުގެ އެވޯޑް ލިބުނުއިރު އެންމެ މޮޅު ސަޕޯޓިން އެކްޓްރެސް އަކީ "ޑެނިޝްގާލް" އިން އެލީޝިއާ ވިކަންޑާ އެވެ.\nއެންމެ މޮޅު އެނިމޭޓެޑް ފިލްމަކަށް ހޮވުނީ ޑިޒްނީގެ "އިންސައިޑް އައުޓް" އެވެ.\nއޮސްކާ އެވޯޑް ހަފުލާ ނިމުމަކަށް އައިއިރު މިފަހަރުގެ ހަފުލާ އިން ބައެއް މަޝްހޫރު މޫނުތައް ނުފެންނަކަން ފާހަގަކޮށްލެވެ އެވެ. ވިލް ސްމިތާއި ސްޕައިކް ލީ ފަދަ ތަރިން މި ހަފުލާ ބޮއިކޮޓްކުރިއިރު މައްސަލަ ހޫނުވެގެން ދިޔައީ އޮސްކާގެ އެކްޓިން ކެޓަގަރީ އަށް ކަޅު ނަސްލުގެ އެކްޓަރަކު ނޮމިނޭޓްކޮށްފައިނުވާ މައްސަލައިގަ އެވެ.


Memberun ge aailaa ge maalee bayaan aanmu nukuraa gothah hadhanee\nމެމްބަރުންގެ އާއިލާގެ މާލީ ބަޔާން އާންމު ނުކުރާ ގޮތަށް ހަދަނީ\nރައްޔިތުންގެ މަޖިލީހުގެ މެންބަރުންގެ ދަރިންނާއި އަނބިން ނުވަތަ ފިރިންގެ މާލީ ބަޔާން އާންމު ނުކުރާ ގޮތަށް މަޖިލީހުގެ ގަވާއިދަށް އިސްލާހު ގެންނަން މަޖިލީހުގެ އާންމު ކޮމިޓީން މިއަދު ފާސްކޮށްފި އެވެ.\nމަޖިލީހުގެ ގަވާއިދު މިހާރު ބުނާ ގޮތުގައި، މެންބަރުންނާއި މެންބަރުން އަނބިން ނުވަތަ ފިރިންނާއި 18 އަހަރު ނުފުރޭ ދަރިންގެ މާލީ ބަޔާން މަޖިލީހުގެ އަމީންއާންމަށް ހުށަހެޅުމުން މަޖިލީހުގެ ވެބްސައިޓްގައި އާންމު ކުރަން ޖެހޭނެ އެވެ.\nމަޖިލީހުގެ ގަވާއިދަށް އިސްލާހެއް ގެންނަން އާންމު ކޮމިޓީއަށް ހުށަހެޅުއްވީ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދެވެ. ކޮމިޓީން ފާސްކޮށްފައި ވަނީ ވެސް އެ ހުށަހެޅުއްވުމާ އެއް ގޮތަށް އަނބި ނުވަތަ ފިރިންނާއި ދަރިންގެ މާލީ ބަޔާން އާންމު ނުކުރާ ގޮތަށް އިސްލާހު ކުރާށެވެ. އެކަމަކު އާމީންއާންމަށް އެ މާލީ ބަޔާންތައް ހުށަހަޅަން ޖެހެ އެވެ.\nކޮމިޓީން އެ ގޮތަށް ނިންމިއިރު، އެ މައްސަލާގައި ފަހު ގޮތެއް ނިންމަން މަޖިލީހުގެ ތަޅުމުގައި ވޯޓަކަށް އަހާނެ އެވެ. ވޯޓަށް އެހުމުގެ ކުރިން ކޮމިޓީގެ ރިޕޯޓަށް ވެސް ތަޅުމުގައި ބަހުސެއް ކުރާނެ އެވެ.\nމަޖިލީހުގެ ގަވާއިދު ބުނާ ގޮތުން ކޮންމެ އަހަރެއްގެ އޮގަސްޓް މަސް ނިމުމުގެ ކުރިން ކޮންމެ މެންބަރަކު އެ މެންބަރަކާއި މެންބަރު އަނބިކަލުން ނުވަތަ ފިރިކަލުންނާއި 18 އަހަރު ނުފުރޭ ދަރިންގެ މާލީ ބަޔާން އަމީންއާންމަށް ހުށަހަޅަން ޖެހޭނެ އެވެ. އެ މާލީ ބަޔާންތައް ހުށަނާޅައިފިނަމަ މެންބަރުގެ މުސާރަ ކެނޑޭ ގޮތަށް ސަސްޕެންޑް ކުރެވޭނެ އެވެ.


ހަފްތާ ބަންދުގައި ފިލްމުތައް އަޅުވައި ކާނިވާ ބޭއްވުން ފަދަ ހަރަކާތް ހިންގުވަނީ ﷲ ތަޢާލާ އާއި ދުރުކުރުވުމަށެވެ! އެ މަޅީގައި ނުޖެހޭށެވެ!\nމިހާރަކަށް އައިސް މުސްލިމް ޤައުމުތަކުގައި ހަފްތާ ބަންދާއި ދިމާކޮށް އައު ފިލްމްތައް ރިލީޒް ކުރެއެވެ. ކުޅިވަރުގެ މަޖާތަކާއި ކާނިވާތަކާއި ވިޔަފާރި ބާޒާރުތައް ހުޅުވައިލައެވެ. އެމަޅީގައި ޖެހެނީ ގިނަ އަދަދެއްގެ ޒުވާނުން އެކަންޏެއް ނޫނެވެ. ހުރިހާ އުމުރެއްގެ މީހުންވެސް ޖެހެއެވެ. ﷲ ތަޢާލާ ގަންދީ ބުނަމެވެ. މިކަންކަމަކީ ޝައިޠާނާގެ މަޅީގައި މީސްތަކުން ޖައްސުވައިގެން ﷲ ތަޢާލާ އާއި މީސްތަކުން ދުރުކުރުވަން ހިންގާ ހަރަކާތްތަކެވެ. ބޭނުމަކީ ފަތިސްނަމާދާއި އަދި ހުކުރު ނަމާދަށް ވެސް ނުދެވޭ ގޮތަށް މީސްތަކުން ގަދަ ނިދީގައި ބެއިތިއްބުމެވެ. ހިތާމައަކީ މިކަންކަމަށް ހޭލުންތެރިނުވެވޭ ކަމެވެ. ޝައިޠާނާ އޭނާގެ އެޖެންޓުން ލައްވައި ހިންގުވާ މިފަދަ ހަރަކާތްތަކުގައި ބައިވެރިވެވޭ ކަމެވެ.\nޢިޝާ ނަމާދަށްފަހު ވީހައި އަވަހަކަށް ނިދުމުގެ މުހިންމުކަން އެންމެންނަށްވެސް އެނގެއެވެ. ދަމު ނަމާދު ކޮށްލާނެ ވަގުތު އޮއްވައި ހޭލެވޭނީ ވީހައި އަވަހަކަށް ނިދައިގެންކަންވެސް އެނގޭނެއެވެ. ނަމަވެސް އަހަރެމެންނަށް މިހާރު ވެފައި މިތިބަ ގޮތަކުން އާޚިރަތް ދުވަހާއިމެދު ވިސްނައި ނުލެވެނީއެވެ. އަހަރެންގެ ކުރިމަތީގައި ރޭގަނޑު ނިދުން އަވަސްކުރަންޖެހޭ މިންވަރު ބުނަން ހެއްޔެވެ؟\nއެއީ ފަހުން ބަލައިލުމުގެ، އަޑުއަހައިލުމުގެ ފުރުޞަތު އޮތް ދަރުސެއް ނަމަ ރޭގަނޑުގެ ނިދުން ލަސްކުރަން ޖެހޭ ގޮތަށް ބާއްވާ ދަރުސްތަކަށްވެސް ދިއުމެއް ނެތެވެ. އޮތީ އަވަހަށް ނިދުމެވެ. އަވަހަށް ނިދައި ފަތިހު ހޭލައި ﷲ ތަޢާލާ ރުހިވޮޑިގަންނަވާނެ މަގުން ދުވަސް ފެށުމުގެ ފައިދާ މާބޮޑުވާނެއެވެ. ނަމަވެސް ފަހުން އަޑުއަހައިލުމުގެ ފުރުޞަތު ނެތް ގޮތަށް ބާއްވާ ދަރުސެއް ނަމަ އަޑުއަހައި ދީނުގެ ކަންކަން އޮޅުން ފިލުވާށެވެ. ދީނަށް އަމަލުކުރަން އެނގޭނީ ކަންކަން އެނގިގެންނެވެ.\nކަން އޮތީ މިފަދައިން ނަމަވެސް މިކަމަށް ސަމާލުކަން ދެވެނީ ވަރަށް މަދު މީހަކަށެވެ. ފަތިސް ނަމާދުގެ ޖަމާޢަތުގައި ބައިވެރިވާ މަދު މީސްކޮޅަށެވެ. އެހެން އެންމެންނަކީ ހުޅަނގުގެ ތަހުޒީބު ބަލައިގަނެ ﷲ ތަޢާލާއަށް ބިރުވެތިނުވެ ނިދުން ލަސްކުރާ މީހުންނެވެ. މިއީ ބަހަނާ ދެއްކެން އޮތްކަމެއް ނޫނެވެ. ފެންނަން ހުރި ހަޤީޤަތެވެ. ފަހަރެއްގައި ތިމާ މިކުރާ ކަމަކީ ﷲ ތަޢާލާގެ އެންގެވުންތައް ބޮލާލައި ޖެހުންކަމަށް ތިމާއަށް ނުވިސްނިދާނެއެވެ. އެއީ ރޭގަނޑު ހިންގާ އެފަދަ ހަރަކާތްތައް ޝައިޠާނާ ޒީނަތްތެރިކޮށް ގިރިޓީކުރާ ވަރުން އެމަޅީގައި ޖެހެވިފައިވާތީއެވެ.\nމީސްތަކުންނޭވެ! ﷲ ތަޢާލާ އާއި ކުއްތަންވުމަށް އެދޭ މީހާއަށް އޮތީ މިބުނި މަގުން ކަންކަން ކުރުމެވެ. އަވަހަށް ނިދައި ފަތިސް ނަމާދު ވަގުތުމުގެ ކުރިއަށް ހޭލައި ދަމުނަމާދު ކުރުމެވެ. ފަތިސްވުމުން ޖަމާޢަތުގައި ފަތިސް ނަމާދުކުރުމެވެ. އެގޮތަށް އަމަލުކުރާނަމަ ދުވަހުން ދުވަހަށް ތިބާއަށް ދެވޭނީ ﷲ ތަޢާލާ އާއި ކުއްތަންވުން އިތުރުކުރެވެމުންނެވެ. އެއަސްވުރެ ފައިދާކުރާނެ ނިޢްމަތަކީ ކޮބައި ހެއްޔެވެ؟\nދަމު ނަމާދާއި ފަތިސް ނަމާދާއި ދެމެދު އެންމެ ކުޑަމިނުން ކީރިތި ޤްރްއާނުން އެންމެ ޞަފަޙާއެއް ނަމަވެސް ކިޔަވައިލެވޭތޯ ގަދައަޅައި މަސައްކަތްކުރާށެވެ. ތިބާއަށް ﷲ ތަޢާލާގެ ލޯބިވެވޮޑިގަތުން ދާނީ ހަމަ އިތުރުވަމުންނެވެ. ޤަވާއިދުން މިކަންކަން ކުރަންފަށައިފި މީހަކަށް މިކަމުގެ ފޮނިމީރުކަން އިސާހިތަކު ފެންނަން ފާށާނެއެވެ. އެކަންކަން ކުރާ ހިތުން ނުވެސް ނިދޭނެއެވެ.\nފަތިސް ނަމާދަށް އެއްގޮތަކަށް ނުހޭލެވޭ ޒުވާނުން ގާތު އަހަރެން ކުރި އާދޭހަށް ހަފްތާއަކު އެންމެ ރެއަކު ޖަމާއަތުގައި ފަތިސް ނަމާދުކުރަން ފެށުމުން މިއަދު އެމީހުން އެތިބީ ކޮންމެ ރެއަކު ފަތިސް ނަމާދަށް ހޭލެވޭ މީހުން ކަމަށްވެފައެވެ. އެތައް ސަތޭކަ ޒުވާނުންނަށް އެކަން ވަނީ ތަޖުރިބާ ކުރެވިފައެވެ. އެމީހަކު އެކަމަކަށް ނިޔަތް ގަނެ ޢަޒުމް ކަނޑައެޅުމުން އެމީހަކަށް އެކަމަށް މަގު ދައްކަވާނެއެވެ. މަސައްކަތް ނުކޮށް ޣާފިލުވެފައި ތިބެގެން އެއްވެސް ކަމެއް ޙާޞިލެއް ނުކުރެވޭނެއެވެ! ވީމާ މިބުނެދިން ކަންކަމަށް އިތުރަށް ސަމާލުކަންދޭށެވެ! ﷲ ތަޢާލާގެ ހެޔޮ ރަޙްމަތްފުޅު ތިބާއަށް އޮހެމުންދާނެއެވެ!


Covid-19: Rahrashuge meehun ves mask alhan angaifi\nރަށްރަށުގައި ވެސް މާސްކް އަޅަން އަންގައިފި\nކޮވިޑް-19 ރޯގާ ކޮންޓްރޯލްކުރަން ރައްކާތެރިކަމުގެ ފިޔަވަޅެއްގެ ގޮތުން މީހަކު މާސް އަޅައިގެން ސައިކަލުގައި ދުއްވާފައި ދަނީ.– ފޮޓޯ: އަހުމަދު އަވްޝަން /މިހާރު\nހުރިހާ ރަށެއްގައި ވެސް ގެއިން އާއްމުން ބޭރަށް ނުކުންނަ އިރު ފޭސް މާސްކް އަޅަން ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އަންގައިފިއެވެ.\nއެޗްޕީއޭ އިން މިގޮތައް އެންގީ ކޮވިޑް-19 އާއި ގުޅިގެން ރަށްރަށުގައި އަމަލުކުރަންވީ ގޮތް ބަޔާންކޮށް ރޭ އާއްމު ކުރި ލިޔުމެއްގައެވެ.\nއެ ލިޔުމުގައި ބުނެފައި ވަނީ އާއްމުތަންތަނަށް ނުކުންނަ ނަމަ ފޭސް މާސްކު އަޅަން ޖެހޭނެ ކަމަށެވެ. އެގޮތުން ޞިއްޙީ ޚިދުމަތްތެރިން ފިޔަވައި އެހެން މީހުން ފޮތި މާސްކް އެޅުން އެންމެ ރަނގަޅު ކަމަށާއި ފޮތި މާސްކް ފަހާނަމަ ޑަބަލް ލޭޔަރު މާސްކް ފެހުން ރަނގަޅުވާނެ ކަމަށް އެ ލިޔުމުގައި ވެ އެވެ.\n“ކޮންމެ މީހަކަށް3މާސްކަށް ވުރެ ގިނައިން ގެންގުޅޭށެވެ. ހަޑިވުމުން މާސްކް ބަދަލުކުރަންވާނެއެވެ.” ލިޔުމުގައި ވެއެވެ.\nކޮވިޑް-19 އާއި ގުޅިގެން ރަށްރަށުގައި އަމަލުކުރަންވީ ގޮތުގެ ބައެއް އުސޫލުތައް\nއެކަކުއަނެކަކާއި ބައްދަލުވާއިރު އަތާއަތްޖޯޑުކޮށް ސަލާންކުރުންފަދަ ކަންކަން ނުކުރުން.\nކެއްސާ ކިނބިހި އަޅާއިރު ޓިޝޫއަކުން ނުވަތަ އުޅަނބޮށި ލަންބާލުމަށްފަހު އުޅަނބޮށީގެ އެތެރެފަރާތުން އަނގައާއި ނޭފަތް ނިވާކުރުން 8 .ބަލިމީހާ މާސްކް އަޅައިގެން އުޅުން އަދި ބަލިމީހާގެ އެހީތެރިޔާވެސް މާސްކް އެޅުން .\nމީގެ އިތުރުން ބަލިމީހުން ގޭގައި ތިބެ ޞިއްޙީ ޚިދުމަތްތެރިޔާއަށް ގުޅައިގެން ފަރުވާ ހޯދުމަށް ވެސް އެޗްޕީއޭގެ ލިޔުމުގައި އެދިފައި ވެއެވެ.\nކޮވިޑް-19 އަށް ރާއްޖެއިން 800 އަށް ވުރެ ގިނަ މީހުން ޕޮޒިޓިވްވެފައިވާ އިރު، މިހާލަތުގައި ހުރިހާ އެންމެން ވެސް ރައްކާތެރިކަމުގެ ފިޔަވަޅުތައް އަޅައިގެން ނޫން ގޮތަކަށް ބޭރަށް ނުދިއުމަށް އެޗްޕީއޭ އިން އިލްތިމާސްކުރެ އެވެ.


Moosun Goasvumuge Sababun Westbeach UFAA Masreys 1439 Maadhamaa ah Faskoffi | Ungoofaaru\nބަނޑޭރިގަނޑު/ޙަބަރު/މޫސުން ގޯސްވުމުގެ ސަބަބުން ވެސްޓްބީޗް އުފާ މަސްރޭސް މާދަމާއަށް ފަސްކޮށްފި\nމުނާޒު މުޙައްމަދު 16 June 2018\nމިއަދު ފެށުމަށް ހަމަޖެހިފައިވާ ވެސްޓް ބީޗް އުފާ މަސް ރޭސް 1439 މޫސުން ގޯސްވުމުގެ ސަބަބުން މާދަމާއަށް ފަސްކޮށްފިއެވެ.\nއުފާއިން މިގޮތަށް ނިންމާފައި ވަނީ މިއަދު މެންދުރު 14:45 ގައި މި މުބާރާތުގައި ބައިވެރިވި ޓީމްތަކުގެ ކެޔޮޅުންނާއެކު ބޭއްވި ބައްދަލުވުމެއްގައެވެ. މިއަދުގެ ހެނދުނު މޫސުން ރަނގަޅުކޮށް ފެނުން ނަމަވެސް މެންދުރު ވަނީ މޫސުން ގޯސްވެފައެވެ.\nވެސްޓްބީޗް އުފާ މަސްރޭސް 1439 ގައި ބައިވެރިވެފައި ވަނީ5ޓީމެވެ. އެއީ ވެސްޓް ބީޗް، ރަވަ ޓީމް، ޓީމް ބެސްޓް ޕްރައިޒް، ރޮދި އަދި ޓީމް2ލަކި ޗޫސް އެވެ.